
SUFOI 

Ekspedition og regnskab: 
Skandinavisk UFO Information - SUFOI, 
Postbox 6, 2820 Gentofte 
Giro 9 11 77 25 


SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsknings- 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 

REPRÆSENTANTSKAB 

SUFOIs formand, Informationsafd.: Peter A Hansen. 

Ericaparken 12. 2820 Gentofte. Tlf. (01)67 08 93. 
Næstformand, Datakonsulent: Per Andersen, Grøfthøj 
parken 155, 2.th„ 8260 Viby. Tlf. (06) 28 13 36. 
Næstformand: Torben Birkeholm, Frydendalsvej 8. 

9000 Aalborg. Tlf. (08) 16 33 19. 

Redaktionsgruppe: 

Ole Henningsen, Duegård, Højrebyvej 59. 

4920 Søllested. Tlf. (03)94 11 69. 

SUFOIs Sekretariat: Karen M. Linneballe, Margrethe- 
vej 11,2960 Rungsted Kyst. Tlf. (02) 57 07 36. 
Foredragsafdeling: Bent Eriksen, Avlsbrugervej 23, 2.tv„ 
7000 Fredericia. Tlf. (05) 92 00 81. 

Projektmedarbejder: X. P. Madsen, 

Bakkehave8, 2970 Hørsholm. 

SUFOIs Udklipscentral: Niels Chr. Krag, Skanderup- 
vej 6. 2610 Rødovre. Tlf. (01) 70 90 86. 

Arkivar: Jørgen Bengtvig, Galgebakken Skrænt 3 - 15A, 
2610 Albertslund. Tlf. (02) 64 44 69. 

2800 Lyngby. Tlf. (02) 88 92 32. 

Fotoafdeling: Kim Møller Hansen, Blæsingevej 13. 

SUFOIs Alarmcentral: Ole J. Knudsen, Vestre Ring¬ 
gade 208, 5.tv., 8000 Arhus C. Tlf. (06) 19 88 90. 

SUFOIs Rapportcentral: Lars Bostrøm, Enghøj 1. 

3550 Slangerup. Tlf. (02) 33 32 65. 

Repræsentanter på Sjælland: 

Arne Edlich, Galgebakken Skrænt 3- 13A. 

2620 Albertslund. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forsknmgen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri. og uden at organisationen hæfter for de 
fremsatte meninger Red. 


LEDER 




Af Flemming Ahrenkiel 


Nej, overskriften refererer slet ik¬ 
ke til vore egne — også i SUFOI — 
daglige problemer, men derimod 
til besparelser med en helt anden 
rækkevidde. 

Det drejer sig om »Proxmire- 
effekten«, opkaldt efter den ameri¬ 
kanske senator af samme navn, 
der i den sidste tid har ført en 
næsten korstogs-agtig krig iført 
nedskæringsrustning og besparel¬ 
sessværd mod NASA’s budgette¬ 
rede omkostninger på området 
»Eftersøgning af andre intelligens¬ 
ser i verdensrummet«, på engelsk 
forkortet til SETI. 

Senator Proxmire fik ved ihær¬ 
dig indsats fjernet den V 2 miil. 
dollars til projektet i NASA’s 1979 
finansår (NASA’s årsbudget ligger 
i størrelsesordnen 5-6 milliarder 
dollars!!) og regnede så med én 
gang for alle at have bremset de 
tåbelige ideérom andre intelligen¬ 
te væsener ude i rummet. 

Til sin store arrigskab opdagede 
senatoren så i 1981, at NASA ved 
at trække på andre konti alligevel 
havde kunnet bruge V 2 mili. dol¬ 
lars i 1980, regnede med at bruge 
1 mili. i 1981 og yderligere 1 miil. 
dollars i 1982. Det var alligevel for 
groft, tænkte senatoren og afleve¬ 
rede ved en senatshøring i juli 
1981 en harmdirrende tale, der an¬ 
greb NASA’s uforsvarlige penge¬ 
forbrug. Proxmire fremhævede, at 
man ikke kunne forsvare at bruge 
så mange af skatteydernes penge 
på et så tåbeligt projekt. Projek¬ 
tet skal stoppes! I sin tale frem¬ 
førte senator Proxmire 3 grunde 
til at kvæle NASA’s SETI-program: 
For det første ville det koste alt 
for meget (skønnet til omkring 51 
miil. dollars over 10 år), for det an¬ 


det er der ikke skygge af bevis 
for, at der findes intelligent liv 
uden for vort solsystem og ende¬ 
lig for det tredie ville et evt. radio¬ 
signal fra en fjern civilisation være 
så længe undervejs, at civilisatio¬ 
nen vil være gået til grunde, når vi 
modtager signalet — kommunika¬ 
tion over så store afstande vil 
derfor være meningsløs. 

Hvorfor nu spilde lederplads på 
en ligegyldig, amerikansk senators 
heksejagt? Primært for at vise et 
topmål af snæversyn fra en leden¬ 
de politiker, der samtidig med at 
han himler op mod at anvende V 2 
mili. dollars pr. år på en ting, der 
kunne få uanede konsekvenser for 
alle samfund på kloden, med næb 
og klør søger at få gennemført 
ekstrabevillinger til sin hjemstats 
bønder (det gavner hans genvalg!) 
på mellem V 2 mili. dollars og 1 
mili. dollars per dag! 

Senator Proxmire baserer sin af¬ 
visning af andre intelligensers til¬ 
stedeværelse i rummet på, at hvis 
en sådan teknologisk fremskreden 
civilisation havde eksisteret, ville 
den sikkert have udsendt selvsty¬ 
rende og -reparerende sonder til 
andre planeter og koloniseret dis¬ 
se. Og da vi ikke har set noget 
til sådanne sonder her på jorden, 
må vi ergo være de første og ene¬ 
ste intelligens-væsener i galaksen! 
(var der nogen, der sagde UFOer?). 
En astronom har til dette ræson¬ 
nement bemærket, at hvis den tek¬ 
nologiske, fjerne civilisation også 
havde en senator Proxmire, ville 
sådanne sonder aldrig være ble¬ 
vet afsendt. Denne »Proxmire- 
effekt« ville ugyldiggøre senato¬ 
rens ræsonnement — man ville 
være alene!! 

UFO-KLASSIKER 


Papua, New Guinea, 1959 

Af Kim Møller Hansen 


»På det store UFO ser det ud som om to af skikkelserne fore¬ 
tager sig et eller andet midt på »dækket«. De bøjer sig af og 
til forover og løfter armene i vejret, som om de fastgør eller 
rejser et eller andet... Én af personerne ser ud til at betragte 
os. Jeg løftede min arm og vinkede. Til vores forbløffelse 
gjorde personerne på UFOet det samme ...« 


Dette kunne godt være en scene 
fra filmen »Nærkontakt af 3. grad 
men er faktisk et citat fra en ob¬ 
servationsberetning fra en præst i 
Papua. Papua ligger på sydøstkys¬ 
ten af verdens næststørste ø, New 
Guinea, og har siden 1975 været en 
republik under navnet Papua-New 
Guinea. I 1959, hvor observatio¬ 
nerne fandt sted, hørte Papua un¬ 
der Australien. 

Papua var i slutningen af 50’erne 
tilsyneladende centrum for en hek¬ 
tisk UFO-aktivitet. Der blev gjort 
ialt 79 UFO-observationer, hvoraf 
de 61 fandt sted i 1959 med maxi- 


mum i månederne juni-juli. Tre ob¬ 
servationsberetninger skiller sig 
markant ud fra denne omfattende 
rapportmængde — ikke mindst på 
grund af det store antal vidner, 
men især fordi der i to tilfælde 
blev set »mennesker« i forbindelse 
med UFOerne. 

Gejstlig UFOforsker 

Pastor Norman E.G. Cruttwell, ang¬ 
likansk præst og leder af missions¬ 
stationen i Menapi, Papua, har 
omhyggeligt indsamlet de 79 ob¬ 
servationsberetninger og samlet 
dem i en omfattende rapport, der i 



1971 blev offentliggjort i et special¬ 
nummer af det ansete engelske 
tidsskrift »Flying Saucer Review«. 

Pastor Cruttwell interviewede 
mange af vidnerne, hvoraf han 
kendte flere personligt. En del af 
rapporterne er tilsendt ham af an¬ 
dre missionærer i Papua. En af 
dem var pastor William Bruce 
Giil, en anglikansk præst, udgået 
fra Brisbane Universitetet, der le¬ 
dede en mission i Boainai. 

Observationerne ved pastor Gilis 
mission den 26.-28. juni 1959 er 
meget opsigtsvækkende og vil her 
blive omtalt nærmere på baggrund 
af pastor Cruttwells optegnelser. 

Funklende objekt 

Den første aften (26. juni) gik pa¬ 
stor Giil efter aftensmaden klokken 
18.45 ud foran hovedbygningen for 
at kigge på den vestlige aften¬ 
himmel efter planeten Venus, der 
på dette tidspunkt var klarest. 

»Jeg så Venus«, fortæller han, 
»men jeg så også dette funklende 
objekt, der for mig var mærkvær¬ 
digt, fordi det funklede, og fordi 
det var meget, meget lysende. Ob¬ 
jektet befandt sig over Venus, hvil¬ 
ket skærpede min opmærksom¬ 
hed. Så så jeg, at objektet kom 
ned mod os«. 

Pastor Giil kaldte på læreren Step¬ 
hen Gili Moi og Eric Langford, 
og kort efter blev resten af folke¬ 
ne tilkaldt. 

Pastor Gili beregnede objektets 
størrelse til at være, som en fuld 
håndflade i udstrakt arm, da det 
var tættest på. Stephen Gili Moi 
sagde, at hans knyttede hånd kun¬ 
ne dække omkring halvdelen af ob¬ 
jektet i udstrakt arm. 

Af den skriftlige erklæring fra 

Aerial Phenomena Research Organization (APRO) 



vidnerne fremgår det, at alle var 
enige om, at objektet var cirkulært 
med et bredt »dæk« og et smalle¬ 
re »overdæk«. Objektet havde no¬ 
get der lignede ben nedenunder. 

Der blev med mellemrum tændt 
en lyskegle af blåt lys i en vinkel 
på 45° opad mod himlen, og øverst 
oppe på objektet kunne man se 4 
menneskelignende væsner! Nogle 
af vidnerne mente, at de kunne se 
4 koøjer eller vinduer på objektets 
side. Pastor Giil så, hvad der så 
ud til at være lysende felter på ob¬ 
jektet, men tolkede dem ikke som 
koøjer. 

»Medens vi iagttog den«, fortæller 
pastor GUI, »dukkede der mennes¬ 
ker op på det, som så ud til at være 
et »dæk« øverst oppe på den enor¬ 
me skive. Der var ialt 4 skikkelser, 
nogle gange 2, så 1, så 3 og så 4. 
Vi noterede os de forskellige tids¬ 
punkter, skikkelserne var synlige. 
En anden mærkelig ting var den 
blå lyskegle, som tilsyneladende 
blev udsendt fra midten af »dæk¬ 
ket«. Skikkelserne så ud til at være 
oplyst — ikke blot af lyset fra lys¬ 
keglen, men også af et lysskær, 
der fuldstændig omkransede dem 
og objektet. Skæret »rørte« dem 
ikke — det så ud, som om der var 


luft imellem skæret og skikkelser¬ 
nes omrids .« 

Pastor Gili nedskrev under obser¬ 
vationen sine iagttagelser i en no¬ 
tesbog. Disse uddrag er fra notes¬ 
bogen: 

18.45 Spredte, lave skyer. Fik øje 
på klart, hvidt lys, retning 
nordvest. 

18.50 Kaldte på Steven og Eric. 
18.52 Steven kommer og bekræf¬ 
ter, ikke stjerne. 

18.55 Sender Eric for at kalde folk 


sammen. En genstand på 
toppen bevæger sig — men¬ 
neske? Nu tre mænd — be¬ 
væger sig, gløder, foretager 
sig noget på dækket. Væk. 

19.00 Mand nr. 1 og 2 igen. 

19.04 Væk igen. 

19.10 Skyer dækker himlen i om¬ 
kring 600 meters højde. 

Mand nr. 1, 3, 4 og 2 (kom¬ 
mer til syne i den række¬ 
følge), smal elektrisk blå lys¬ 
kegle. Mændene væk, lys¬ 
kegle stadig at se. 



Pastor William Bruce Gili der sammen med beboerne ved missionsstationen i Boianai var vidne til en række nærobservationer af 3. grad. 

synligvis mindre. Alle UFOer 
meget klare. »Moderskib«, 
sandsynligvis mindre. Alle 
UFOer meget klare. »Moder¬ 
skib« stadig stort, klart og 
stationært. 

21.05 Skyerne spredte, nr. 2, 3, 4 
væk. 

21.10 Nr. 1 væk lige op over, ind i 
sky. 

21.20 »moder« tilbage. 

21.30 »moder« væk, gået hen over 
havet mod Giwa. 

21.46 UFO lige opover kommer 
igen til syne, svæver. 

22.00 Stadig på stedet. 

22.10 Svæver, gået bag sky. 

22.30 Svæver meget højt oppe på 
et klart stykke himmel mel¬ 
lem skyerne. 

22.50 Meget overtrukket, intet tegn 
på UFO. 


23.04 Kraftig regn. 

Oplysningerne dækker ob¬ 
servation af UFOer fra 18.45 

til 23.04. Underskrevet 
William B. Gili. 


Objekternes flyvemåde, især de 
smås, var meget uregelmæssig. 
De fløj nogen gange hurtigt, så 
langsomt, ændrede kurs, nærmede 
og fjernede sig og svingede som¬ 
metider frem og tilbage som et 
pendul. Et enkelt objekt fløj bort 
og så ud til at ville lande ved lands¬ 
byen Wadobuna. Folkene på mis¬ 
sionsstationen løb ned til strand¬ 
bredden, men objektet strøg opad 
og fløj mod bjergene, hvor det for¬ 
svandt, idet det skiftede farve til 
rød. 

Det store objekt var mat gul (må¬ 
ske lys orange), undtagen når det 
bevægede sig, hvor det lyste kraf¬ 
tigt. Inden det forsvandt klokken 

21.30 gjorde det en let bølgende 
bevægelse og for pludselig afsted 
med en enorm hastighed. Imens 
skiftede det farve fra gul til rød og 
derefter blå-grøn. Objektet for¬ 
svandt lydløst udover bugten mod 
Giwa. 

Vinkende UFOnauter 

Om aftenen den næste dag blev 
et stort objekt set af Annie Laurie 
Borewa, sygehjælper ved hospita¬ 
let. Hun kaldte på pastor Giil, der 
fik fat på Ananias PARATA og flere 
andre ved missionen. 

Pastor Giil beretter: 

»Vi stod i den åbne dør og så det. 
Selv om solen var gået ned, var 
det stadig lyst i de følgende 15 
minutter. 

Vi ser skikkelser ovenpå dæk¬ 
ket — der er ingen tvivl om, at det 
er mennesker. Det er muligt, at det 
er det samme objekt, som jeg 
kaldte moderskibet forrige nat. To 
mindre objekter hænger ubevæge¬ 
ligt deroppe, det ene mod vest 
over bjergene, det andet lige oppe 
over. På det store UFO ser det ud 
som om to af skikkelserne foreta¬ 
ger sig et eller andet, der ikke er 
synligt herfra. Een af personerne 
ser ud til at betragte os (en gruppe 
på omkring et dusin). Jeg løftede 
min arm og vinkede. Til vores for¬ 
bløffelse gjorde personerne på 
UFOet det samme. Ananias vinke¬ 
de med begge arme løftet over ho- 


19.12 Mændene nr. 1 og 2 kom¬ 
mer til syne — blåt lys. 

19.20 Lyskegle slukket, mændene 
forsvinder. UFOet går gen¬ 
nem skydækket. 

20.28 Klar himmel her, tunge skyer 
over Dogura. UFO set af mig 
lige opover. Kaldte statio¬ 
nens fotk sammen. Ser ud 

til at gå nedad, bliver større. 

20.29 Et andet UFO set over havet 
— svæver til tider. 

20.35 Endnu et over Wadobuna 
landsbyen. 

20.50 Skyerne trækker sammen 
igen. Den store stationær 
og større. Andre kommer og 
og går gennem skyerne. Når 
det går ned gennem skyerne 
reflekteres lyset som en stor 
glorie op på skyerne — ikke 
over 600 meter oppe, sand¬ 


To scener fra Boianai, Papua, New Guinea. 

vedet, for det gjorde personerne 
på UFOet. Ananias og jeg vinkede, 
og det syntes som om alle fire 
skikkelser vinkede tilbage. Der syn¬ 
tes ikke at være nogen tvivl om, 
at vore bevægelser blev besvaret. 
Alle missionens drenge gispede 
hørligt (enten af fornøjelse eller 
overraskelse, måske begge dele). 

Da det begyndte at blive mørkt, 
sendte jeg Eric Kodawara efter en 
lommelygte og blinkede med den 
mod UFOet. Efter et minut eller to 
henledte UFOet opmærksomheden 
på sig, idet det begyndte at foreta¬ 
ge bevægelser frem og tilbage. De 
bevægelser, vi foretog med lom¬ 
melygten, blev efterlignet af 
UFOet. Dette fortsatte, da vi fore¬ 
tog nye bevægelser med lygten, 
samtidig med at UFOet nærmede 
sig det sted vi stod, mere og mere 
og stadig blev større. Dette ophørte 
efter ca. et halvt minut og gentog 
sig ikke mere. Efter yderligere to¬ 
tre minutter må personerne på 
UFOet have mistet interessen ved 
denne leg, for de forsvandt fra 
dækket. 

Klokken 18.25 dukkede to af per¬ 
sonerne atter op og fortsatte nu 
tilsyneladende med det arbejde, 
de var beskæftiget med inden af¬ 
brydelsen. Den blå lysstråle kom 
igen to gange med kort mellemrum 
i få sekunder. De to andre UF Oer 
stod stadig stille på samme sted, 
men de var tilsyneladende højere 
oppe og derfor mindre end sidste 
nat. 

Kl. 18.30 Jeg går ind for at spise. 
Kl. 19.30 UFO nr. 1 er der stadig, 
men syner mindre. Obser¬ 
vatørerne går til aften¬ 
sang i kirken. 

Kl. 19.45 Aftensangen er forbi, 

himlen er overskyet, sigt¬ 
barheden er meget ringe. 
Kl. 22.40 Der indtraf en eksplosion 
i luften udenfor missions¬ 
stationen. Der er intet at 
se. Det har måske været 
et tordenskrald, da himlen 
er overtrukket med skyer. 
Kl. 23.05 Det begynder at regne. 

Denne eksplosion har, eller måske 
ikke, noget at gøre med UFOer. 
Det var, som om det var Uge uden¬ 
for vinduerne, og det var ikke et 
almindeligt tordenskrald, men et 
øredøvende brag, der vækkede alle 
på stationen .« 

Pastor Gili og hans 38 vidner ved 


Boianai var ikke alene om at se 
mærkelige ting på himlen denne 
aften. Der var også observationer 
ved Giwa, Baniara og Sideia, der 
yderligere tyder på, at et eller an¬ 
det usædvanligt foregik over 
Papua. 

Alle gode gange 3 

Søndag den 28. juni, 1959 vendte 
fænomenet tilbage. Denne gang 
kom objekterne ikke så langt ned, 
og der blev heller ikke set UFO- 
nauter — men nu havde objekterne 
formeret sig. 


// 



S TE FVEN GILL MC* 


ANANIAS RARATA 



DULOE F GUYOROBO 

Tre af vidnernes tegninger af objektet. 

Pastor Gilis kortfattede rapport 
lyder således: 

»Søndag den 28. juni 1959 
Kl. 18.00 Ingen UFOer i sigte. 

Kl. 18.45 Der befinder sig eet UFO 
over vore hoveder, næ¬ 
sten i stik nordlig ret¬ 
ning. Det er meget højt 
oppe, men det er let at 
se, at det svæver. 


Kl. 19.30 Det samme UFO er her 
stadig, det har flyttet sig 
til en let sydlig retning, 
men det befinder sig sta¬ 
dig næsten lige over vore 
hoveder. 

Kl. 21.00 Der er nu tre UFOer, der 
næsten ligger på linie, 
alle er højt oppe, himlen 
er klar. 

Kl. 23.00 Der er nu otte UFOer, det 
er det første samlede an¬ 
tal, vi endnu har set. Det 
ene af dem er ret lavt ne¬ 
de, men med undtagelse 
af små svæveture, ses 
der ingen aktivitet. 

Kl. 23.20 Der lød et skarpt, højt, 
metallisk knald fra mis¬ 
sionshusets tag, som om 
det ramtes af et stykke 
metal, men der kom intet 
rullende ned af tagets 
skrå flade. 

Der ses fire UFOer cirk¬ 
lende omkring stationen, 
alle meget højt oppe. 

Mandag den 29. juni 1959 

Jeg har undersøgt taget. Der var 
ingen mærker eller andet, der kun¬ 
ne henføres til den støj, der hørtes 
fra taget i aftes. 

Nærsynethed og snæversyn 

Inden Philip J. Klass, Robert Sheaf- 
fer, James Oberg o.a. trådte frem 
som UFOernes (og de såkaldte 
UFOIogers) fjender nr. 1, var astro¬ 
nomen, Dr. Donald Howard Menzel 
(1901-76) den førende »benægter«. 



Daisy Kolauna og Annie Borewa - to øjenvidner. 


UFO-NYT 3/82 7 











Objektet med »mennesker«, som det så ud over Boianai den 26. juni 1959. Tegnet efter 
Pastor Giils Skitse. 


Mange såkaldte UFOIoger er med 
rette blevet beskyldt for at overse 
vigtige data og lade deres behand¬ 
ling af observationsberetninger far¬ 
ve af deres favoritteori. En del UFO- 
skeptikere er som regel ikke en 
pind bedre. Dr. Menzel har i ad¬ 
skillige artikler og foredrag for¬ 
klaret mange at de kendteste UFO- 
sager — og forklaringerne er be¬ 
stemt ikke kedelige. Hans analyse 
af pastor Giil sagen er ingen und¬ 
tagelse. Menzel affærdiger hele 
sagen som en observation af Ve¬ 
nus, efter den hypotese, at pastor 
Giil ikke havde sine briller på på 
det pågældende tidspunkt. 

Dr. Menzel forklarer bl.a. de vin¬ 
kende UFOnauter og objektets 
form på denne måde: 

»... Vi må først antage, at pastor 
GUI og Stephen GUI Moi (lærer) 
begge lider af udpræget nærsynet¬ 


hed, og at de ikke havde deres 
briller på under observationen. De 
havde sikkert også betydelige 
bygningsfejl, sådan at billedet af 
Venus blev stort og tydeligt for¬ 
længet... Men hvad med de mænd, 
der ifølge rapporten vinkede? Kan 
dette have været en illusion? For 
et nærsynet øje danner øjenlågets 
bevægelse ned over pupillen en 
slags optisk knivsæg. Øjenvipper- 
ne er ifølge naturen ude af fokus 
og billedet af disse øjenvipper er 
ude af fokus, og dertil kommer en 
afbøjning som følge af den skelen, 
der fremkommer, når en nærsynet 
person prøver at gøre sit syn skar¬ 
pere. Denne vinken til besætnings¬ 
medlemmerne og den rapporterede 
vinken tilbage har måske ikke væ¬ 
ret iagttaget af alle, sådan som 
pastor GUI troede. Han rapportere¬ 
de gisp af enten glæde eller over¬ 


raskelse, måske begge dele. Kunne 
disse gisp have været af skepsis, 
som følge af den manglende evne 
til at se, hvad pastor GUI rappor¬ 
terede? Når alt kommer til alt må 
de indfødte i en mission som den¬ 
ne være disponeret for mirakler og 
den slags...« (20. september 1967). 

Dr. Menzel har desværre ikke 
gjort sig den ulejlighed at skaffe 
sig kendskab til følgende: 

UFOet blev til tider set under 
skydækket. Venus udpegedes også 
af Giil, og han havde de rigtige 
briller på. 

Antropologisk set 

Vestlige antropologer har påpeget, 
at observationerne i Papua, blot 
kunne være en ny foreteelse i for¬ 
bindelse med den såkaldte »Cargo- 
Cult«. 

»Cargo-cult« en eller dens ideer 
om Messias’ genkomst, profeter, 
bevægelser som tror på tusind¬ 
årsriget osv. forekommer i det syd¬ 
lige Stillehav på bl.a. Gilbert Øerne, 
Solomon Øerne, Fiji, Ny Hebrider- 
ne, Society Øerne, Ny Caledonien 
og Ny Guinea. 

I bogen »The Trumpet Shall 
Sound« viser Peter Worsley, at me¬ 
dens tilsvarende mytetemaer (Mes¬ 
sias’ genkomst m.m.) forekommer 
nogle få steder i det nordlige Pa¬ 
pua, er den egentlige »Cargo-cult« 
omhandlende flyvende maskiner 
ikke registreret i Papua, bortset fra 
en lille afsides egn i det nordvest¬ 
lige hjørne af Papua ved grænsen 
til det gamle tyske territorium. 

»Cargo-cult«en er således helt 
ukendt i de områder, hvor pastor 
Cruttwell indsamlede de mange 
UFO-beretninger, og det er derfor 
ikke sandsynligt, at de papuanske 
observatører er influeret af denne 
kults tro på flyvende maskiner. 

Ikke hemmeligt fartøj 

Mange mennesker har undret sig 
over, at pastor Giil gik ind til af¬ 
tensmaden midt under den spæn¬ 
dende observation den 27. juni, 
hvor humanoiderne vinkede. 

J. Allen Hynek har besøgt Giil i 
Melbourne, Australien og bl.a. 
spurgt ham om dette punkt. Pastor 
Gili svarede: »Når jeg nu ser tilba¬ 
ge på det, kan jeg også godt selv 
undre mig over det. Men jeg troede 
også, at det blot kunne være en 
af jer amerikaners nye fartøjer«. 

På denne graf kan man se på hvilke tidspunkter på dagen, obser¬ 
vationerne på Papua blev gjort. Antallet af observationer er særlig 
stort tidligt på aftenen. 


På denne graf over det månedlige antal af UFO-observationer på 
Papua, ser man at antallet er særlig stort, netop i den måned, 
pastor Giil og beboerne ved missionen i Boianai havde deres 
nærobservation af 3. grad. 


Det australske luftfartsministe¬ 
rium kender intet til et sådant far¬ 
tøj, hvilket fremgår af et brev skre¬ 
vet til en kollega: 


»Dear Sir, 

Canberra ACT, 28. januar 1970 
Jeg henviser til Deres brev fra den 
12. november 1969, angående en 


usædvanlig luftobservation i Boai- 
nai i Papua, New Guinea. RAAF 
kunne ikke komme til nogen af¬ 
gjort konklusion om rapporten, og 
forespørgsler i England og USA 
kunne ikke give nogen nøgle til 
løsning eller besvare sprøgsmåle- 
ne. 

Som følge heraf er disse obser¬ 
vationer klassificeret som luftfæ¬ 
nomener, men højst sandsynligt 
har der været tale om reflektioner 
på en sky fra en kraftig lyskilde 
af ukendt oprindelse. 

Med venlig hilsen... « 
Brevet har ret, når det nævner, at 
lyskilden var af ukendt oprindelse! 


Kilder: 

1. »UFO-Orientering«, F. Pedersen & 
Iver O. Kjems, SUFOI, 1969. 

2. »UFO-Dokumenteret«, J. Allen Hy- 
nek, SUFOI, 1974. 

3. »The Hynek UFO Report«, J. Allen 
Hynek, 1977. 

4. »UFOs Explained«, Philip J. Klass, 
1974. 

5. »UFO’s A Scientific Debate«, Carl 
Sagan & Thornton Page, 1972. 

6. »The Encyclopedia of UFOs«, Ro¬ 
nald D. Story, 1980. 

7. »UFOs A Pictorial History from 
Antiquity to the Present«, David 
C. Knight, 1979. 

8. »UFOs The Greatest Mystery«, Hil- 
lary Evans, 1979. 

9. FSR, Flying Saucer Review, Spe¬ 
cial Issue no. 4, august 1971. 



Lærer, Stephen Giil Moi. Vidne til UFO-observationeme. 

INDRAPPORTERINGER 

DAN MARK 


SKANDINAVISK UFO INFORMATION 

RAPPORTCENTRALEN 



KLASSIFIKATION 

bruges ved årsopgørelsen 


A 

NL. 

1 

▲ 

NL . 

2 

O 

DL . 

1 

• 

DL . 

2 

■ 

NO. 

1 

♦ 

NO. 

2 

# 

NO. 

3 


IKKE KLASSIFI¬ 
CERET 2 MDRS. 
j STATUS 

^ DETTE 

TEGNVIL 
ANGIVE HVOR¬ 
FRA I LANDET 
VI MODTAGER 
INDBERET¬ 
NINGERNE.... , 


SITUATIONSRAPPORT 


1/1 - 28/2 1982 



®SUFOl/ufo nyt 



NL.1. 

Nattelysfænomen 1 

Et punktformet lys uden detaljer. 



NL.2. 

Nattelysfænomen 2 

Et lysfænomen af en vis udstræk¬ 
ning med synlig form. 



Et nattelys er et eller flere lys, der 
ses efter solnedgang. Iagttageren 
kan ikke sige, hvor langt væk lyset 
er. Lysene kan være konstante, 
blinkende eller roterende. Lysene 
kan bevæge sig støt, fare omkring 
eller hænge stille. 




DL.1. 

Dagslysfænomen 1 

Et punktformet fænomen uden de¬ 
taljer. 



DL.2. 

Dagslysfænomen 2 

Et fænomen af en vis udstrækning 
med synlig form. 



Et dagslysfænomen er et eller fle¬ 
re fænomener, der ses efter sol¬ 
opgang. Iagttageren kan ikke sige, 
hvor langt væk fænomenet er. Det 
kan bevæge sig støt, fare omkring 
eller hænge stille. 


S 

NO.1. 

Nærobservation af 1. grad 

Et ufo med tydelige detaljer set 
inden for en afstand af 150 meter 
eller mindre. 


1 NO.2. 

Nærobservation af 2. grad 

Et ufo som i NO.1., der tillige ef¬ 
terlader tegn på at have været der 

1 - såsom landingsmærker, stråling, 

beskadiget vegetation, elektriske 
forstyrrelser osv. 

|aJ 

1 NO.3. 

Nærobservation af 3. grad 

Et ufo - svævende eller landet - 
som i NO.1., hvor der er iagttaget 
væsener eller skikkelser inde i el¬ 
ler i umiddelbar nærhed af fæno¬ 
menet. 

Den følgende liste angiver hver enkelt henvendelse om observationer, 
som SUFOI har modtaget i den anførte periode. 

Markeringen på kortet angiver observatørens opholdssted i hvert til¬ 
fælde. 

Da kun et fåtal af henvendelserne er undersøgt til bunds på opgørelses¬ 
tidspunktet, kan der mangle oplysninger i flere tilfælde — ligesom det 
ikke er muligt at afgøre, om observationerne kan identificeres, før de 
er færdigbehandlede. (En komplet oversigt over antal UFOer/IFOer 
bringes hvert år i forbindelse med en statistisk analyse af det samlede 
rapportmateriale). 

Under rubrikken UFO-RAPPORTER, DANMARK, bringes et udvalg af 
de færdigbehandlede observationer. 


Indkomne observationsberetninger i tiden 

u . -ø ada ■ ■ i ad r * aoa DST = Dansk Sommertid 

1. jan . 1982 t il 28. feb. 1982 DNT = Dansk Normaltid 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 

(postnr.) 

Antal 

observa¬ 

tører 

Farver 

-03-73 

ca. 22.30 

1 sek. 

6300 Gråsten 

4 

— 

-08-75 

19.30 

— 

4220 Korsør 

3 

sølv 

15-03-80 

15.00 DNT 

3-4 sek. 

7600 Struer 

1 

sort 

07-04-80 

15.00 DST 

3-4 sek. 

7600 Struer 

1 

sort 

07-08-81 

04.00 DST 

— 

4791 Borre 

3 

metal 

08-11-81 

mell. 21 og 22 

— 

4800 Nyk. Falster 

3 

— 

09-11-81 

mell. 17 o. 17.30 

få sek. 

4800 Nyk. Falster 

1 

regnbuens farver 

10-11-81 

21.20 DNT 

5 sek. 

4840 Nr. Alslev 

1 

hvid 

08-12-81 

19.00 DNT 

3 min. 

4800 Nyk. Falster 

2 

hvid/gul/rød 

06-01-82 

17.55 DNT 

10-30 sek. 

9230 Svenstrup 

2 

»som ild« 

08-01-82 

07.30 DNT 

— 

4450 Jyderup 

3 

hvid 

08-01-82 

20.15 DNT 

20 min. 

5800 Nyborg 

2 

hvid/rød 

08-01-82 

20.20 DNT 

2-3 min. 

4220 Korsør 

3 

sort 

09-01-82 

16.45 DNT 

— 

2800 Lyngby 

1 

hvid 

09-01-82 

17.35 DNT 

5 timer 

4800 Nyk. Falster 

4 

grøn/rød/gul 

09-01-82 

aften 

— 

4791 Borre 

2 

orange 

11-01-82 

18.00 DNT 

— 

2100 Kbh. 0 

1 

hvid 

11-01-82 

19.15 DNT 

ca. 15 m. 

8800 Randers 

7 

gul/hvid 

12-01-82 

07.35 DNT 

få min. 

4130 Viby Sj. 

1 

gyldent 

12-01-82 

21.25 DNT 

timer 

5800 Nyborg 

2 

hvid 

12-01-82 

21.36 DNT 

timer 

5000 Odense C 

2 

hvid 

13-01-82 

22.50 DNT 

30 sek. 

8850 Tange 

2 

hvid 

14-01-82 

07.30 DNT 

5 sek. 

9400 Nørresundby 

2 

rød 

17-01-82 

18.53 DNT 

2 min. 

6000 Kolding 

2 

orange 

21-01-82 

21.30 DNT 

30 min. 

7190 Billund 

0 (detektoralarm) 

23-01-82 

13.15 DNT 

30 min. 

7190 Billund 

0 (detektoralarm) 

27-01-82 

ca. 14.35 DNT 

— 

— Kbh. V 

1 

hvidgrå 

29-01-82 

07.00 DNT 

ca. 10 m. 

1256 Kbh. K. 

1 

hvid 

31-01-82 

21.30 DNT 

— 

8600 Randers og 

1 

hvid 




8632 Lemming 



31-01-82 

mell. 22 og 24 

1 time 

8220 Brabrand 

2 

gullig 

31-01-82 

mell. 22 og 24 

1 time 

8381 Mundelstrup 

3 

gullig 

31-01-82 

23.43 DNT 

45 min. 

— Virring 

3 

»alle« 

07-02-82 

22.00 DNT 

— 

8600 Randers 

1 

hvid 

17-02-82 

19.37 DNT 

— 

2990 Nivå 

flere 

hvid/rød 

21-02-82 

23.27 DNT 

— 

8381 Mundelstrup 

1 

rød 



CHEOPS PI OG TALMANIPULATIONER 


En ny rapport fra Per Andersen, der denne gang tager pyramide-my¬ 
stikken op til behandling. Med hovedvægten lagt på Cheops-pyrami- 
den gennemgås nogle af de mystiske matematiske forhold, der påstås 
at være til stede i de ægyptiske pyramider. — Er der mystisk matema¬ 
tik i pyramiderne? Denne rapport forsøger at give et svar! 

Koster kr. 20,00, incl. porto, og bestilles hos Skeptica, Postbox 8026, 

9220 Aalborg 0. — 40 sider, illustreret. 



f 



1 - > CENTRAL «--REG. 


UFO¬ 

DETEKTORER 


Et vigtigt emne i UFO-forsknin- 
gen er UFO-detektorer. Ingeniør 
Hans Voigt har skrevet rapporten 
»UFO-DETEKTORER«, hvor han 
skriver om de generelle proble¬ 
mer ved brugen af UFO-detekto¬ 
rer. Efter en beskrivelse af, hvad 
en UFO-detektor er, fortsætter 
rapporten med emner som detek- 
tor-følsomhed, placering af de¬ 
tektor, analog/binær registrering, 
registrering af tidspunkter, delvis 
overvågning, konstant overvåg¬ 
ning, indsamling af data, be¬ 
handling af data og alarmering. 

Rapporten er holdt på et ikke- 
teknisk plan og kan læses af alle 
med udbytte. Den giver et læn¬ 
ge savnet overblik over arbejdet 
med UFO-detektorerne — ja, den 
er uundværlig for enhver med 
den mindste interesse for emnet. 

Bestil rapporten nu, mens du 
husker det! 

38 sider duplikeret — illustreret. 

Pris kun kr. 20,- 


Bestilling sker lettest ved indbe¬ 
taling af beløbet + kr. 5,00 (eks¬ 
pedition/porto) til giro 9 11 77 25. 
SUFOI, postbox 6, 2820 Gentofte. 
Skriv venligst på modtagerdelen, 
hvad der bestilles. 

UFO-RAPPORTER 

DAN MARK 


Den 2. august 1981 N.L.1 

Kl. 01.23 DST 
5300 Kerteminde 

Denne nat stod en gymnasieelev 
sammen med en bekendt og iagt¬ 
tog den stjerneklare himmel. Han 
fortæller: 

»Mens vi stod der, fik jeg plud¬ 
selig i zenit øje på 3 lyspunkter. 
Jeg gjorde min bekendte opmærk¬ 
som på lysene, og vi iagttog beg¬ 
ge med megen undren, hvordan 
de bevægede sig. Lysene krydse¬ 
de hinandens baner, nærmest flet¬ 
tede sig med hinanden! Ly s punk¬ 
terne fløj relativt hurtigt mod vest 
og forsvandt snart i lyset fra byen.« 

Observationen varede i 5-10 sek. 
Lysene var på størrelse med en 
stjerne og lydløse. Observatøren 
kan desværre ikke længere huske 
om UFOernes sving under de flet¬ 
tende bevægelser var runde eller 
skarpe, men oplyser at der var tale 
om en afstand på 5 cm mellem ba¬ 
nernes yderpunkter målt i strakt 
arm. 

Den 6. november 1981 NL 2 

Kl. 19.55 DNT 

Fraugde, 5220 Odense SØ 

Et stort objekt med hale efter sig 
blev set over en mark nord for 
Fraugde. Hr. J. A., der kom køren¬ 
de i bil og fik et godt indtryk af 
fænomenet, beretter: 

»Mod Fraugde-Kærby observere¬ 
de jeg en stærk lysende hvid kug¬ 
le med en meget bred og lang 
slørlignende hale efter sig. 

Selve objektet var på størrelse 
med Månen, når den står højt på 
himlen. Fra genstanden var det 
ligesom der var en afstand til be¬ 
gyndelsen af halen, der målt i ud¬ 
strakt arm var ca. 30 cm lang og 


ca. 10 cm høj. Objektets vandring 
beskrev fra start til slut en krum 
bue, og lysstyrken, som var meget 
kraftig, blev pludselig »tændt« og 
» slukket « som blev der drejet på en 
kontakt .« 

Halen havde også en klar hvid 
farve, og hele fænomenet lyste 
lige så kraftigt som en billygte. 
Observatøren kunne ikke danne sig 
et indtryk af afstanden til UFOet, 
ligesom han ingen fornemmelse 
har af dets reelle størrelse. 

Et stykke foran obs. holdt to 
cykelister stille for at iagttage ob¬ 
jektet, men det er ikke på nuvæ¬ 
rende tidspunkt lykkedes SUFOI 
at komme i kontakt med dem. 

Vejret under observationen, der 
kun varede omkring 7 sek., var 
stjerneklart og med let vind. 


Den 28. november 1981 DL 2 - NL 1 
Kl. 16.15 DNT 
5370 Messinge - 
5230 Odense M 

Undervejs fra Hindsholm ser en 
ældre herre i bil en klart lysende 
genstand. Han beskriver objektet 
som værende rektangulært og 
sølvfarvet, samt til tider med en 
hale øverst til venstre, der har sam¬ 
me farve som selve objektet. På 
dette tidspunkt var vejret endnu 
lyst og tillige meget klart. 

Hele vejen til Odense fulgte 
observatøren genstanden, der for¬ 
blev på samme position på himlen 
mod SV. En enkelt gang stoppede 
han bilen og kontrollerede ved 
hjælp af en lysmast at UFOet ikke 
bevægede sig. 

Ved hjemkomsten tog han en 
8 x 70 prismekikkert for at opnå en 
bedre bedømmelse af genstanden. 


Det var imidlertid blevet mørkt, 
og observatøren ser UFOet gen¬ 
nem kikkerten kun som en stor 
klar stjerne. Gennem stuevinduet 
iagttog han lyset flere gange i sam¬ 
me position og med samme sølv- 
agtige skær, men kl. 18.30 var det 
væk. 

Størrelsen sammenligner han 
med et fly i det fjerne, ligesom 
klarheden mindede om flylys. 

På vejen mod Odense bemær¬ 
kede observatøren 3-4 andre bili¬ 
ster, der tilsyneladende holdt ind 
til siden for at iagttage genstan¬ 
den, men desværre har vi ikke mod¬ 
taget andre henvendelser vedrø¬ 
rende dette UFO. 


Den 8. januar 1982 NL2 

Kl. 20.15 DNT 
5800 Nyborg 

To unge kvinder skulle til at bakke 
en bil i Dyrehaven ved Nyborg, da 
de bemærkede, at et objekt større 
end fuldmånen, stille og jævnt 
svævede nærmest over hovedet 
på dem. 

Genstanden var rund eller lidt 
oval og dens overflade lyste med 
et klart hvidt skær. Udenom ob¬ 
jektet kunne de erkende en hvid¬ 
lig korona, og midt i bunden lyste 
et stort rødt lys konstant. Der for¬ 
uden befandt der sig 2 eller flere 
andre lys på UFOet, hvoraf et 
hvidt blinkede regelmæssigt. 

Da objektet næsten var lige over 
dem, kunne de fornemme at det 
fløj temmelig lavt, men efterhånden 
som UFOet forsvandt mod vest 
over Storebælt, syntes det at stige. 

De to piger blev meget choke¬ 
ret over hændelsen, men blev dog 
stående for i næsten et kvarter at 

III. Holger Poulsen. 


følge genstanden. De er begge helt 
overbeviste om at der ikke var ta¬ 
le om et naturligt fænomen. 

Vejret var den aften klart og vind¬ 
stille med en temperatur på om¬ 
kring -8° C. c . . . 

For referatet 

Tommy Christensen. 


Nye detaljer i en rapport fra 1973. 

I forbindelse med beretningen i 
UFO-NYT 2/82 om hændelsen fra 
Kelly-Hopkinsville der foregik i 
1955, og hvor der bringes tegnin¬ 
ger af UFOnauter med lange ører, 
vil jeg gøre opmærksom på en an¬ 
den hændelse, som ikke tidligere 
har været opffentliggjort i sin hel¬ 
hed. 

I april 1973 var der en nærob¬ 
servation fra Helsingør-området, 
hvor jeg sammen med min kone 
havde lejlighed til at optage rap¬ 
port hos observatøren. Da der som 
sagt var tale om en nærobserva¬ 
tion, hvor UFOet kunne ses i detal¬ 
jer, blev det til en meget lang og 
grundig undersøgelse, hvorunder 
vi havde mange samtaler med 
observatøren. Det skal bemærkes, 
at observatøren blev meget choke¬ 
ret under hændelsen, og at hans 
familie til at begynde med stillede 
sig ret afvisende overfor hans be¬ 
retning. Han var derfor meget glad 
for at tale med os, som var interes¬ 
seret i at høre om hans oplevelse. 

Da der var tale om et objekt med 
flere vinduer og som stoppede op 
max. ca. 50 meter fra ham, spurgte 
jeg ham gentagne gange, om han 
udover en beskrevet søjle eller 
stang havde set andre enkeltheder 
inde i fartøjet, men dette benægte¬ 
de han. Allerede under vor første 
samtale og senere under vort hyg¬ 


gelige samvær fik min kone og 
jeg imidlertid det indtryk, at der 
var noget mere i hændelsen, som 
han ikke havde fortalt os om, no¬ 
get, som han ikke ville frem med. 

Flere år senere telefonerede 
hans kone en dag til mig og bad 
os om at besøge dem, idet hun 
havde mærket på sin mand, at der 
var noget fra denne observation, 
som han nu ville fortælle os om. 
Vi besøgte dem så, og efter at vi i 
nogen tid havde siddet og hygget 
os over en kop kaffe, kom så be¬ 
retningen. 

UFOet fra sydvest i ca. 10° høj¬ 
de kommer kl. 21.07 direkte ned 
mod ham, og han beskriver det 
som et rødglødende flammende 
objekt. Bemærker, at flammerne 
knitrer med en lyd, som når man 
hælder vand på glødende jern. 
Observatørens første indtryk er, at 
objektet vil ramme ham, og han er 
parat til at springe, men i ca. 50 
meters afstand standser objektet 
et øjeblik, hvorefter det foretager 
et skarpt drej mod højre og stop¬ 
per derefter igen inde over en sum¬ 
pet fordybning i terrænet i ca. 30- 
40 meters afstand fra ham. I det 
korte øjeblik, hvor objektet står stil¬ 
le første gang, ser han, at der bag 
et buet vindue foran på fartøjet 
befinder sig tre personer og bag 
dem flammende (uroligt) hvidt-oran¬ 
ge lys, samt nogle lysende stæn¬ 
ger, som bevæger sig. Personerne, 
som var i helt sorte dragter, kunne 
ses fra bæltestedet og opefter, og 
han beskriver dem som uhygge¬ 
lige: »De så grusomme ud. Deres 
arme kunne ikke ses, halsen var 
tynd og hovederne ligesom lidt 
kantede. Øjnene var som store ly¬ 
sende brilleglas, og der, hvor ørene 


skulle være, sås nogle lange op¬ 
rejste gevækster « Observatøren 
mener, at der må være tale om en 
slags antenner. Detaillerede an¬ 
sigtstræk kunne ikke ses. 

Under et senere besøg hos os 
var observatøren sammen med en 
tegner og kunstmaler, som for¬ 
søgte at lave en fotomontage af 
det beskrevne sceneri. Observatø¬ 
ren siger, at når han ikke tidligere 
har villet fortælle os om disse 
væsener i fartøjet, var det fordi 
han var bange for, at man så ville 
anføre hele hændelsen som fan¬ 
tasi. 

Efter at vi havde fået denne be¬ 
retning, kunne vi straks mærke, at 
det betød en meget stor lettelse 
for ham at betro os dette. Både 
vi og de forskellige mennesker 
indenfor UFO-forskningen, som 
han har haft lejlighed til at betro 
hændelsen, har alle fæstet lid til 
hans beretning. 

Observatøren ønskede ikke den¬ 
gang, at denne oplysning skulle 
tilføjes den tidligere optagne rap¬ 
port. Grunden var den, at han hav¬ 
de bemærket, at de ledende folk 
indenfor SUFOI var meget skep¬ 
tiske overfor sådanne beretninger, 
og at de nærmest betragtede dis¬ 
se observatører med nogen foragt. 
Bl.a. fra en udtalelse i fjernsynet, 
hvor den meget seriøse og forsig¬ 
tige SUFOI-repræsentant sagde 
noget i retning af: »De må meget 
undskylde, at UFO-nauterne eksi¬ 
sterer, det skal ikke ske oftere!« 

Og så er der faktisk ikke noget 
at sige til, at observatørerne bli¬ 
ver forsigtige. Desværre så forsig¬ 
tige, at vi ikke mere får ret meget 
at vide om folks nærobservationer. 

X. P. Madsen. 

UFO-RAPPORT _ 

Bølge over Fyn 

Af Tommy Christensen 


Forekommer der egentlig reelle 
UFO-bølger, eller skyldes den til¬ 
syneladende øgede aktivitet i luft¬ 
rummet over os kun helt naturlige 
årsager, som årstiden, perioder 
med klart vejr og/eller masseme¬ 
diernes behandling af fænomenet 
med stigende interesse hos be¬ 
folkningen som følge? 

Undersøgelser i USA taler for 
eksistensen af virkelige »flap’s«, 
ligesom meget nu tyder på, at vi i 
begyndelsen af november 1981 
havde en UFO-bølge over Fyn. 

I begyndelsen af den pågælden¬ 
de måned fik jeg en henvendel¬ 
se om en observation om aftenen 
d. 6., hvor et lille flakkende UFO 
fløj over nogle boligblokke ved 
Dyrup i den SV-lige del af Odense. 


Da området er meget tæt bebyg¬ 
get bestod der en god chance for 
at andre havde bemærket UFOet, 
så jeg tog kontakt med Morgen¬ 
posten, som gerne ville bringe en 
efterlysning af vidner. 

Den 15. startede en telefon¬ 
storm, og i løbet af de følgende 
dage modtog jeg omkring 60 hen¬ 
vendelser fra folk over hele Fyn, 
samt endda fra Jylland. Det dreje¬ 
de sig om iagttagelser fra hele den 
første halvdel af november, og selv¬ 
om de fleste nævnte, at de havde 
set netop det UFO som blev ob¬ 
serveret over Dyrup, lykkedes det 
faktisk ikke at finde flere vidner 
til denne hændelse! 

Nu var tidspunktet for en efter¬ 
lysning af vidner til en UFO-obser¬ 


vation langt fra særlig heldigt 
valgt, idet Venus tidligt hver aften 
i denne periode med klart vejr 
stod højt på den sydlige himmel og 
lyste med et betagende smuk 
skær. Adskillige ringede og for¬ 
talte med stor ophidselse, at »der 
lige nu er et gulligt UFO over ha¬ 
ven«. Således kunne næsten halv¬ 
delen af henvendelserne straks 
opklares som naturlige fænome¬ 
ner, mens der blev udsendt ske¬ 
maer til de resterende 32 obser¬ 
vatører. Beklageligvis manglede 15 
endnu at returnere ved juletid, og 
der måtte rykkes efter de mest 
interessante tilfælde. Resultatet 
blev 22 mere eller mindre godt ud¬ 
fyldte skemaer, hvoraf de 6 kunne 
identificeres som Venus, fly m.v. 
efter en nærmere undersøgelse. 

Under rubrikken »UFO-rapporter, 
Danmark« bliver nogle af de mest 
interessante observationer refere¬ 
ret, men dette giver naturligvis 
ingenlunde et tilnærmelsesvis kor¬ 
rekt billede af det samlede mate¬ 
riale, hvor den såkaldte punktlys¬ 
gruppe danner den største del af 
observationerne. Vi skal nu gan¬ 
ske kort gennemgå de 16 rappor¬ 
ter, således at læseren kan få et 
indtryk af hvad der foregik på Fyn 
under UFO-bølgen. Bemærk at der 
er tale om mange forskellige for¬ 
mer for UFO-fænomener, hvoraf 
nogle ifølge mit kendskab aldrig 
er set tidligere, ligesom der ikke 
forekommer to observationer, hvor 
vi med sikkerhed kan afgøre, at 
det drejer sig om det samme ob¬ 
jekt. 

Den første observation stammer 
fra Søndersø, hvor en bilist d. 4 kl. 
21.30 DNT iagttog en mærkelig 
lysende genstand større end fuld- 

månen. UFOet pulserede regel¬ 
mæssigt i farverne rød, grøn og 
gul, mens kraftige lysstråler kunne 
ses skyde bagud fra objektet. 

Den efterfølgende aften kl. 22.00 
var hr. L.J. sammen med sin kone 
på vej i bil i Odense NV, da de højt 
mod nord får øje på et gujt, rundt 
objekt på størrelse med Månen. 
UFOet havde en gullig korona og 
var blændende. 

Vi kommer nu til d. 6. november, 
hvor UFO-bølgen tydeligvis kulmi¬ 
nere i et stort antal objekter. SUFOI 
modtog 9 fynske rapporter fra 
denne dag, men som sagt var det 
reelle antal observationer meget 
større, blot kan vi naturligvis ikke 
inddrage fænomener som ikke er 
beskrevet i en rapport. 

Mellem kl. 17.00 og 18.00 så fru 
R.N. og hendes mand nogle korte 
lysglimt, som sprang frem og til¬ 
bage på den let overskyede him¬ 
mel. De 6 lys var stjernelignende, 
og sprang fra venstre mod højre i 
et tilsyneladende bestemt mønster. 

I Marslev på Nordfyn iagttager 
to skoleelever kl. 17.45 en stærkt 
gulligt lysende genstand med en 
kort orange-rød hale efter sig. Ob¬ 
jektet er på størrelse med et fly i 
det fjerne, og det flyver mod SV 
(Fraugde). De to børn holdt ikke 
øje med genstanden hele tiden og 
efter ca. 5 min. kunne de ikke se 
den mere. 

I Odene NØ kl. 18.00 observe¬ 
redes et punktlys, som en stor 
stjerne, der bevægede sig over 
himlen fra vest mod nord. Obser¬ 
vatøren bemærkede, at når lyset 
fløj ind under nogle skyer fik det 
nærliggende område af skyen en 
rødlig farve. 

Fru A.M.S. så et noget kuriøst 
fænomen kl. 18.15 mod nord. Hun 
troede først, at det drejede sig om 
Nordstjernen, men efterhånden 
som det kom nærmere, opdagede 
hun at objektet var sammensat af 
flere runde kugler, som blinkede 
uafhængigt af hinanden i et stjer¬ 
nehvidt lys. 

Kl. 19.15 stod hr M.T. ud af sin 
bil for at åbne garagen ved sit hus 
i Hårby på Sydfyn. Lidt over hori- 
zonten mod nord (lige over Odense) 
observerede han en genstand be¬ 
væge sig væk fra Odense med ret¬ 
ning vest. Iagttagelsen varede kun 
5-10 sek., men han fik alligevel et 
godt indtryk af fænomenet, der 


beskrives som et gyldenrødt objekt 
på størrelse med et fly i det fjerne. 
Det havde en noget lysere hale 
efter sig med en længde på om¬ 
kring 2 gange fuldmånens diame¬ 
ter. Fænomenet forsvandt lige så 
pludseligt som det var kommet — 
»som ved tryk på en kontakt«. 

Lavt mod øst iagttog et ægtepar 
kl. 19.30 et gulligt lys som en stjer¬ 
ne, der bevægede sig lidt, for så at 
stå helt stille. Genstanden var rek¬ 
tangulær med afrundede kanter, 
og med en lysere gul korona. 

Fra kl. 19.55 har vi to rapporter, 
men der er tale om to vidt for¬ 
skellige UFOer. Den ene stammer 
fra Dyrup, som før nævnt, hvor hr. 
K. observerede en lille genstand 
lavt over nogle boligblokke. Objek¬ 
tets farve skiftede uregelmæssigt 
mellem rød, orange og gul i for¬ 
bindelse med nogle kraftige flak¬ 
sende bevægelser. 

Den anden hændelse foregår ved 
Fraugde, hvor hr. J-E.A. ser et me¬ 
get stærkt lysende, fuldmånestort 
objekt med en lang hale efter sig. 
To cykellister bemærker også det 
kraftige hvide lys fra UFOet, der 
flyver i krum bane over en mark, 
og forsvinder som ved tryk på en 
kontakt. 

Den sidste rapport fra d. 6. no¬ 
vember omhandler et højst usæd¬ 
vanligt fænomen. Kl. 22.00 og en 
halv time frem ser to unge stude¬ 
rende piger i en stue i Odense N, 
hvordan en gul lysplet vandre fra 
et vindue i sydvæggen til en radia¬ 
tor på østvæggen, hvor det for¬ 
svinder. Lyset blinkede med meget 
korte mellemrum og havde en mør¬ 
kegul korona. 

Den 9. november foregår endnu 
en del aktivitet af ukendt natur i 
luften over os. Kl. 17.15 var hr. 
P.E.H. på andejagt ved Munkebo, 
da han i den stille aften mod nord¬ 
vest observerede et UFO på stør¬ 
relse med Månen. Det var rundt 
og med en hvidgul farve. UFOet 
stod helt stille i 3-5 min., hvorefter 
det begyndte at fjerne sig samti¬ 
dig med at lysstyrken var faldet til 
det halve. Poul Hansens nabo 
nåede også at se objektet, og næ¬ 
ste aften iagttog rapportøren UFO 
et igen, men kun i ganske få sek. 

Så skal vi ned på Sydfyn, hvor 
der denne aften iagttages noget 
interessant kl. 21.30. Fr. M.L. kom¬ 
mer kørende i bil ved Tommerup, 
da hun på et åbent stykke ved 


Odense Å ser noget der kunne 
minde om to billygter, som blinke¬ 
de i en bestemt rytme. De to lys 
sidder på et fuldmånestort objekt, 
og hun har det indtryk, at lysene 
nærmere var kuppelformede end 
projektører. Fru M. L. stoppede 
bilen på en bakketop for bedre at 
kunne se objektet, der efterhånden 
fløj langs horizonten mod SØ og 
forsvandt efter 5 min. 

På samme tidspunkt holder hr. 
H.J. ved havnen i Assens, hvor 
han får øje på et kraftigt blinkende 
lys ude over Llillebælt. Det hoppe¬ 
de noget fra side til side i et kvar¬ 
ter, hvorefter det blinkede hurtigere 
og væk var det. 

Den sidste rapport fra den før¬ 
ste halvdel af november kommer 
fra fru. L.L. fra Midtjylland. Hun 
kørte d. 13. i bil ved Søndersø, da 
hun sammen med sin datter ob¬ 
serverede en meget stor stjerne, 
som blinkede regelmæssigt i far¬ 
verne gul, rød, orange og blå. løv¬ 
rigt minder denne observation me¬ 
get om hændelsen fra d. 4. □ 


Der er flere fordele 
ved et 

UFO-NYT abonnement 



.. .og til sidst: I morges blev et 
UFO fejlagtigt identificeret som 
værende en vejrballon . .. 

DANSKE BILLEDER _ 

Computeranalyser 

Af Ole Henningsen. 


Man har her i bladet gentagne 
gange beskæftiget sig med com¬ 
puteranalyser af UFO-fotos. En ar¬ 
tikel om de mere grundlæggende 
principper i denne form for ana¬ 
lyser af fotos kan læses i UFO¬ 
NYT nr. 2/1981. 

Men selv om et foto af et uiden¬ 
tificeret flyvende objekt ved hjælp 
af en sådan computeranalyse »er 
godkendt som et ægte UFO-foto«, 
har man jo alligevel ikke »det en¬ 
delige bevis for UFOernes eksi¬ 
stens«, som mange mennesker 
gerne så. 

For at prøve computeranalysen 


på en i forvejen helt kendt gen¬ 
stand lod jeg UFO-organisationen 
Ground Saucer Watch Inc. i USA 
se nærmere på 4 billeder, som jeg 
havde optaget i september 1979. 
Disse billeder var optaget i forbin¬ 
delse med et forsøg omkring ana¬ 
lyser af UFO-fotos. De fire fotos 
viser en gasballon i forskellig af¬ 
stand fra fotografen. Vinden bar 
hurtigt ballonen bort, og allerede 
på billede nr. 2 er ballonen næ¬ 
sten ikke til at få øje på på nega¬ 
tivet. Billederne blev taget med 
Kodacolor ll-farvenegativer og med 
et såkaldt Instamatic kamera. 


Jeg var meget spændt på, hvad 
computeranalysen hos Ground 
Saucer Watch Inc. ville vise. Ville 
man mon være i stand til at sige 
noget kvalificeret om »objektets« 
beskaffenhed? 

I uddrag ser GSW’s analyse så¬ 
ledes ud: 

1) De fire fotos er ikke taget i hur¬ 
tig sammenhæng, hvilket ses af 
skyformationerne. 

Kommentar: Jeg har selv taget de 
4 fotos og kan stå inde for, at de 
er taget i sammenhæng indenfor 
ganske få minutter. På gengivelsen 
her i bladet, vil de svage skyer 
næppe kunne ses, men ved at stu¬ 
dere de originale negativer er det 
ret åbenbart, at der er en klar sam¬ 
menhæng i skyformationernes ud¬ 
vikling. 

2) Det fotograferede objekt er 
meget lille. 

Kommentar: Ja, her kan vi være 
ganske enige. Ballonen er ca. 25- 
30 cm i diameter. 

3) Der er intet der tyder på, at det 
drejer sig om et ophængt objekt 
(f.eks. ophængt i en tynd snor) 
eller et objekt kastet op i luften. 
Kommentar: Enig. Hvis det havde 
drejet sig om et objekt hængt op i 
en snor, ville man almindeligvis 
ved hjælp af denne analyseform 
have kunnet »se« snoren. Hvis det 
havde drejet sig om et objekt ka- 
tet op i luften, ville man med den¬ 
ne type kamera som oftest have 
fået en uskarp aftegning af ob¬ 
jektet på grund af den lave lukker¬ 
hastighed. 

4) Objektet er synligt på kun de to 
negativer. 



Det første foto af i alt fire i en serie. Allerede pé dette foto ses ballonen kun meget svagt 
som et lille mørkt punkt på himlen. Da ballonen er endnu mindre på det næste foto i se¬ 
rien, bringes kun det første. 

Kommentar: På de to sidste fotos 
i serien er det ikke muligt med det 
blotte øje at få øje på objektet på 
negativerne. Og dette kunne com¬ 
puteren tilsyneladende da heller 
ikke. 

5) Objektet er i en vis afstand fra 
fotografen, hvilket kan ses på den 
atmosfæriske udviskning af objek¬ 
tet. Noget der forøges fra foto 1 til 
foto 2. 

Kommentar: Et objekt, der befinder 
sig i en vis afstand fra kameraet, 
vil ikke kunne fremstå 100% 
skarpt, idet den atmosfæriske luft 
vil udviske konturerne på objek¬ 
tet. Jo længere væk objektet er, 
desto mere uskarpt vil objektet 
virke. Derfor er computeranalysen 
helt korrekt i dette tilfælde. 

6) Resulatet af computerens farve- 
konturering viser, at objektet er 
rundt (dvs. at objektet ikke er fladt, 
som det f.eks. ville være tilfældet, 
hvis man havde tegnet objektet på 
et stykke pap). 

Kommentar: At objektet af compu¬ 
teren opfattes som »rundt« er helt 
i overensstemmelse med, at der 
rent faktisk er tale om en ballon. 

7) Ud fra de opgivne kameradata 
og ud fra computerens digitalise¬ 
ring af billedet bedømmes objek¬ 
tets størrelse til at være ca. 10 
inches (ca. 25,4 cm) i diameter. 
Kommentar: Stemmer helt overens 
med ballonens ca. størrelse. 

8) Der foreligger ingen fotogra¬ 
fiske indicier for, at der skulle væ¬ 
re tale om en form for et kendt 
luftfartøj. 

Kommentar: Nej, og hvad skulle 
det næsten også være med den 
størrelse? 

Konklusionen fra Ground Saucer 
Watch Inch. lyder i resumé: 

På baggrund af datas fra com¬ 
puteren er det GSW’s opfattelse, 
at der er tale om en ægte fysisk 
genstand med en vis form og af 
ringe størrelse. 

Der er højst sandsynlig tale om 
en lille ballon eller måske en form 
for radiostyret modelflyver. Objek¬ 
tet er virkeligt, forstået på den 
måde, at det har en vis udstræk¬ 
ning (den runde form), ligesom det 
har naturlige skygger. Den ringe 
størrelse udelukker efter GSW’s 
mening, at der kan være tale om 
»et UFO af en vis størrelse«. 


Analysen er udarbejdet af GSW’s 
fotografiske konsulent, Fred Adri¬ 
an og William H. Spaulding, direk¬ 
tør for Ground Saucer Watch Inc. 



Kantfremhævning af objektet har til formål 
at gøre eventuelle detaljer synlige. Læg 
mærke til landskabet forneden i billedet. 



Kantfremhævning af en forstørrelse af ob¬ 
jektet bragte ikke yderligere detaljer frem. 
Man ser tydeligt objektets runde form og 
fysiske udstrækning. 



Digitaliseringsprocessen afslørede, at ob¬ 
jektet var i en vis afstand fra fotografen. 



Mer blev »objektet« købt. En almindelig 
TIVOLI-gasballon! 


Og hvad kan man så få ud af 
en sådan analyse? 

Man kan jo kontrollere resultater¬ 
ne og konklusionen på analysen, 
når man i forvejen kender til ob¬ 
jektets natur, som i dette tilfælde. 
Og resultaterne er i god overens¬ 
stemmelse med de faktiske for¬ 
hold på næsten alle områder, f.eks. 
størrelsen og formen på objektet 
(ballonen). 

Men resultaterne kommer til os 
som skrevne ord, ikke som direkte 
målestørrelser (f.eks. talstørrelser) 
fra computeren. Heller ikke com¬ 
puterens programmer og andre 
data kender vi ret meget til. 

Jeg er personlig af den opfattel¬ 
se, at analyserne fra GSW i meget 
høj grad er præget af, at Fred 
Adrian og William H. Spaulding 
har interesseret sig for UFO-fæno- 
mener gennem mange år og har et 
stort kendskab i forvejen til de 
former for UFO-fotos, der gennem 
årene er dukket op på arenaen. 

Man kan derfor ikke udelukke, 
at disse såkaldte computeranaly¬ 
ser også indeholder et stort ele¬ 
ment af subjektivitet hos de men¬ 
nesker, der udarbejder analyser¬ 
ne. 

Havde jeg eller en af SUFOIs fo¬ 
tokonsulenter fået disse billeder i 
hånden, uden at kende baggrun¬ 
den, er jeg ikke i tvivl om, at det 
første kvalificerede gæt ville være 
»en ballon«. Uden brug af anden 
computer end den indbyggede. 
Men det kan naturligvis også skyl¬ 
des, at det valgte ballon-foto kun¬ 
ne have været erstattet med et 
bedre eksempel af mere kontro¬ 
versiel karakter. Jeg er fortsat af 
den opfattelse, at man med com¬ 
puteranalyserne er kommet et godt 
skridt videre mod en mere objek¬ 
tiv og videnskabelig udforskning 
af den del af UFO-fænomenerne, 
der manifesterer sig på fotos og 
film. Men man skal ikke tro, at 
man her har fundet de vise(s)?? 
sten. 

Det ville være en enorm fordel 
for undersøgelsen af hjemlige for¬ 
modede UFO-fotos, hvis en sådan 
undersøgelse kunne foretages af 
vore egne folk på apparatur, hvis 
data er os bekendte. Vi hører der¬ 
for meget gerne fra læsere, der 
har adgang til det apparatur og de 
processer, der er nødvendige til 
sådanne billedanalyser. □ 

Copyright: Johnny Oehlenschlåger. 


BERIGTIGELSE 

UFO? Nej! - Fup? 

Af Ole Henningsen 


Med baggrund i en henvendelse 
fra fotografen Johnny Oehlen¬ 
schlåger bringes her en uddyb¬ 
ning af konklusionen på undersø¬ 
gelsen af st af hans billeder. 


Jeg har tidligere i UFO-NYT nr. 21 
81 og nr. 1/82 omtalt undersøgel¬ 
ser af et billede, taget den 16. 
august 1970 ved Strøby Ladeplads. 

Billedet er taget mellem kl. 11.15 
og 11.30 af fotograf Johnny Oeh¬ 
lenschlåger, der dog først på et 
senere tidspunkt blev opmærksom 
på en lille mørk aftegning i øver¬ 
ste højre hjørne af billedet. 

I UFO-NYT nr. 1/82 referede jeg 
de resultater, man I USA hos or¬ 
ganisationen Ground Saucer Watch 
Inc. var kommet frem til samt 
GSW’s konklusion. Denne konklu¬ 
sion gik ud på, at der var tale om 
et fupbillede lavet med et lille styk¬ 


ke sort pap på en glasrude. Lige¬ 
ledes refererede jeg de kraftige 
indicier for, at objektet kunne være 
en sommerfugl. 

Johnny Oehlenschlåger har i 
den anledning henvendt sig til 
UFO-NYTs redaktion og klaget 
over, at artiklens tekst var så 
uklart formuleret, at man ikke kun¬ 
ne skelne mellem konklusionen fra 
GSW og redaktionel tekst. 

Artiklen kunne derfor, efter 
Johnny Oehlenschlågers opfattel¬ 
se, læses som om man i SUFOI 
mente, at han havde fabrikeret et 
fup-UFO-billede for at narre folk 
og få publicity. Jeg er derfor glad 
for at få lejlighed til at understre¬ 
ge, at SUFOIs fotoafdeling aldrig 
har opfattet Johnny Oehlenschlå¬ 
gers billede som et fabrikeret Fup- 
UFO^billede. 

I tilslutning hertil vil det også 
være ønskeligt at anføre visse 



Foto taget ved Strøby Ladeplads den 16. august 1970. 


Nej! 


omstændigheder, som ikke er 
fremgået af teksten i de tidligere 
artikler: 

1) Johnny Oehlenschlåger har al¬ 
drig selv betegnet den lille mør¬ 
ke aftegning på hans billede som 
et UFO. 

2) Ligeledes har Johnny Oehlen¬ 
schlåger aldrig søgt publicity el¬ 
ler økonomisk vinding på dette 
billede, men J.Ø. var naturligvis 
ligesom SUFOI nysgerrig efter 
at få noget at vide om, hvad det 
kunne være. 

3) Oplysningerne om billedets ek¬ 
sistens kom SUFOI i hænde 
gennem flere led — heriblandt 
en af J. O.’s bekendte, der hav¬ 
de set og fået et aftryk af bille¬ 
det. Denne bekendt var iøvrigt 
selv til stede, da billedet i sin 
tid blev taget ved Strøby Lade¬ 
plads. 



Forstørrelse af det fotograferede objekt. 


I UFO-NYT nr. 1/82 referede jeg 
den konklusion, man i GSW var 
kommet frem til. Undersøgelserne 
hos GSW mente, at der var tale 
om et fupfoto, formentlig lavet 
ved hjælp af et lille stykke pap 
limet på en glasplade, som man 
derefter har fotograferet igennem. 

: oto: GSW Inc. 



Farvekontureringsteknikken (farverne ses ikke på denne 
sort/hvide gengivelse) viser, at der er tale om et fladt »objekt« 
uden målelige skyggedannelser. Læg blandt andet mærke til 
målelinjens udslag i højre halvdel af billedet. 


Kantfrem¬ 
hævning af »objektet« 
vil blandt andet afsløre, 
om dette er ophængt 
i en snor. 


Øverst ses en 
forstørrelse af det af 
Johnny Oehlen- 
schlåger fotogra¬ 
ferede objekt. 
Nederst ses til sam¬ 
menligning en bevidst 
meget mørk gengivelse 
af en Admiral¬ 
sommerfugl. 
Kilde: »Hvad finder jeg 
i mark og eng«. Poli- 
tikens Naturbibliotek. 




(Denne konklusion er måske nær¬ 
liggende for GSW, da en del »UFO- 
fotos« gennem tiderne er lavet ved 
denne metode, og GSW blev med 
vilje ikke gjort opmærksom på 
»sommerfugle-teorien«. OH). 

Jeg er helt uenig med GSW i 
deres »fup-konklusion«, der skal 
ses på baggrund af følgende com¬ 
puteranalyseresultater fra GSW, 
der bl.a. viser, 

at der ikke er tale om en model i 
en snor, 

at objektet er fladt, 

at der ikke er skygger at måle på 

objektet, 


at objektet er af meget lille ud¬ 
strækning, 

at objektet er meget tæt på kame¬ 
raet, 

at objektet ikke er geometrisk 
perfekt. 

Jeg vil gerne endnu engang 
understrege, at ingen af disse re¬ 
sultater udelukker, at der er tale 
om en sommerfugl, hvilket jeg og¬ 
så anførte i UFO-NYT nr. 1/82. 
Tværtimod taler alle de foreliggen¬ 
de ting for denne forklaring på den 
mørke aftegning på Johnny Oeh- 
lenschlågers billede, både hvad 
angår størrelse, afstand og ikke 


mindst udseende. 

Jeg må naturligvis beklage, så¬ 
fremt min artikeltekst har været 
så uklart formuleret, at J.O.’s bil¬ 
lede kunne opfattes som et fup¬ 
foto. Dette har aldrig været hen¬ 
sigten med omtalen. 

Vi er naturligvis til stadighed 
interesseret i nærmere at under¬ 
søge billeder med formodede UFO- 
fænomener på. 

Såfremt læserne får kendskab til 
sådanne billeder, bedes man kon¬ 
takte SUFOIs Fotoafdeling hvis 
adresse ses forrest i bladet. □ 



Astronomi & Rumfart 

Et tidsskrift i farver 32-40 si¬ 
der, 6 gange årligt. 

Et aktuelt tidsskrift, der føl¬ 
ger med i rumfartens udvik¬ 
ling og den astronomiske 
forskning. 

Send mig et gratis prøvenr. 


navn 


adresse 


postnr. 


by 


Astronomisk Forlag 

Norddalsparken 11 * Dk 6700 Esbjerg 
Tlf. 05 -15 33 15 

BEVIS _ 

UFOer på film 

Ved Ole Henningsen. 


Denne artikelserie, der startede i 
forrige nr. af UFO-NYT er ikke en 
komplet fortegnelse over alle ek¬ 
sisterende filmoptagelser af UFO- 
fænomener. Derimod beskæftiger 
den sig kortfattet med flest mulige 
af de film, hvor der foreligger til¬ 
gængelige oplysninger i den fore¬ 
liggende UFO-litteratur. 

Det er stærkt begrænset, hvilke 
undersøgelser de fleste filmopta¬ 
gelser har været underkastet. Og 
som egentlige bevismaterialer for 
UFO-fænomenernes fysiske eksi¬ 
stens, er sådanne filmoptagelser 
ikke bedre end almindelige foto¬ 
optagelser af sådanne fænomener. 

Filmoptagelserne er almindelig¬ 
vis opført i kronologisk orden, men 
skulle der være læsere, der ligger 
inde med oplysninger om film, der 
ikke er blevet nævnt, hører jeg 
meget gerne herom. 


Juni 1950, Louisville, Kentucky, 
USA 

Ifølge Kai K. Korff, der i UFO- 
Report har lavet en opstilling over 
UFO-films, lykkedes det i juni 1950 
for Al Hixenbaugh at tage nogle 
fod sort/hvid 16 mm film af et 
kugleformet objekt, der fløj om¬ 
kring på himlen i dagslys. 

15. august 1950, Great Falis, 
Montana, USA 

Den 38-årige Nicholas Mariana og 
hans 19-årige sekretær Virginia 
Raunig fik den 15. august 1950 


(eller muligvis den 5. august) kl. 
11.25 lokal tid øje på 2 lysende 
objekter på himlen. 

Mariana løb hen til sin bil og 
tog sit 16 mm Revere filmkamera, 
der var forsynet med farvefilm, og 
begyndte at filme. 

De to øjenvidner fortalte, at de 
to lysende objekter var sølvfarve¬ 
de med en form for »hak« eller 
en slags bånd omkring. De så ud 
til at rotere. På Marianas film ser 
man to lysende genstande der på 
baggrund af den blå himmel flyver 
»i formation« fra højre mod venstre 
forbi (d.v.s. bagom) et vandtårn. 

Filmen er ved forskellige lejlig¬ 
heder undersøgt af kompetente 
forskere, der dog ikke alle er 
enige i deres konklusioner. Det 
amerikanske luftvåben og en se¬ 
nere undersøgelse ved Colorado 
Universitetet var af den opfattelse, 
at der var tale om solreflekserne 
fra to jetfly. Den mest gennem¬ 
gribende analyse af denne film er 
dog foretaget af dr. Robert L.M. 
Baker, Jr., der var ansat i firmaet 
Douglas Aircraft Company, der fi¬ 
nansierede undersøgelsen i første 
omgang. 

Dr. Baker har foretaget adskillige 
eksperimenter med et filmkamera 
magen til Nicholas Mariana’s for 
at efterprøve, som sol reflekser fra 
fly kunne give samme effekt, som 
de lysende objekter, der ses på 
denne film. Disse eksperimenter 
viste dr. Baker, at der altid var 
visse dele af flyenes krop at se på 
filmoptagelserne, hvilket ikke var 
tilfældet med Marianas film. 

Filmen klassificeres derfor af 
dr. Baker som anormale objekter, 
d.v.s. ikke identificerbare objekter. 

Den amerikanske organisation 


Kraftig forstørrelse af et af filmbillederne 
fra Great Fails filmen. De to lysende Ob¬ 
jekter flyver i formation fra højre mod ven¬ 
stre. 



Analyse af flyvebanen for de to lysende objekter, filmet i Great Fails, Montana, 15. august 
1950. 

Ground Saucer Watch Inc. har fo¬ 
retaget computeranalyser af enkel¬ 
te filmbilleder fra filmen og har 
afvist teorien om solreflekser fra 
fly. 

Kim Møller Hansen fra SUFOI’s 
Fotoafdeling har skrevet en læn¬ 
gere artikel i UFO-NYT nr. 5/81, 
hvor han redegør for de. mange 
undersøgelser af filmen. 

2. juli 1952, Tremonton, Utah, USA 

Delbert C. Newhouse, officer og 
cheffotograf i den amerikanske 
flåde med over 1.000 luftfotogra¬ 
feringstimer bag sig, iagttog og 
filmede den 2. juli 1952 adskillige 
ejendommelige lysende objekter 
på himlen. Han befandt sig sam¬ 
men med sin kone og deres to børn 
nord for Tremonton i staten Utah 
i USA på vej i bil fra Washington, 
D.C. til Portland i staten Oregon. 

Kort efter de var kørt gennem 
Tremonton, fik fru Newhouse øje 
på en gruppe mærkelige lysende 
objekter på himlen. Hun gjorde 
sin mand opmærksom på objekter¬ 
ne, som han fandt så interessante, 
at han straks standsede vognen 
og begyndte at filme dem med sit 
16 mm filmkamera. 

Der var ingen referencepunkter 
over horisonten, så det var svært 
for ham at bedømme størrelse, 
hastighed eller afstand. Han anslog 
dog, at de 12-14 lysende objekter 
var i ca. 3.000 meters højde. 

Delbert C. Newhouse håede at 
tage ialt ca. 75 sekunders film, 
hvilket svarer til ca. 1.200 billeder. 

Han fortalte senere, at et af ob¬ 
jekterne ændrede kurs og satte 
kursen bort fra resten af gruppen 
af lysende objekter. Han holdt film¬ 
kameraet stille og lod dette enlige 
objekt passere forbi kameraets 
synsfelt for senere at rette film¬ 
kameraet mod det igen. Dette gen¬ 
tog han tre gange. 

Der er en tendens til, at objek¬ 
terne optræder parvis, selvom det¬ 
te ikke sker så regelmæssigt, som 
det var tilfældet med de to objek¬ 
ter på den i Great Fails i 1950 
optagne UFO-film. Det amerikan¬ 
ske luftvåben erklærede, at objek¬ 
terne på filmen kunne være lysre¬ 
flekser fra en flok måger. Denne 
erklæring er helt i modstrid med, 
hvad flyvevåbnet skrev i sine egne 
interne rapporter, nemlig »at det 
er temmeligt sikkert, at filmafteg¬ 
ningernes lysstyrke er større end 



Objekterne ses her svagt ved de to små 
pile, efter at de er passeret bag vandtårnet. 
Den store pil markerer flyveretningen. 


enhver fugls«!! 

Den amerikanske flådes foto¬ 
laboratorium i Anacostia, Maryland, 
brugte mere end 1.000 arbejds¬ 



organisationen Ground Saucer Watch Inc. 
i USA undersøgte også Utah-filmen og 
erklærede, at filmen efter deres opfatte! se 
hører hjemme på listen over ægte UFO- 
fænomener. GSW-computer-foto. 



To trin i computeranalyse af Great Falls- 
filmen. Analysen er udført af den ameri¬ 
kanske organisation Ground Saucer Watch 
Inc., der erklærede filmen for ægte. 

timer på at analysere filmen. Flå¬ 
dens forskere fastslog, at filmen 
viser intelligensstyrede fartøjer — 
ikke flyvemaskiner — men væg¬ 
rede sig ved at omtale dem som 
rumfartøjer. 

Også denne film er grundigt 
analyseret af Dr. Robert M.L. Baker, 
der undersøgte filmen fra Great 
Falls, Montana. Efter omfattende 
studier af filmen konkluderede dr. 
Baker: 

»De filmoptagelser af fugle på 
forskellige afstande, som jeg har 
lavet, har ingen lighedspunkter 

fortsættes side 27 



Forstørrelse af et af billederne fra Utah-filmen. Objekterne flyver tilsyneladende parvis. 

AUSTRALIEN 


RAAF-undersøgelser / 2 

Af William C. Chalker 


Vi bringer her 2. og sidste del af William C. Chalker’s artikel 
om det australske luftvåbens UFO-undersøgelser. 

De omtalte undersøgelser RAAF foretog, strakte sig fra 1960 
og frem til 1976, og der blev behandlet og undersøgt 1023 
rapporter. 


UFO nær militær station 

1 den første rapport observerede 

2 personer et UFO tæt ved den 
ikke offentlig tilgængelige kom¬ 
munikationsstation (tilhørende den 
amerikanske flåde) ved North West 
Cape i Vestaustralien. Torsdag den 
25. oktober 1973 klokken ca. 19.15 
observerede kaptajnløjtnant M 

»et stort sort luftbårent objekt« i 
ca. 5 miles afstand i vestlig ret¬ 
ning og i ca. 600 meters højde. 
Kaptajnløjtnant M kørte ad Murat 
Road mod syd fra NAVSOMSTA til 
Exmouth-bydistriktet. Officeren 
fortæller i en skriftlig beretning, 
at »efter 20-25 sekunder accelle- 
rerede fartøjet til en utrolig hastig¬ 
hed og forsvandt mod nord. De 
følgende detaljer er fra en udfyldt 
»observationsrapport« fra RAAF- 
forsvarsministeriet: 13) 

»3. Objektet blev først observeret 
til højre (vest) i ca. 20° højde, 
i en retning på 090°, med en 
nøjagtighed på 5°. 

4. Tilsyneladende størrelse - lige¬ 
som Månen, når den står hø¬ 
jest, 2,5-5 cm i 50 cm afstand. 

5. Mindste afstand 20° højde - ret¬ 
ning 090°. 

6. Ca. 600 meters højde. 

7. Svævede først, hvorefter det 
accellererede utrolig hurtigt. 

8. Forsvandt mod nord, 45-50° 
højde, retning ca. 165-170°. 

9. Ingen lyd eller udstødning. 



William C. Chalker. 


10. Særlig uddannelse ved flådens 
flyverkorps gennem 11 år som 
radaroperatør og skytte. 

11. Har aldrig oplevet noget til¬ 
svarende. 

12. Hvis der var nogen detaljer, 
var de uklare, da jeg ikke hav¬ 
de mine briller på (syn 20/40 - 
20/100), men jeg så uden den 
mindste tvivl noget.« 

Det andet vidne, kaptajn Bill L. 
gav følgende detaljer: 

»Klokken 19.20 blev jeg ringet 
op, fordi jeg skulle lukke officers¬ 
klubben. Jeg kørte mod klubben i 
afdelingens pick-up 488, da jeg 
blev opmærksom på et stort sort 
objekt, som jeg først troede var en 
lille skyformation i stik vest i om¬ 


råde »B« (Område »B« er det om¬ 
råde, hvor »højfrekvenssenderen« 
står, og omkring 2 til 3 miles stik 
vest for dette sted ligger Mount 
Athol - W.C.C.). 

Medens jeg nærmede mig offi¬ 
cersklubben, kunne jeg ikke lade 
være med at se på objektet. Jeg 
steg ud af pick-up’en og blev i ad¬ 
skillige minutter stående for at 
betragte den svævende sorte kug¬ 
le. Himlen var klar og lys-blågrøn. 
Der var ingen skyer. Objektet stod 
fuldstændig stille undtagen en 
ring omkring centrum, som så ud 
til at rotere eller blinke. Da jeg 
havde set på det i ca. 4 minutter, 
satte det pludselig i gang med en 
fantastisk hastighed og forsvandt 
i nordlig retning efter få sekunder. 

Jeg vil anslå objektet til at væ¬ 
re omkring 9 meter i diameter, og 
det svævede i 300 meters højde 
over bakkerne stik vest for basen. 
Det var sort, hvilket måske skyl¬ 
des, at jeg så i retning af den ned¬ 
gående sol. Der var på intet tids¬ 
punkt nogen synlige lys.« 

Landing i grusgrav 

Den anden observation fandt sted 
den 22. marts 1975 klokken ca. 
10.30. To mænd og tre kvinder, 
der kørte i bil på Dingo Mount 
Flora-vejen i det nordlige Queens- 
land, så et objekt ved siden af ve¬ 
jen. Det svævede tilsyneladende 
lige over jorden i et grusgravs¬ 
område. De vendte vognen for 
bedre at kunne se, og så da en 
række matte, blinkende hvide til 
gule lys, der var fastgjort til et 
stort objekt. Ovenpå dette objekt 
kunne man skimte en rund del. 
Den bestod af adskillige ringe af 
blågrønne lys med en mørk skive i 

midten. Nogle af vidnerne så en 
»stang«, der forbandt de to dele, 
og man kunne svagt skelne 4 
»ben«. 

Da vidnernes bil standsede, vok¬ 
sede lysene i styrke, blinkede hur¬ 
tigt, og der blev hørt et meget 
højt knald »ligesom fra en riffel«. 
Vidnerne trak sig tilbage til bilen, 
og den øverste runde del så ud til 
at dreje mod dem, »som om den 
holdt øje med dem« Gruppen for¬ 
lod hurtigt området, og kort efter 
vendte mændene tilbage sammen 
med en bygningsarbejder. På det 
tidspunkt var objektet forsvundet; 
men man fandt mærkelige mær¬ 
ker på jorden ved observations¬ 
stedet. 

Politiet og senere efterforskere 
fra Townsville Air Force Base be¬ 
kræftede tilstedeværelsen af 3 
oval-formede aftryk, et omtrent 
cirkulært aftryk og et rektangulært 
aftryk, der fornylig var afsat i jor¬ 
den på grusgravsområdet. 

RAAF-efterforskningsofficerens 
rapport fastslår, at han var »ude af 
stand til at forklare det påståede 
objekt eller årsagen til de usæd¬ 
vanlige mærker i jorden, som må¬ 
ske — måske ikke har forbindel¬ 
se med observationen.« 14) 

Jeg har kopier af vidnernes be¬ 
retninger og tegninger, politiman¬ 
dens rapport, RAAF-officerens de¬ 
taljerede rapport og RAAF-fotos 
af observationsstedet. Datas an¬ 
tyder, at noget »uidentificeret«, 
som efterlod sig spor i grusgraven, 
blev set. 

Igennem årene har adskillige ci¬ 
vile undersøgere og forskere med 
forskelligt held fået dokumentere¬ 
de data af forsvarsministeriet 
(RAAF) angående »usædvanlige 
himmelfænomener«, også kaldet 
UFOer. Edgar Jarrold 15), Dr. J. 
Allen Hynek 16), Harry Griesberg 
17) og andre har igennem årene til 
en vis grænse haft lejlighed til, 
at vurdere i hvilket omfang RAAF 
har involveret sig i UFO-spørgs- 
mål. 

I de sidste år har forsvarsmini¬ 
steriet indvilliget i »at fremskaffe 
enkelte rapporter (med navnene 
slettet for at beskytte de berørte 
personers anonymitet) til seriøst 
interesserede parter«, men »selv¬ 
om RAAF-arkiverne med UFO-rap- 
porter ikke er hemmelige« er civile 
stadig ude af stand til at få ad¬ 


gang til arkiverne i forsknings¬ 
øjemed. 18) 

Situationen er heldigvis ved at 
ændre sig. Det er efterhånden ved 
at gå op for RAAF, at der er kom¬ 
petente civile forskere, som ud¬ 
fører seriøse undersøgelser af 
UFO-emnet, og i de senere år har 
der været positive ændringer i po¬ 
litikken. 

Forfatteren har modtaget kopier 
af RAAFs sagsdokumenter angåen¬ 
de tilfælde med »fysiske spor«, 
som skal medtages i et UFO- 
»jordmærke«-katalog over austral¬ 
ske sager. Jeg har også haft do¬ 
kumentation på RAFF-studier af 


UFO-fotos til min rådighed. Al den¬ 
ne dokumentation har gjort det 
muligt at få en mere detaljeret 
forståelse af RAAFs engagement 
i UFO-sagen i Australien, og kun 
tiden vil vise, om der vil ske flere 
afsløringer. □ 

Kilde: 

MUFON UFO Journal, nr. 143, jan. 
1980. Oversættelse: Kim Møller Hansen 


Referencer: se side 27. 



Gratis gave tf 


Du kender sikkert én eller flere — ja måske mange — per¬ 
soner, der ligesom du interesserer sig for ufoer, men som 
aldrig har fået taget sig sammen til at abonnere 
på UFO-NYT. 

Nu er det rigtige tidspunkt til at vise dine venner UFO-NYT og 
forklare dem, at et abonnement er en uvurderlig hjælp til 
SUFOI og ufo-forskningen i Danmark. Samtidig får de et 
spændende nummer af UFO-NYT ind ad døren hver 
anden måned. 

Tegner en af dine venner et abonnement på UFO-NYT, sikrer 
du dig oven i købet en gratis gave fra SUFOI: Bogen 
»Synspunkter - 3 UFO Artikler« - gratis tilsendt fra SUFOI. 
Bogen handler om forskellige af ufo-sagens spændende 
aspekter og er på60 sider og illustreret. 

Sådan gør du: Få en af dine venner, der ikke tidligere har haft 
abonnement på UFO-NYT, til at indbetale kr. 95,00 for 
abonnement i 1982. Få din ven til at skrive også dit navn og 
adresse på den del af giro-kortet, der nåros. Du får da 
automatisk og gratis tilsendt et eksemplar af bogen 
»Synspunkter - 3 UFO Artikler«. 

• Hjælp SUFOI • Skaf en ny abonnent • Få en gratis bog • 

UNDERSØGELSER 

UFO-spor 

Af Kim Møller Hansen 


Da vi i SUFOI modtog William C. 
Chalkers udmærkede artikel og er¬ 
farede, at en væsentlig del af det 
anvendte kildemateriale var offent¬ 
ligt tilgængeligt, satte vi os straks 
i forbindelse med det australske 
forsvarsministerium, der har hoved¬ 
sæde i Canberra. (se reference 1) 
Kort tid efter modtog SUFOI det 
ønskede materiale (se reference 1) 
samt en oversigt over behandlede 
observationer i 1977 (se reference 
2) og en kopi af det rapportskema 
det australske flyvevåben anvender 
(se reference 3) 

UFO-Rapportskema 

Flyvevåbnets rapportskema er på 
6 sider opdelt i 3 afsnit. I det før¬ 
ste afsnit (3 sider) udfylder obser¬ 
vatøren et spørgeskema, der ind¬ 
holdsmæssigt set ikke adskiller sig 
væsentligt fra SUFOIs nye rapport¬ 
skema. På de følgende 2 sider 
noterer efterretningsofficeren de¬ 
taljer angående militær og civil 
flyvning i og omkring observa¬ 
tionsområdet, oplysninger om stjer¬ 
ner og planeter der kan have rele¬ 
vans for observationen, satellit¬ 
passager, ballonopsendelser, regi¬ 
strering på radar og oplysninger 
om vejrforhold. På rapportens sid¬ 
ste side nedskriver efterretnings¬ 
officeren sit indtryk af observa¬ 
tørens personlighed (bl.a. eventu¬ 
elle tilhørsforhold til en UFO-orga- 
nisation) samt en konklusion. 


Flyvevåbnets oversigter er, som 
nævnt af Chalker, meget kortfat¬ 
tede. De 48 uforklarlige observa¬ 
tioner fra perioden 1960-77 gen¬ 
gives her med alle de data, som 
findes i originalmaterialet. 


1977 tegner sig for det største 
procentvise antal uidentificerede 


hændelser. Af 25 behandlede rap¬ 
porter kunne flyvevåbnet ikke for- 



Der er, så vidt man ved, aldrig fundet »hardware« eller andre fysiske beviser for, at 
UFOer findes. På fotoet ses major (senere oberstløjtnant) Hector Quintanilla, der blev 
chef for Project Blue Book i august 1963. Majoren undersøger her »fysiske beviser« sendt 
til flyvevåbnet af folk, som mener, at genstandene er af ikke-jordisk oprindelse. I hånden 
holder Quintanilla resterne af noget som ligner radiodele. Både denne tingest og de 
øvrige på bordet er ganske jordiske. 

klare de 7, svarende til 28,0% — 
det højeste procentvise antal 
uidentificerede i Australien gen¬ 
nem 17 år! — Dertil kommer så 
alle de rapporter, som flyvevåbnet 
ikke har offentliggjort. 

Haves: UFO-rapporter 
Ønskes: fysiske beviser! 

Chalker nævner i slutningen af sin 
artikel, at han vil udarbejde et 
katalog over »fysiske spor« i rela¬ 
tion til UFO-hændelser i Austra¬ 
lien. Kataloget er nu en realitet og 
bærer titlen »A Sourcebook of 
Australien UFO Related Physical 
Trace Events and Similar Pheno- 
mena.« 

Videnskabens ringe interesse 
for UFO-fænomenet tilskrives bl.a. 
mangel på »hårde data« i form af 
f.eks. fysiske spor. Chalker har 
derfor fra diverse kilder indsamlet 
ikke mindre end 237 beretninger 
om fysiske spor med relation til 
UFO-fænomener og kategoriseret 
dem for at få lidt orden på de man¬ 
ge, ofte forvirrende, data. 

Chalker har defineret 6 basis¬ 
typer samt 2 nødvendige typer: 
»Utilstrækkeligt bevismateriale« 
(Not Enough Evidense = NEI) og 
»Andet«. 


Type I: 

Fysisk spor med bevislig relation 
til en UFO-observation (13,4%) 

Type II: 

Fysisk spor med mulig relation til 
en UFO-obs. (19,4%) 

Type III: 

Fysisk spor af tilsyneladende/mulig 
naturlig oprindelse med mulig re¬ 
lation til en UFO-obs. 
lation til en UFO-obs. (1,7%) 

(Kan UFOer skabe naturlige fæno¬ 
mener som f.eks. hekseringe? Ja, 
Chalker mener, at flere rapporter 
tyder på det). 

Type IV: 

Fysisk spor med mulig relation til 
et usædvanligt fænomen (11,4%) 

Type V: 

Fysisk spor af en sandsynlig eller 
tilsyneladende naturlig oprindelse. 
(F.eks. spindelvæv, hekseringe, 
mudder, afsvedent jord) (16,5%) 

Type VI: 

Fysisk spor af en tilsyneladende 
tvivlsom og svindelagtig oprindel¬ 
se. 


Dato 

Tid 
(G MT) 

Sted 

Vejrforhold 

Kort beskrivelse af observationen 

1.21-01-64 


Nordøst for 
Groote Eylandt 
Vestaustralien 


Kæmpelys under havoverfla¬ 
den blev observeret af en 
skibsbesætning. Lysene fik kom¬ 
passet til at opføre sig helt 
tosset. Skygger midt i lysene 
roterede højre om og fik lyse¬ 
ne til at pulsere. 

2. 25-05-65 


Sehulea Papua, 
New Guinea 


Der blev observeret en blå 
lysstråle (senere grøn), som 
kom fra et rødt objekt, der 
stod stille på himlen. Lysstrå¬ 
len oplyste sandstranden. 

3.15-09-65 


Vest for Port 
Moresby og Pa¬ 
pua, New Guinea 


Et hvidtlysende objekt fløj 
først mod vest, satte hastighe¬ 
den ned og forsvandt derefter i 
nordlig retning. 

4. 23-05-69 

18.35 


Stjerneklart 

Vidner så et lys, der kom fra 
sydøst, stoppede, og fortsatte 
bevægelsen mod sydøst. Radaren 
i Perth, Vestaustralien, regi¬ 
strerede samtidig et uidentifi¬ 
ceret objekt. Varighed: 15- 
20 min. 

5. 05-07-69 

17.00 

Perth, Vest¬ 
australien 

Klar himmel 

Et objekt, som fløj lavt hen¬ 
over trætoppene, blev fotografe¬ 
ret ved Perth. 

6. 23-05-70 

08.10 

200 sømil syd 
for Townsville, 
Queensland 

Fint. Spred¬ 
te skyer 

En luftkaptajn observerede no¬ 
get, der lignede en meget kraf¬ 
tig lysstråle. Den kom fra egnen 
omkring Alice Springs. 

7. 03-06-70 

09.30 

Victoria 

Fint 

To små røde lys blev observeret. 

Da de kom nærmere, kunne vidnet 
se et objekt på størrelse med 
en lastbil. Objektet steg 
lodret op og forsvandt med en 
hvislende lyd. 

8.01-11-70 

23.20 

Goonabarabran, 
New South Wales 

Fint 

Et fast hesteskoformet objekt 
fløj parallelt med horisonten 
med høj hastighed. 

9.18-11-70 

11.30 

Nimmitabel, 

New South Wales 

Fint 

Der blev observeret et kraftigt 
gult lys, der fløj på den øst¬ 
lige himmel, omkring 30° øst 
for Oriontågen. Objektet fløj 
i en uregelmæssig kurs, indtil 
det endelig forsvandt. 

10. 14-05-71 

13.40 

Richmond, 

New South Wales 


Et meget kraftigt lysende 
objekt med farverne hvid, grøn 
og rød, blev iagttaget i 34 
minutter. 

11.10-06-71 

— 

Cobargo, 

New South Wales 

— 

Et rødt flakkende lys. 

12.18-06-71 

08.33 

Burketown, 

Queensland 

Fint og klart 

Cigarformet objekt 

13. 09-08-71 

08.39 

Port Moresby, 

New Guinea 

Fint med 
spredte skyer 

Blåt-orange-rødt lys 

14. 28-10-71 

03.15 

Woomera, 

Sydaustralien 

Fint og 
klart 

Et lille blågråt »kors« blev 
observeret på stor afstand 

15. 03-11-71 

13.30 

Townsville, 

Queensland 

Fint 

Gult lys. 

16.06-05-72 

05.00 

Chelmer, 

Queensland 

Overskyet 

Blinkende lys. 

17.04-07-72 

11.15 

Portland, 

Victoria 

Klart 

Cigarformet objekt med mange 
farver. 

18.12-07-72 

17.30 

Petrie, 

Queensland 

Klart 

Et lys svævede over en sø. 

19. 25-07-72 

12.00 

Moorooduc, 

Victoria 

Klart 

Blåt lys på himlen. 

20.31-07-72 

08.20 

East Doncaster 

Victoria 

Spredte skyer 

Enligt kraftigt lys 

21.19-08-72 

17.00 

Moonie, 

Queensland 

— 

Blinkende lys. 

22.11-09-72 

00.05 

*Forest Hiil, 
Victoria 

— 

Et langsomtflyvende lys. 

23.11-09-72 

11.23 

Traralgon, 

Victoria 

— 

Tragtlignende lysstråle. 

24.12-09-72 

02.45 

Gold Coast, 
Queensland 

— 

Lysende objekt foran sky. 

25. 26-09-72 

10.30 

Skye, 

— 

Meget kraftigt lys, der senere 



Victoria 


blev til 3 lys. 

26. 03-11-72 

11.45 

Clayfield, 

Queensland 

— 

To objekter på himlen. 

27.12-11-72 

11.00 

Kangaroo Pt., 

— 

Blinkende lys i forskellige 



Queensland 


farver. 

28.18-03-73 

06.30 

Mascot, 

— 

Et sølvgråt objekt fløj med 



New South Wales 


stor hastighed hen over him¬ 
len fra øst-nordøst mod nordvest. 

29. ca. 

ca. 



Stort lys på den vestlige him¬ 

04-05-73 

17.30 

Bowen, 

Queensland 


mel, 45° over horisonten. 

30.30-06-73 

19.40 

Mornington, 

— 

Et klart hvidt lys steg op på 



Victoria 


himlen, samtidig med at der 
kunne høres en høj og ligesom 
vibrerende lyd. 

31.19-08-73 

11.00 

Ingham, 

— 

Tre blå lys der bevægede sig frem 



Queensland 


og tilbage op den østlige himmel. 

32.14-01-74 

11.20 

Mt. Gambier, 

— 

Skarpt orange lys, der skiftede 



Sydaustralien 

— 

til gult. 

33. 23-02-74 

06.00 

Iffley Station 
Queensland 

— 

Røde lys. 

34.13-01-75 

17.00 

Brisbane, 


En stor ildkugle afsvider 
græs og sværter grus. 

Prøver af det afsvidte materiale 





blev undersøgt på universi¬ 
tetet i Queensland. Årsagen 





kunne ikke fastslås. 

35. 24-01-75 

11.00 

Willeton, 

— 

Et stort gult lys forfølger 



Vestaustralien 


en bil. 

36. 03-05-75 

15.30 

Ashton, 

— 

Et blågrønt objekt, der sendte 



Sydaustralien 


en hvid stråle mod jorden. 

37. 30-08-75 

12.33 

115 sømil øst 
for Mackay, 
Queensland. 


Tre hvide lys i formation. 

38.25-01-76 

16.50 

Burleigh Heads 
Queensland 

— 

Meget klart gyldenfarvet lys. 

39. 25-04-76 

16.45 

Kidman Park, 

— 

Klart gult objekt, der fløj 



Sydaustralien 


langsomt. Det blev observeret 
i ca. 3 minutter indtil det 
forsvandt bag nogle træer. 

40. 23-09-76 

23.58 

Oakey, 

— 

Sølvfarvet ovalt objekt, der 



Queensland 


fløj med stor hastighed. 

41. 14-10-76 

14.20 

Berkeley Vale 

— 

Rødtlysende rundt objekt med 



New South Wales 

— 

lav hastighed. 

42. 23-01-77 

11.40 

Safety Beach, 


Et lys i 1000 fods højde mel¬ 



Melbourne, 


lem Sorrento og Portsea. Ly¬ 



Victoria. 


set vekslede mellem orange og 
hvidt. Det bevægede sig lod¬ 
ret ned og forsvandt. 

Varighed: 5 minutter. 


NEI: 

Fysisk spor med meget ringe og 
få data. 

Andet: 

Fysisk spor med en fremtrædelses¬ 
form, der forhindrer en sikker kate¬ 
gorisering. 

Som en fortsættelse af Chalkers 
arbejde har de australske UFO- 
organisationer og UFOIoger dan¬ 
net en gruppe med navnet: »Au- 
stralian Physical Evidence Study 
Group (APESG). 

APESG vil fremme bestræbel¬ 
serne på at fremskaffe højtkvali- 

43. 24-03-77 

15.26 

15 miles syd 
for Dubbo, 

New South Wales 


Et stort hurtigtflyvende cigar¬ 
formet objekt med et skarpt hvidt 
lys og en regn af gnister foran 
og en flamme bagtil, samt 
en summende lyd. 

Varighed: 30 sekunder. 

44. 26-06-77 

17.10 

Kingsthorpe, 

Queensland 


Hvidt lys, der ændrede høj¬ 
de, form og derefter stod 
ubevægeligt på himlen. 

Varighed: 35 minutter. 

45. 11-08-77 

10.10 

Rockhampton, 

Queensland 


Kraftigt gult/orange lys 
lavt i horisonten. 

Varighed: 2 minutter. 

46.14-08-77 

17.15 

Rockhampton, 

Queensland 


Som ovenfor — i andre far¬ 
ver: rød, grøn, blå, violet 
og hvid. Varighed: 5 minutter. 

47. 16-10-77 

06.10 

Neekatharra, 

Vestaustralien 


Stort sølvfarvet og kugle¬ 
formet objekt. Et mindre 
rødtlysende objekt udgik fra det 
med stor hastighed. Begge 
objekter forsvandt opad. 

Varighed: 3-5 minutter. 

48.05-11-77 

04.30 

Neutral Bay, 

New South Wales 

— 

Omkring 8 lysprikker fløj 
i stor højde fra syd mod nord. 


ficeret videnskabelig dokumenta¬ 
tion samt fremme udforskningen 
af de fysiske »beviser« for UFO- 
fænomenets eksistens. □ 

Referencer: 

1. Se Chalkers artikel reference 1 og 3. 

2. »Department of Defence (Air Force 
Office), Unusual Aerial Sightings, 
Summary no. 9, January 1977.« 

3. »Report of Unusual Aerial Sighting. 
(UAS)«. Annex A to 554/1/30 Pt 3 
(21), August 1974. 

4. MUFON UFO Journal, nr. 157, marts 
1981. 



UFOer på film 

fortsat fra side 21 

med Utah-filmen. Jeg mener der¬ 
for ikke, at fuglehypotesen er sær¬ 
ligt tilfredsstillende, og klassifice¬ 
rer derfor de observerede og fil¬ 
mede objekter som anormale fæ¬ 
nomener.« 

Se også Kim Møller Hansens 
artikel om Utah-filmen i UFO-NYT 
nr. 5/81. 

Kilder: 

Donald E. Keyhoe: Flyvende tallerke¬ 
ner fra verdensrummet. De Unges For¬ 
lag, Kbh. 1954. 

Richard H. Hall (red.): The UFO Evi- 
dence. NICAP (National Investigations 
Committee on Aerial Phenomena), 
Washington D.C. 1964. 

Edward J. Ruppelt: The Report On Un- 
identified Fling Objects. Doubleday, 
New York, 1956. 

»Symposium On Unidentified Flying 
Objects«, 19. juli 1968. 

»The Hynek UFO Report«, J. Allen Hy- 
nek, 1977. 

»UFOs A Scientific Debate«, red. Carl 
Sagan & Thornton Page, 1972. 

Kai K. Korff: A Comprehensive Re- 
view of UFO Films. UFO Report, Vol. 

SUFOIs 

STØTTEFOND 

Giro: 9 11 77 25 


RAAF-undersøgelser 

fortsat fra side 23 

12-74. »Text for Lectures on the 
Investigation of Unusual Aerial 
Sightings in Australia.« 

2. »Scientific Study of UFOs«, af Dr. 
Edward U. Condon, side 1. 

3. Tabellens data er uddraget af »De¬ 
partment of Defence (Air Force) 
Unusual Aerial Sightings Summa- 
ries«, Nos. 1-8, January, »Aerial 
Sightings Summaries«, Nos. 1-8, 
jan. 1960 til Dec. 1976, inklusiv. 
I parantes er tilføjet data for 1977 
Disse data er fremskaffet af SUFOI 
og var ikke til rådighed for Chal- 
ker, da han skrev artiklen. 

4. »The Launceston Examiner«, 10., 
18., 21. oktober 1960; Tasmanian 
UFO Investigation Centre (TUFOIC)s 
arkiv »The Cressy Affair«; Dr. J. 
McDonald, »UFOs — An Internatio¬ 
nal Scientific Problem«, sag nr. 2. 

5. Sammesteds, McDonald. 

6. RAAF-Directorate of Air Force In¬ 
telligence Report — oktober 1960. 

7. McDonald, op. cit. 

8. McDonald, op. cit. 

9. Department of Defence UAS Sum¬ 


mary no. 1. 

10. Lokale aviser; McDonald, op. cit.; 
»Australian Flying Saucer Review« 
nr. 8, 1965, side 10. 

11. »Daily Telegraph«, 21. juli 1965; 
Se også »Flying Saucers over Au¬ 
stralia« af James Holledge, side 
12-14. 

12. »The RAAF and UFOs af W.C. 
Chalker (forskningsdokument, 
1978). 

13. Kopi af dokumentationen (materiale 
fra forsvarsministeriet) findes i per¬ 
sonligt arkiv. 

14. Department of Defence Files docu- 
mentation-HQTVL 5/40-Air Pt 3 (15) 
20. maj 1975 — kopi i personligt 
arkiv. 

15. Se »Australian Saucer Record 
(ASR) nr. 3 1955 side 25, ASR. nr. 2 
1956 side 12-17, ASR. feb. 1955; 
personlig korrespondance og 
UFOIC arkiver. 

16. »The Edge of Reality — A progress 
Report on UFOs« af J. Allen Hy¬ 
nek og J. Vallee, side 58-59; 
UFOIC arkiver og personlig korres¬ 
pondance. 

17. »ACOS Bulletin« nr. 5, marts 1976. 

18. Personlig korrespondance med 
Informations-officeren ved forsvars¬ 
ministeriet (Flyvevåbnet), 27. jan. 
1977. 


SÆLGES: Tresæt UFO-hæfterfra 1960-61: 

Teknisk Studiehæfte 1-12 (komplet sæt) kr. 75,-. 

Kontakt Programmet 1-10 (komplet sæt) kr. 75,-. 

Rørbæk Nielsen: Kosmologi 1-12 (komplet sæt) kr. 90,-. 

Samt 12 ark UFO-NYT mærkater (m. 6 mærkater på hvert) å kr. 3,-. 
Betaling forud i kontanter (anbefalet brev) el. postanvisning. Skriv til: 
Peter Mikkelsen, Frederikssundsvej 259 B, 2700 Brønshøj, Kbh. 

UFOLOGI 


Analyse af »bløde« data 

Af Donald A. Johnson 


Da der sandsynligvis også fremover vil mangle håndgribe¬ 
lige beviser på UFO-fænomenet, foreslår forfatteren her 
en realistisk og metodisk fremgangsmåde til analyse af de 
ikke-fysiske UFO-data. Disse opstilles i fire kategorier: 
undersøgelse af vidnerne, fænomenet, rapporterne og UFO- 
myten, samt hvilke retningslinier en undersøgelse bør 
følge. 


I tidens løb er mange af dem, som 
har undersøgt UFO-fænomenet, 
kommet til den konklusion, at de 
ikke vil finde en løsning på UFO- 
gåden i form af et håndgribeligt 
bevis, da de til rådighed værende 
oplysninger er mangelfulde. Man¬ 
ge er derfor kommet til at speku¬ 
lere på, om fænomenet måske slet 
ikke har nogen fysisk dimension. 
Da tingenes tilstand nu en gang 
er, som de er, forlanges der åben¬ 
bart et håndgribeligt bevis. (1). Ind¬ 
til for nylig har vi stort set overset, 
at vi måske kan få megen indsigt i 
problemet ved en systematisk un¬ 
dersøgelse af de data, vi har i størst 
overfold, nemlig de ikke-fysiske 
(»bløde«) UFO-spor. 

Denne artikel forsøger at give en 
realistisk og metodisk analyse af 
disse »bløde« UFO-beviser ved en 
undersøgelse på tværs af fagområ¬ 
derne psykologi, historie, statistik, 
sociologi, antropologi og folklore 
(folkemindeforskning). Ved »bløde« 
beviser forstås de psykologiske og 
sociologiske aspekter ved en UFO- 
oplevelse, rapporteringen af ople¬ 
velsen, klassificeringen af oplevel¬ 
sen som et fænomen, fænome¬ 
nets forvandling til en myte og my¬ 
tens forbindelse til folkloren. UFO- 
fænomenet betragtes ud fra følgen¬ 
de fire analyse-trin: 


1) Vidnet 

2) Rapporten 

3) Fænomenet 

4) Myten 

På denne måde stiller hvert af 
fænomenets områder sine egne 
spørgsmål, og ved hjælp af denne 
opstilling kan man udnytte hver af 
de før omtalte videnskabsgrene, 
(såvel som andre, da listen på ingen 
måde må betragtes som fuldstæn¬ 
dig) på bedst mulige måde. 

Psykologen er primært interes¬ 
seret i vidnet, specielt vidnets psy¬ 
kologiske karakter, opfattelsesev¬ 
ne og personlighed. Hans uddan¬ 
nelse gør, at han korrekt kan vur¬ 
dere forbindelserne mellem en hal¬ 
lucination og visse kategorier af 
nærobservationer. Sociologen vil 
derimod satse på rapporten, da han 
er interesseret i de sociale fakto¬ 
rer, som får en person til at rap¬ 
portere sin oplevelse, og i de me¬ 
kanismer, der gør, at der kommer 
skævheder eller fordomme ind i en 
beretning. Statistikeren og histori¬ 
keren føler sig hjemme på områ¬ 
det: fænomenet, da begge er ud¬ 
dannede til at dokumentere fakto¬ 
rer, der er ansvarlige for UFO- 
bølgerne. Endelig er etnologen og 
folkemindeforskeren interessere¬ 
de i, hvordan en myte tager form, 
den symbolik, der fremstår, måder¬ 


ne, hvorpå myterne spredes, og de 
kulturelle behov, der imødekom¬ 
mes eller dækkes over UFO-myten. 
Det er på sin plads at nævne, at 
hvert af fagområderne griber mere 
eller mindre ind i hinanden, og in¬ 
gen af dem er det dominerende. 
Som i enhver anden tværfaglig un¬ 
dersøgelse gælder det om at dele 
sin viden med de andre og i grup¬ 
pen være med til — gennem hver 
sit bidrag ud fra forskellige perspek¬ 
tiver — at øge gruppens forståel¬ 
se af fænomenet. 

Vidnet 

Ved undersøgelsen af et alminde¬ 
ligt tilfælde startes proceduren på 
vidne-niveau. På dette niveau er 
det interessante ikke, hvad der be¬ 
skrives, men af hvem det beskrives. 
I de tilfælde, hvor der ikke findes 
en logisk forklaring på det sete — 
hvor vi altså »har et UFO«, og hvor 
der ikke er fysiske spor — her vil 
observatøren, der udfærdiger sin 
rapport, nødvendigvis blive under¬ 
søgelsens genstand. (2). Som ene¬ 
ste håndgribelige form for »bevis« 
er vidnet meget vigtigt. Det ideel¬ 
le er, hvis følgende oplysninger om 
hvert enkelt vidne kan beskrives 
efter en serie interviews og psyko¬ 
logiske prøver: mentale tilstand, 
sociale status, uddannelse, opfat¬ 
telsesevne og psykologiske karak¬ 
ter. I nogle få enestående tilfælde 
findes alle disse oplysninger. Nor¬ 
malt er det sådan, at betydningen 
af disse oplysninger stiger propro- 
tionalt med begivenhedens besyn¬ 
derlighedsgrad. Derfor er der intet 
mærkeligt i, at der er samlet man¬ 
ge sådanne oplysninger om nær¬ 
observationer af høj værdi, som i 
tilfældene Betty og Barney Hili, 

Stella Lansing, og Parker og Hick- 
son. I de fleste tilfælde mangler 
imidlertid disse detaljerede oplys¬ 
ninger om vidnerne. Dette er der 
også gode grunde til, da det er et 
meget svært og tidkrævende ar¬ 
bejde at indhente disse oplysnin¬ 
ger. Desuden er der de etiske hen¬ 
syn ved indsamling og offentlig¬ 
gørelse af oplysningerne, samt de 
juridiske aspekter i forhold til love¬ 
ne om privatlivets fred. 

Alle oplysningerne har værdi, da 
disse giver svar på en række spørgs¬ 
mål om vidnet: Sker der en »ud¬ 
vælgelse« af UFO-vidnerne? Hvor¬ 
for oplever nogle mennesker al¬ 
drig et UFO, mens andre har flere 
oplevelser? Skal »flere-gangs-vid- 
ner« sorteres fra, eller skal man tro 
dem? Er der nogen sammenhæng 
mellem evt. oversanselige evner 
og UFO-oplevelser? Er der en sam¬ 
menhæng mellem milde tilfælde 
af skizofreni og UFO-oplevelser? 
Har de, som oplever UFOer, til¬ 
bøjelighed til hallucinationer? Man¬ 
ge har stillet sig disse sprørgsmål, 
uden at der foreligger noget bevis¬ 
materiale herom. Artiklen »Psykia¬ 
tri og UFO-rapporter« af Grinspoon 


og Persky (3), er et godt eksempel 
på, hvordan man søger at sammen¬ 
kæde psykologiske fænomener 
med UFOer uden at anføre et ene¬ 
ste aktuelt eksempel fra noget 
UFO-tilfælde! 

Som eksempel på en forskning, 
der kunne være nyttig på dette om¬ 
råde, kan nævnes, at Benton Jami- 
son (4) på CUFOS konferencen 
1976 præsenterede et forslag til en 
undersøgelse, der kunne vise, om 
der er særlige sociologiske og psy¬ 
kologiske forskelle mellem men¬ 
nesker, som har haft en UFO-ople- 
velse, og dem, som ikke har. I sit 
forslag anbefaler han, at man bl.a. 
skulle måle modtagelighed for hyp¬ 
notisk suggestion og tro på psy¬ 
kiske evner i analysen af vidnet. 

Undersøgelser på dette område 
bør støttes og opmuntres, både 
fordi de er vigtige, og fordi man kan 
begynde med det samme, hvilket 
ikke er tilfældet med de under¬ 
søgelser, der kræver fysiske data. 

Rapporten 

Det næste trin er rapporten, som 
udelukkende vedrører, hvordan fæ¬ 
nomenet opfattes. Det er derfor 


meget vigtigt, at vi forstår meka¬ 
nismerne i rapporteringen og på¬ 
lideligheden af vort bevismateriale, 
før vi begynder at drage nogen 
konklusioner om UFO-problemets 
karakter. 

Selve rapporterings-processen 
omfatter forskellige former for »filt¬ 
rering«: først skal en eller flere per¬ 
soner opfatte en hændelse som er 
så usædvanlig, at den er værd at 
bemærke; dernæst skal de være 
tilstrækkelig motiverede til at rap¬ 
portere den, og endelig skal de ha¬ 
ve en så tilstrækkelig høj status 
eller troværdighed, at de kan få 
deres rapport accepteret. Da vi 
ved, at der er en væsentlig be¬ 
grænsning i, hvem der beretter 
UFO-oplevelser, må et første mål 
for undersøgelserne være at kom¬ 
me så tæt på et repræsentativt 
udsnit af de faktiske begivenheder 
som muligt. Selv, hvis man fik fat i 
et professionelt meningsmålings¬ 
institut og få det til at indsamle 
oplysninger fra et nyt udsnit af 
vidner, ville det ikke være at over¬ 
drive, da vi så kunne sammen¬ 
ligne mønstrene i de rapporter, 
vi har, og så afgøre, hvilke »love« 

der gør sig gældende for fænome¬ 
net, og hvor dårligt et udvalg vi har 
af de mulige rapporter. 

Yderligere omtale af denne so¬ 
ciale »filtrering« (af rapporterne og 
rapportørerne) og dens indflydelse 
på UFO-rapporterne findes i artik¬ 
len »Kendskab til UFOeraf Dr. Ron 
Westrum (5). 

Fænomenet 

Udtrykket »UFO-fænomen« define¬ 
res her som rapporter af usædvan¬ 
lige begivenheder med det fælles 
kendetegn, at de er observationer 
af usædvanlige flyvende objekter. 
Derfor er ordet »fænomen« ikke 
som i ordbøger et synonym for 
»begivenhed« eller »hændelse«, 
men omfatter snarere en samling 
af begivenheder og er derfor snare¬ 
re en abstraktion end en begiven¬ 
hed. 

Battede Memorial Instituttets 
undersøgelse, som dukkede op i 
Project Blue Book kapitel 14, fast¬ 
slog statistisk, at »bestanden« af 
virkelig »ukendte«, dvs. uidentifi¬ 
cerede rapporter, i deres opbygning 
er afgørende forskellig fra fejliden¬ 
tifikationerne. (6). Dette bevirker, 
at det er højst usandsynligt, at 
UFO-fænomenet kan henføres til 
noget nu kendt naturligt fænomen, 
»hvis vi bare anstrenger os lidt 
mere«. Dette betyder også, at vi 
har et reelt og ikke et indbildt pro¬ 
blem. Vi burde undersøge dette 
problem, både med hensyn til, hvad 
vi ved om det nu, og hvad vi kan 
bruge vor viden til fremover. 


Vores vigtigste aktiv i disse un¬ 
dersøgelser er måske evnen til at 
skelne mellem forskellige mønstre 
i UFO-fænomenet. At der er for¬ 
skellige mønstre, bekræfter vor 
oprindelige hypotese om, at en be¬ 
stemt gruppe begivenheder bør 
anbringes i en fælles kategori. Når 
vi studerer UFO-fænomenet, opda¬ 
ger vi nogle mønstre, som vi måske 
kan rubricere på følgende måde: 

1) Beskrivelse (af fænomenet) 

2) (Fænomenets) adfærd 

3) Tidsmønstre (hvornår ses det?) 

4) Sted (hvor ses det?) 


I vores kultur har videnska¬ 
ben og teknologien i høj grad 
fortrængt myter som et red¬ 
skab til forklaring af virke¬ 
ligheden. UFO-sagen er en 
bemærkelsesværdig und¬ 
tagelse. 


Der er f.eks. ligheder i beskrivel¬ 
sen af objekterne, deres størrelse, 
form, farve, antal lys osv. og i be¬ 
skrivelsen af humanoider (menne¬ 
skelignende væsener) i forbindel¬ 
se med disse genstande. En fort¬ 
sættelse af Battelle-undersøgelsen 
ville nok være på sin plads, så 
man kan finde ud af, hvordan disse 
mønstre ændrer sig i overensstem¬ 
melse med hinanden, og hvordan 
de passer sammen med mønstre 


iagttaget i adfærden hos genstan¬ 
de eller »besætningsmedlemmer«. 
Et eksempel herpå er en under¬ 
søgelse foretaget af Fred Merritt 
(7), der gik ud på at sammenlig¬ 
ne beskrivelserne af landingsmær¬ 
ker med rapporter om genstande 
og væsener i tilknytning til objek¬ 
terne, hvorved han var i stand til at 
inddele rapporterne i fem grupper, 
hvor én kunne udelukkes som no¬ 
get, der formentlig kunne henføres 
til kuglelyn eller et tilsvarende at¬ 
mosfærisk fænomen. 

Det er alment kendt, at antallet 
af indkommende rapporter er 
stærkt varierende i relation til tid, 
og at den geografiske fordeling 
ikke er jævn. Ballester Olmos har 
fra statistiske data fundet frem til, 
at nærobservationer oftest finder 
sted i tyndt befolkede områder, 
hvorimod »lys på himlen«-observa- 
tioner har en udbredelse, der er 
proportional med befolkningstæt- 
heden (8). 

David Saunders påviste, at »fem 
års-bølger« (1947, 1952, 1957, 1967 
og 1973) er karakteristiske ved en 
negativt skæv fordeling. Disse bøl¬ 
ger steg langsomt til maximum og 
faldt derefter hurtigt i modsætning 
til de bølger, som tilsyneladende 
foranlediges af nogle godt presse¬ 
omtalte tilfælde; disse topper hur¬ 
tigt og ebber så langsomt ud sam¬ 
men med interessen for dem. Saun¬ 
ders (10) og Anderson (11) har sam¬ 
menkædet det tidsmæssige aspekt 
i UFO-beretningerne med den geo¬ 
grafiske forekomst. Ved at følge 
udviklingen i de større »fem års¬ 
bølger« eftersporede de hver for 
sig beretningernes udvikling og 
udbredelse. Yderligere undersøgel¬ 
se på dette område kan muligvis 
resultere i, at man kan forudsige, 
hvornår og hvor en UFO-bølge op¬ 
står. Saunders har også talt for, at 
der er videnskabeligt hold i be¬ 
grebet orthoteni eller hyppigheden 
i fremkomst af UFO-rapporter langs 
bestemte linier omkring kloden 
(12). Mens betydningen af »ortho- 
teniske« linier synes at falde uden 
for vores fatteevne i dag, har man 
ikke desto mindre talt for deres 
tilstedeværelse. 

Historikere kan være værdifulde 
ved undersøgelser på dette niveau 
vedat dokumentere historiske UFO- 
tilfælde. Her er røret omkring 
»sumpgas«-tilfældene bare ét op¬ 
lagt eksempel... Tids-periode ana- 

lyser som den, der er udført af 
Saunders, kunne sammenlignes 
med historiske analyser af sving¬ 
ningerne i den offentlige interesse. 
En sammenkædning af de to for¬ 
mer for analyse kunne måske brin¬ 
ge noget nyt. 

Myten 

Til sidst har vi så analysen af UFO- 
myten. Denne er med vilje lagt til 
sidst, da der er brug for materiale 
fra alle fænomenets planer her. 
Alene udtrykket »myte« er et pro¬ 
blem i sig selv. På den ene side 
har udtrykket afgjort klang af even¬ 
tyrfortællinger, af noget, som »ikke 
kan være til i virkeligheden«, og 
benyttes tit i betydningen »op¬ 
spind« og »løgn«. På den anden 
side betyder myten noget helt an¬ 
det for antropologer, folkeminde¬ 
forskere og studerende af fremme¬ 
de religioner. I denne betydning er 
myte en dynamisk proces, der for¬ 
klarer virkeligheden eller mere nøj¬ 
agtigt, hvordan virkeligheden blev 
til. (13). 

Ved at anvende denne betydning 
af ordet myte på UFO-gåden får vi 
et værktøj til forklaring af UFO- 
fænomenets realitet. Over hele ver¬ 
den findes mange eksempler på 
»levende myter«. Myter holdes i li¬ 
ve, når de bliver troet og brugt 
til at forklare vor dagligdag. I vores 
egen kultur har videnskaben og 
teknologien i høj grad fortrængt 
myter som et redskab til forklaring 
af virkeligheden. UFO-sagen er en 
bemærkelsesværdig undtagelse. 

Behovet for viden er et alment 
menneskeligt træk. Nogle sociolo¬ 
ger beskriver det som et behov for 
at have noget forudsigeligt i et 
usikkert univers. Nåren ellers rask 
mand pludselig bliver syg og dør 
uden påviselig grund, må der fin¬ 
des frem til en årsag. I den primi¬ 
tive kultur kan hans død blive til¬ 
skrevet hekseri. I vores egen kul¬ 
tur vil vi give et virus eller en u- 
kendt mikroorganisme skylden. 
UFO-myten er faktisk en »levende 
myte« i vor moderne kultur uden 
myter; dette skyldes mangelen på 
en tilstrækkelig videnskabelig for¬ 
klaring på, hvad UFOer er. Myten 
bliver derfor brugt til at skaffe et 
svar. 

Hvad er så »UFO-myten« helt 
nøjagtigt? Det er ikke let at besva¬ 
re. Vi ved, at myten er et produkt 
af empirisk observerede iagttagel¬ 


ser, tro og nogle meget stærke 
menneskelige sindsbevægelser. 
Som sådan udgør den et ret om¬ 
fattende emne: »Det synes at være 
umuligt at måle styrken af det, 
Jung benævner UFOernes »moder¬ 
ne myte«, en myte frembragt af vo¬ 
res efterkrigstids møde med et 
virkeligt fænomen (som ikke bliver 
mindre virkeligt af, at det ikke er 
blevet anerkendt som et sådant), 
der overlever ikke blot takket være 
mange års rygter, benægtelser, 
avisers, radios og TVs beretninger, 
men også på grund af en uendelig 
strøm af — for størstedelens ved¬ 
kommende ikke-offentliggjorte — 
UFO-oplevelser, og et fænomen, 
der har psykisk appel på grund af 
dets forbindelse med almen men¬ 
neskelig higen og angst. Hvis den 
myte ikke har styrke til at frem¬ 
bringe måske tusinder eller endog 


titusinder af falske UFO-observati- 
oner — hos mennesker, som ikke 
viser synlige tegn på fejlopfattelse 
og sindsforvirring — så må der 
findes en metode til undersøgelse 
af, hvad der frembringer observa¬ 
tionerne, og dernæst udskille dem 
fra observationer af fysisk virkelige 
objekter«. (14). 

Antropologer og folkemindefor¬ 
skere har længe været klar over, 
at tydningen af myter altid er en 
vanskelig affære. Nogle af en my¬ 
tes mekanismer mener man at ha¬ 
ve en rimelig forståelse af. Det 
drejer sig hovedsagelig om, hvor¬ 
dan myter overlever (gennem psy¬ 
kologiske undersøgelser af fortæl¬ 
ling og genfortælling af historier, 
gennem antropologiske studier af 
kulturer med en aktiv (levende) 
mundtlig overleverings-tradition og 
ved sociologiske studier af moder- 


... hvorimod nærobservationer oftest sker i tyndt befolkede områder. 

ne medier). Det menneskelige be¬ 
hov for myternes symbolik aner¬ 
kendes også (ved psykoanalytiske 
undersøgelser af den klassiske my¬ 
tologi). 

Jeg tror, man med rimelighed 
kan sige, at de fleste mennesker i 
UFO-myten ser en form for frem¬ 
medes besøg, det være sig uden- 
jordisk eller andet. Besøg af rum¬ 
skibe er imidlertid ikke mytens 
eneste aspekt eller budskab. John 
Rimmer var den første, der opda¬ 
gede betydningen af UFOer som 
anti-videnskabeligt symbol (15). 
Som sådan står UFOerne for ma¬ 
giens magt i en teknologisk domi¬ 
neret moderne verden. Denne sym¬ 
boliks tiltrækning må ikke under¬ 
vurderes. Adskillige religiøse be¬ 
vægelser er allerede opstået om¬ 
kring UFOerne, der her betragtes 
som budbringere om frelse til men¬ 
neskene (16). Denne underbevidste 
symbolik forklarer også, hvorfor 
den etablerede videnskab føler sig 
så truet af UFO-spørgsmålet, og 
hvorfor den til dato har afvist at 
undersøge problemet sagligt og 
lidenskabsløst. 

Vi ved, at myten omkring UFO¬ 
erne er blivende, da den har eksi¬ 
steret på omtrent samme måde i 
mere end 30 år, og den kan meget 
vel på en eller anden måde have 
eksisteret i årtusinder. Dette rejser 
spørgsmålet, om enten det »virke¬ 
lige« fænomen bag myten er grun¬ 
den til, at den stadig består, eller 
om »mytens virkelighed« er så 
stærk og den fremmanede symbo¬ 
lik så væsentlig, at det er myten, 
der er den afgørende grund til, at 
UFO-beretningerne lever videre gen¬ 
nem tiderne med kun små ændrin¬ 
ger. 

I »Passport to Magonia« sam¬ 
menligner Jacques Vallée UFOer 
af i dag med middelalderens myter 
(17), Vallée baserer denne sam¬ 
menligning på: 

1) ligheder mellem tilstedevæ¬ 
relsen af UFOnauter og be¬ 
skrivelser af alfer og nisser. 

2) Ligheder mellem UFOer og 
UFOnauters absurde og løjer¬ 
lige adfærd og alfers krum¬ 
spring og tossestreger. 

3) De religiøse og mystiske be¬ 
væggrunde bag syner og ob¬ 
servatørernes oplevelser. 

4) Det observeredes udvikling fra 
flyvende skibe over luftskibe 


og spøgelsesraketter til fly¬ 
vende tallerkener. 

Mange af disse ligheder optræ¬ 
der for ofte til at være en tilfæl¬ 
dighed. Vallée oplyser da også, at 
han var nødt til at drage paraleller 
mellem folkloren og UFO-rappor- 
terne, da visse detaljer i UFO-rap- 
porterne ikke var til at tro på, med¬ 
mindre beretninger om møder mel¬ 
lem alfer blev brugt som udgangs¬ 
punkt (18). Dette medfører endnu 
et par spørgsmål. Hvilke af disse 
ligheder mellem UFOer og andre 
myter kan skyldes menneskelige 
faktorer? Hvor besynderlige og af¬ 
vigende kan disse beretninger bli¬ 
ve, før vi er tvunget til at kassere 
den hypotese, at de er forårsaget 
af et virkeligt, ydre fænomen? 

Et af de områder, hvor folke¬ 
mindeforskere kan yde de største 
bidrag, er ved at dokumentere de 
forskelle, der er mellem udviklin¬ 
gen af de myter, som er opstået af 
eventyr og de myter, der stammer 
fra virkelige begivenheder og bliver 
ladet med mytiske symboler. Man 
kunne forestille sig, at virkelige 
oplevelser, omsat til myter, har en 
mere begrænset fremmedartethed 
end de »sande« historier, der er 
produkter af løgnehistorier eller 
eventyr (skønt også disse er be¬ 
grænsede af de kulturelle rammer). 
Materialet fra 1896-97*) afslører, 
at de mest pålidelige rapporter be¬ 
skriver objekter, der ligner dem, 
der beskrives i dag (19). Skrønerne 
er de mest detaljerede i beskrivel¬ 
sen af luftskibe med alt tænkeligt 
udstyr. 

Konklusion 

Denne artikel giver en begrebs¬ 
ramme for en analyse af UFO-be- 
vismaterialet, hvilket forhåbentlig 
vil fremme yderligere tværfaglig 
interesse for undersøgelser af UFO- 
spørgsmålet. Det er mit håb, at 
de få forslag til undersøgelser, der 
her er givet eksempler på, vil af¬ 
føde andre forslag fra velinforme¬ 
rede grupper, så at der — den dag, 
hvor videnskaben er i stand til at 
gå i gang med UFO-problemet ud¬ 
styret med et antageligt driftsbud¬ 
get — findes en ordentlig plan over 
hvordan problemet kan angribes. 

Journal for UFO Studies, 
Vol. 1, nr. 1./FR. 

*) (hvor der var en bølge af rapporter om 

flyvende skibe over USA. red.). 


Litteraturhenvisninger 

I.Se for eksempel William Smith’s 
skema og artikel i MUFOB, ny serie 
6, side 13-14 (foråret 1977). Ray 
Stanford’s Journal of Instrumented 
UFO Research, vol 1, No. 1 (okto¬ 
ber 1975) giver også eksempler på 
temmelig avanceret og kostbart 
elektronisk udstyr, som er blevet 
anskaffet for at skaffe fysisk bevis. 

2. Bradley Earl Ayers, »Ufo-undersø¬ 
geren . . . Reporter eller forsker?« 
Referat fra CUFOS konferencen 
1976, side 11-14. 

3. Lester Grinspoon & Alan D. Persky, 
»Psykiatri og ufo-rapporter, Ufoer - 
en videnskabelig debat, side 233- 
246 (Cornell Univ. Press: 1972. 

4. Benton Jamison, »Nogle forslag: 
Beskedne, ubeskedne og måske 
lønnende. Referat fra CUFOS kon¬ 
ferencen 1976, side 119-132. 

5. Ron Westrum, »Kendskab til ufoer«, 
MUFOB, ny serie 5, side 3-6, 11, 16; 
og ny serie 6, side 5-6, 11-13, (vin¬ 
ter 1976 og forår 1977). 

6. J. Allen Hynek, The Hynek Ufo Re¬ 
port, side 272-275 (Dell: 1977). 

7. Fred Merritt, »En indledende klassi¬ 
ficering af ufo-rapporter baseret på 
facon og størrelse af aftryk«, refe¬ 
rat fra CUFOS konferencen 1976, 
side 183-195. 

8. Vicente-Juan Ballester Olmos, »Står 
ufo-observationerne i relation til be- 
folkningstætheden? Referat fra 
CUFOS konferencen 1976, side 15- 
24. 

9. B. Ann Slate, »Interview med Dr. 
David R. Saunders«, Saga Ufo Re¬ 
port, side 20, 21-42, (dec. 1976). 

10. David R. Saunders, »En rum-tids 
konstant ved større ufo-bølger«, re¬ 
ferat fra CUFOS konferencen 1976, 
side 1-5. 

11. Irving R. Anderson, »Tidsmæssig 
regelmæssighed ved UFO-bølger«, 
referat fra CUFOS konferencen 1976, 
side 1-5. 

12. B. Ann Slate, op. cit. side 48. 

13. Mircea Eliade, Myte og virkelighed, 
side 5 (Harper & Row: 1963). 

14. Benton Jamison, op. cit. side 126. 

15. John Rimmer, »Ufoet som anti-vi¬ 
denskabeligt symbol«, MUFOB, vol. 
2, nr. 4, side 40-43 (juli-august 1969). 

16. Se for eksempel Robert Bolch og 
David Taylor, »Frelse i et ufo«, 
Psykologi i dag, side 58-66, (okto¬ 
ber 1978). Leon Festinger, »Når pro¬ 
fetier svigter, (Harper & Row, 1964). 

17. Jacques Vallée, Passport to Mago¬ 
nia, side 160-161 (Regnery 1969). 

18. Jacques Vallée, op. cit. side 169. 

19. Loren Gross, Charles Fort, Fort sel¬ 
skabet og ufoer«, 1976. 

20. Jacques Vallée, op. cit. side 169. 

21. J. Allen Hynek & Jacques Vallée, 
Virkelighedens grænse, side 51, 
(Regnery 1975). 


32 UFO-NYT 3/82 



SYNSPUNKT 


Et ord med på vejen 

Af Per Andersen 


I artiklen i UFO-NYT 1982/2 tager 
Frank Pedersen udgangspunkt i 
min leder fra UFO-NYT 1981/4. Han 
mener, at jeg i denne leder giver 
udtryk for holdningsløshed, idet 
jeg skriver, at det ikke er op til 
SUFOI at tro noget som helst, og 
at spørgsmålet »Hvad er UFOerne? 
er uden mening. 

Hvorfor er man bange for at tro 
noget? Tager alt videnskabeligt 
arbejde ikke udgangspunkt i en 
»hypotese«, altså noget man ikke 
ved, men anser for muligt, spør¬ 
ger Frank Pedersen. I dette vil jeg 
give Frank Pedersen fuldstændig 
ret, ligesom jeg er enig med ham i 
store dele af hans øvrige indlæg. 

Det er måske et spil om ord, 
men jeg tror noget af misforståel¬ 
sen opstår, fordi jeg prøver at 
skelne imellem »SUFOI« og »per¬ 
sonerne i SUFOI«. Og til dels og¬ 
så fordi der er en nuanceforskel 
imellem Frank Pedersen’s og min 
egen fortolkning af ordet »tro«. 
SUFOI som organisation har ikke 
vedtaget nogen »hypotese« eller 
»tro« vedrørende UFOerne, og der¬ 
for kan vi ( = organisationen) ikke 
besvarer spørgsmålet »Hvad er 
UFOerne?«. Med den betydning jeg 
lægger i ordet »tro«, mener jeg sta¬ 
digvæk, at det ikke er op til SUFOI 
som organisation at »tro på noget 
vedrørende UFOerne«. Jeg mener 
der er den forskel på en »hypote¬ 
se« og en »tro«, at mens det er 
åbent om en hypotese er korrekt 
og problemet er at bevise eller 
modbevise denne, er en tro på no¬ 
get en accept af dets rigtighed 
uden tilstrækkelige beviser. 

De enkelte personer i SUFOI — 
betragtet som personer — har selv¬ 
følgelig forskellige hypoteser om 


UFOernes oprindelse, og der vil 
også være forskellige ting »man 
tror på«. Dette finder jeg — som 
også nævnt i lederen — helt na¬ 
turligt. Men manglen på skelnen 
imellem SUFOI og personerne i 
SUFOI har ført til forskellige mis¬ 
forståelser. Bl.a. har IGAP ikke kun¬ 
net forstå, hvordan forskellige 
SUFOI-medlemmer har kunnet ud¬ 
tale sig forskelligt om de samme 
UFO-hypoteser — det kan de fordi 
de har udtrykt deres egen og ikke 
SUFOI’s officielle holdning. 

Alt dette falder i tråd med min 
holdning, når jeg holder foredrag 
og bliver spurgt »Hvad tror SUFOI 
UFOerne er«. Hertil svarer jeg, at 
SUFOI ikke har nogen tro, og at 
SUFOI ikke mener nogen af de ek¬ 
sisterende hypoteser er tilstrække¬ 
lig bevist til at kunne betragtes 
som korrekt. Og så fortsætter jeg 
med at opridse nogle af de mange 
hypoteser, der er fremsat om UFO¬ 
ernes oprindelse, og endelig, hvad 
jeg selv tror UFOerne er. 

Når Frank Pedersen er uenig i, 
at kendsgerningerne skal fremlæg¬ 
ges, så samfundet kan acceptere 
dem, må jeg indrømme, at jeg har 
formuleret mig uklart. Kendsger¬ 
ningerne skal selvfølgelig frem¬ 
lægges uanset om indholdet kan 
accepteres af samfundet eller ej. 
Det jeg mente var, at den metode 
man bruger til at finde og frem¬ 
lægge kendsgerningerne med, 
skal være de i samfundet accep¬ 
terede videnskabelige metoder. 
Det hjælper ikke at komme med et 
»bevis«, hvis metoden hvormed 
»beviset« er fundet, kun kan accep¬ 
teres af »inderkredsen«. 

På et punkt er jeg uenig med 
Frank Pedersen. Det er når han 


skriver »Hvorfor ikke opstille for¬ 
skellige modeller baseret på flere 
af de fremsatte teorier og se, hvad 
der taler for og imod, når man re¬ 
laterer de data, man har, med de 
enkelte modeller?«. Her går jeg ud 
fra, at Frank Pedersen taler om 
modeller eller hypoteser vedrøren¬ 
de UFOernes herkomst. Jeg mener 
personligt, at det er alt, alt for 
tidligt at gå ind i en diskussion af, 
hvilke hypoteser om UFOernes 
herkomst, der kan være korrekt. 
Mange ting mangler førend vi kan 
komme så langt — noget der må¬ 
ske kan kaldes grundforskning. 

For det første hjælper det ikke 
noget at sammenligne hypoteser 
med data, hvis ikke disse data er 
indsamlet på forsvarlig vis. Her 
har vi først i de senere år startet 
afholdelsen af kurser for rapport¬ 
optagere, hvor de personer vi sen¬ 
der ud for at optage rapport, får 
en minimal undervisning i at ind¬ 
samle data. Jeg mener ikke, at de 
data vi i øjeblikket har liggende i 
rapportarkivet — ud fra en viden¬ 
skabelig synsvinkel — kan bruges 
til at bevise ret meget andet end 
forskellige teorier om indsamlings¬ 
metoden og meget spredte brokker 
om UFO-fænomenets natur, hvil¬ 
ket naturligvis også er vigtigt. De 
er ikke egnede til at bevise eller 
afvise en hypotese om UFOernes 
herkomst. 

Der mangler også en mængde 
viden om, hvilken rolle UFO-vid- 
nerne, rapportoptagerne og UFO- 
logerne selv spiller ved fortolknin¬ 
gen af de data, der bliver indsam¬ 
let. Der mangler en mængde or¬ 
ganiseret grundforskning indenfor, 
hvad der kan kaldes »instrumental 
udforskning af UFO-fænomener- 

ne«. Vi mangler viden om, hvordan 
man anvender de videnskabelige 
metoder til at bevise og modbevise 
hypoteser. Man mangler — i Dan¬ 
mark — et faglig UFOIogisk blad, 
der uden smålig hensyntagen til 
organisations-politiske forhold, of¬ 
fentliggør artikler på et videnskabe¬ 
ligt niveau. Og der mangler artik¬ 
ler at komme i et sådant blad. Og 
sådan kunne jeg fortsætte. 

Mit indtryk er, at den amatør¬ 
forskning, der foregår i dag i Dan¬ 
mark på UFO-området, er på et 
sådant niveau, at begynde at snak¬ 
ke om at bevise eller modbevise 
hypoteser om UFOernes oprindel¬ 
se og herkomst, er det samme 
som at sætte en børnehaveklasse 
til at bygge Empire State Building! 
OK, det er hårdt — også for hårdt 
— sat op, men noget er der om 
snakken. 

Alligevel er der grund til at se 
lidt lyst på sagen. I Danmark — og 
især i udlandet — er UFO-forsk- 
ningen blevet betydelig mere seri¬ 
øs igennem de senere år. Der er 
altså håb om, at vi kan komme 
videre i arbejdet med at fortolke 
disse underlige og flygtige himmel¬ 
fænomener. Selvfølgelig medmin¬ 
dre man falder i den onde cirkel 
der hedder »For at tjene penge til 
forskningen, må man udgive et 
blad. At udgive et blad bruger alle 
pengene. Altså ingen penge til 
forskning« og »Jo flottere blad man 
udgiver, desto større chance for at 
løse UFO-gåden«. □ 


Anonymitet 

— Et sidste afsluttende indlæg 
fra Per Borgaard, der i UFO-NYT 
4/81 startede debatten: 

Tak, Ole K. Da jeg skrev det første 
indlæg til UFO-NYT om offentlig¬ 
gørelse/fortielse af vidners navne, 
havde jeg ikke drømt om en så ud¬ 
førlig debat. Desværre så langva¬ 
rig, at den må hænge de fleste 
læsere ud af halsen. Jeg må have 
rørt et meget ømt punkt. Men jeg 
er enig i Ole Knudsens konklusion 

— at SUFOI bør gøre det, der gav¬ 
ner undersøgelsesarbejdet mest. 

Min erfaring er fortsat, at hvis 
en observatør står frem ved navns 
nævnelse, kan det lukke op for an¬ 
dre observatører. Og min holdning 
er fortsat, at SUFOI ikke skal være 


formynder. Hvis en UFO-observa- 
tør vil lægge navn til sin beretning, 
gør han SUFOI en tjeneste. Om¬ 
vendt bør SUFOI aldrig lægge pres 
på nogen for at få dem til at stå 
frem med fuldt navn. 

Tak til Preben W. Pedersen for 
et — efter min mening — et for¬ 
nuftigt indlæg. 

Torben Birkeholm fastholder, at 
observatørerne bør være anonyme. 
Bl.a. med den begrundelse, at 
»skjulte« UFO-observatører ikke 
skal have et psykisk knæk ved at 
fremtræde i medierne. Det får de 
jo netop ikke, hvis de selv vælger 
at optræde anonymt. Men hvis de 
føler, de kan tåle et eventuelt 
gruppepres ved at lægge navn til, 
bør de gøre det. Og de eneste, der 
er kvalificerede til at vurdere det, 
er vidnerne selv. 

Jeg gad for resten vide, hvordan 
Torben overhovedet ville have la¬ 
vet den meget omtalte TV-udsen- 
delse, hvis ikke nogle observa¬ 
tører havde været villige til at stå 
offentligt frem! 

Apropos Per Andersens ønske 
om en mere saglig information om 
UFOer — uden angivelse af obser¬ 
vatørerne — vil jeg hævde, at vi 
ikke kan bryde UFO-tabuet uden 
flere vidner, der står ved deres 
observation. For hver gang vi brin¬ 
ger en anonym UFO-sighting, be¬ 
kræfter vi andre UFO-vidner i, at 
deres oplevelse er noget fy-fy, no¬ 
get uanstændigt, som normale 
mennesker ikke oplever. 

Jeg kan følge Torben Birkeholm 
så langt, at jeg medgiver, at unge 
mennesker under myndighedsal¬ 
deren kan blive udsat for et vold¬ 
somt gruppepres fra klassekam¬ 
merater o.l., hvis de fortæller om 
deres oplevelse. De bør måske prin¬ 
cipielt ikke nævnes ved navn. Men 
voksne, juridisk myndige mennes¬ 
ker bør selv afgøre, hvad de vil. 

Hvis SUFOI ville følge den linje, 
ville jeg være tilfreds, og jeg tror, 
at vi over en årrække — sociale 
holdninger ændres ikke fra den 
ene dag til den anden — ville op¬ 
leve mere frimodighed omkring 
UFO-oplevelser. 

Til Per Andersen vil jeg kun sige, 
at så længe vi ikke kan fortælle 
UFO-observatørerne, hvad det 
egentlig er, de har oplevet (fraset 
de tilfælde, hvor der en »naturlig« 
forklaring), hjælper det ikke meget 
med en mere saglig, generel op¬ 


lysning om UFOer. Det gælder 
især nærobservationer, hvor der 
er foregået en eller anden form for 
kommunikation mellem vidnet og 
UFOet/UFOnauterne, om det så 
blot er lysblink. For som Jacques 
Vallee' har påpeget, er vi totalt 
blottet for sammenligningsgrund¬ 
lag, når det gælder kommunikation 
med UFOnauter. Det nærmeste, vi 
kan komme, er religiøse åbenba¬ 
ringer. 

De eneste ikke-jordiske væsner, 
som mennesker efter overleverin¬ 
gerne har kommunikeret menings¬ 
fyldt med, er engle. 

Eller det modsatte. 

Med andre ord: Vi kan ikke give 
en »mere saglig, generel oplys¬ 
ning« om UFOer, i hvert fald ikke 
når det gælder nærkontakter. Vi 
ved for lidt. Vor eneste mulighed 
er, at mennesker, der har oplevet 
situationen, tør stå ved den — og 
dermed give andre i samme situa¬ 
tion mod til at komme frem. 

Vi har netop brug for flere data, 
før vi kan sige noget menings¬ 
fyldt om UFOerne og deres even¬ 
tuelle piloter. 

Engle? Rumvæsner? Djævle? El¬ 
ler væsner fra vor egen fremtid, 
som ønsker at påvirke og udvirke 
udviklingen, så netop den fremtid 
(af mange mulige), de lever i, bliver 
den virkelige? Jeg ved det ikke, 
men jeg tager problemet alvorligt 
nok til at mene, at vi har brug 
for flere data — og det kræver 
personligt mod og mandshjerte af 
UFO-vidnerne. 

Selvfølgelig kan man vælge den 
lette udvej og påstå, at alle de dér 
UFO-vidner er gale. Gid det var så 
let. Men den forklaring rejser flere 
spørgsmål end nogen anden: Hvad 
er det så, de ser? Hvorfor er det 
netop de mennesker, der bliver 
tossede — og netop på den måde? 
Hvorfor er deres syner i hoved¬ 
trækkene ens over hele Jorden? 
Hvordan får de andre til at se det 
samme uvirkelige? Hvordan påvir¬ 
ker de radar-apparater til at regi¬ 
strere tingene? Hvordan opstår de 
rent fysiske følger af de imaginære 
UFOer? 

Hvis den rent psykologiske for¬ 
klaring skulle accepteres, ville vi 
være tvunget til at forudsætte en 

UDEFRA _ 

Japansk IFO-katalog 

Af Kim Møller Hansen 


Det var med store forventninger, 
at jeg modtog bogen »A Catalogue 
of Alleged UFO Pictures in Japan, 
1974-1976.« Nu havde vi endelig 
muligheden for at bringe en stak 
UFO-fotos i UFO-NYT og så oveni- 
købet fra Japan. Men jeg kom ned 
på jorden igen med et brag! 

Kataloget er på 100 sider og in¬ 
deholder 288 sort/hvide fotos, men 
ikke ét eneste foto af et UFO. 
Men hvad skal det så gøre godt 
for? 

Kataloget er udgivet i 1976 af 
den japanske organisation »CBA 
International« og redigeret af Yu- 
suke J. Matsumura og Kozo Mi- 
kami. De oplyser i en vedlagt skri¬ 
velse, at UFO-feberen for alvor 
greb japanerne i 1974. Godt hjulpet 
på vej af TV-selskaber og uge¬ 
blade, der udskrev konkurrencer 
om det bedste UFO-foto med pen¬ 
gepræmier på over 1000 dollars, 
lykkedes det pludselig en masse 



japanere at få et UFO i »kassen«. 

Billederne, hvoraf den overvejen¬ 
de del var primitive trick-fotos, 
nåede udlandet og blev her, til 
seriøse japanske UFOIogers store 
forskrækkelse, modtaget med kys¬ 
hånd og offentliggjort som ægte 
UFOfotos. For at få muget ud i 
rækkerne og hjælpe seriøse UFO- 
loger udenfor Japans grænser har 
CBA International derfor udgivet 
dette katalog. 

I kataloget kan man finde alle 
påståede UFO-billeder fra 126 sa¬ 



Kort over formodede UFO-observationer fotograferet i 1974 og frem til 1976. 


ger fra perioden 1974-1976, undta¬ 
gen de 15% af sagerne, hvor bil¬ 
lederne menes at vise et UFO- 
fænomen! 

Af teksten (engelsk) på katalo¬ 
gets omslagsside fremgår det, at i 
hver af de 126 sager har felt¬ 
forskere fra CBA International’s 
forsknings-tekniske afdeling, »Inter¬ 
national UFO Observer Corps 
(IUOC)«, været på observations¬ 
stedet og interwievet fotografen, 
ligesom fotoanalyserne er foreta¬ 
get på grundlag af negativerne el¬ 
ler de originale aftryk. 


De fleste fotos i kataloget er tem¬ 
melig trivielle, men enkelte af dem 
må have givet anledning til en del 
analysearbejde. 

Katalogets 228 IFO-fotos indde¬ 
les i 7 kategorier: 

I: Navigationslys på fly. 

II: Satellitter. 

III: Astronomisk. 

a. stjerner eller planeter. 

b. månen. 

c. meteor, kuglelyn m.m. 

IV: Forskellige naturlige objekter 
på himlen. 

a. fugle. 

b. balloner og sonder. 

c. drage. 

d. sky. 

e. fly. 

f. papiraffald, fjerbolde og andre 
ting, som tilfældigvis er bragt i 
synsfeltet af vinden. 

V: Reflekser og dårlig filmfrem¬ 
kaldelse. 

a. lysreflekser og lysglimt i objek¬ 
tivet (Ghost image). 

b. indendørs lyskilder der reflekte¬ 
rer i en vinduesrude. 

c. filmdefekt, ridser i filmen og 
mørke skygger eller pletter, der 
stammer frå filmen. 

d. pletter fra fremkaldervæsken el¬ 
ler støv på linsens inderside. 

VI: Trick-fotos. 

a. model eller lign. 

b. silhuet af papir sat på en vin¬ 
duesrude eller hængt op foran 
vinduet eller anden metode. 

c. fupnummer med en lyskilde — 
brændende tændstik, lomme¬ 
lygte, fluorescerende lys, gade¬ 
lamper, fyrværkeri eller månen, 
stjerner m.m. 

d. dobbelteksponering. 



3.fotO 7410 

Dette billede er taget den 24. maj, 1974 kl. 16.30 ved Fuji af den 42 årige Kazutoshi. 
Kamera: TOPCON Uniflex, f4, 200 mm. Der var adskillige vidner. Kategori Vlll-b 


VIII: Andet. 

a. naturfænomen. 

b. ikke-overbevisende data eller for 
utilstrækkelige data til en nær¬ 
mere analyse. 


Vi bringer her 7 fotos, der er 
interessante, også selvom de vi¬ 
seret identificeret flyvende objekt 
(IFO). Jeg ser frem til, at CBA 
International besinder sig til at 
udsende et nyt katalog, men den¬ 
ne gang må det blive med UFO- 
fotos! 




4. foto 7434. 

Billedet er taget den 11. oktober 1974 kl. 
17.30 i Peace Memorial Park, Miroshima af 
frøken Naomi Endo. Kamera: Olympus-Pen 
EE-3, f3.5, 28 mm. Kategori IV f. 


# 7630 

9. foto 7630. 

Billedet er taget i Nagoya lufthavn den 14. marts 1976 kl. 15.00 af den 11-årige Shigeru 
Kaneiwa. Kamera: Asahi Pentax es, fl.8, 85 mm. Kategori IV-a. 

7. foto 7540. 

Den 22. maj, 1975 kl. 08.00 tog den 48-årige Kimikazu Saginawa dette foto ved bred¬ 
den af søen Kawaguchi. Kamera: Topcon, f3.5, 90 mm. Kategori IV-a. 



5. foto 7443. 

Taget den 2. november, 1974 kl. 19.35 fra 
Mt. Fuji af Yasuo Kudo. Kamera: Ricoh 
Flex, 200 mm. Kategori &. 




8. foto 7569. 

Ryuun Mizutani (40 år) tog den 12. august 1975 kl. 02.00 dette flotte foto af lysreflekser 
ved søen Biwa. Kamera: Mamiya RB67 Professional. Kategori V-a. 



SUFOI har tidligere modtaget fotos 
fra CBA International og bragt dem i UFO¬ 
NYT. Yusuke Matsumura er heller ikke 
helt ukendt i UFO-kredse. Ved en tilfældig¬ 
hed faldt vi over dette foto, der påstås at 
vise et skiveformet UFO. Billedet er taget i 
Yokahama midt i 50’erne, og fotografen 
er såmænd — Yusuke Matsumura! 


SYNSPUNKT — Anonymitet 

fortsat fra side 34 

række »kræfter« som telepati og 
telekinese m.m., der er endnu mere 
ubeviste og gådefulde end UFO- 
fænomenet. De skeptikere, der 
kritikløst griber til den forklaring, 
er altså temmelig godtroende. Man 
løser ikke en gåde ved at erstatte 
den med to eller flere andre. 

Undersøgelsen af UFO-syndro- 
met befinder sig altså stadig på et 
plan, hvor der ikke er ret meget 
at informere om, men til gengæld 
et skrigende behov for flere og be¬ 
dre data. Derfor er der behov for, 
at alle UFO-vidner kommer frem 
med deres oplevelser (og helst 
straks efter hændelsen). Men for¬ 


udsætningen for det er, at det gø¬ 
res acceptabelt at berette om en 
UFO-sighting. Og her er det altså, 
at UFO-vidner, der vil stå frem med 
navn og adresse, kan medvirke til 
at gøre det lettere for andre at kom¬ 
me ud af busken. 

Og hermed betragter jeg debat¬ 
ten om observatørernes anonymi¬ 
tet som afsluttet fra min side. 
Yderligere gentagelse af synspunk¬ 
ter vil blot kede læserne. Men de¬ 
batten bør ikke være slut i SUFOIs 
repræsentantskab — ligesom flere 
indlæg fra UFO-observatører om 
deres egne erfaringer med navns 


nævnelse/anonymitet ville være 
velkomne i UFO-NYTs spalter. 

Per Borgaard 


Redaktionen giver Per Borgaard 
ret i hans afsluttende bemærk¬ 
ning. Og som han skriver, vil der 
på baggrund af debatten her i bla¬ 
det blive diskuteret i SUFOIs re¬ 
præsentantskab, for derigennem 
at opnå en afklaring af hele spørgs¬ 
målet. 

Men vi modtager dog stadig ind¬ 
læg fra UFO-vidner med deres po¬ 
sitive eller negative synspunkter af 
hele emnet. 

DEBAT _ 

Reaktionerne 


Redaktionen har modtaget 
en del indlæg vedrørende 
Per Andersen’s debatoplæg 
i sidste nummer om UFO- 
sagen som tidsfordriv. 


Læsestof 

Som redaktør af UFO-NYT fra 1967 
til og med 1981 — fra 1969 som 
ansvarshavende — må jeg nok væ¬ 
re en af de nærmeste til at kom¬ 
mentere dele af Per Andersens 
artikel i nr. 2/82 under overskriften 
»UFO-sagen — et tidsfordriv?«. 

Der er en skæv logik i P.A’s ud¬ 
fald. På den ene side beklager P.A. 
sig over, at UFOIogerne efter hans 
opfattelse ikke beskæftiger sig 
med forskning. På den anden side 
anklager han inddirekte UFO-NYT’s 
redaktion for ikke at ville offent¬ 
liggøre forskningsartikler i UFO¬ 
NYT — om den forskning, der alt¬ 
så ikke udføres. 

Naturligvis kunne redaktionen — 
»opfinde« forskningsresultater til 
præsentation i UFO-NYT — men 
det hverken skal eller vil redak¬ 
tionen. 

Vi må indskrænke os til at brin¬ 
ge det stof, der kommer til os 
»udefra«. Og det gør vi så sande¬ 
lig også. Vi bringer simpelthen alt, 
hvad der kommer til vort kendskab, 
blot det indeholder en vis grad af 
seriøsitet. Og selv om der er kom¬ 
met farver og større format, er der 
absolut ikke sket nogen redaktio¬ 
nel ændring. »Tidligere var bladet 
bl.a. organet for de forskningsre¬ 
sultater, der kom«, skriver P.A. Det 
er det stadig — når de kommer. 
At det saglige eller faglige niveau 


skulle være sænket, fordi UFO-NYT 
er kommet i en mere indbydende 
udførelse, er et postulat uden hold 
i virkeligheden. Der har ikke været 
tale om nogen niveau-sænkning; i 
øvrigt er niveauet i bladet bestemt 
af forfatterne selv. 


Når P.A. skriver om 3-stavelses- 
ord, kan det måske skyldes, at jeg 
i løbet af mine mange år som re¬ 
daktør en sjælden gang har æn¬ 
dret et fremmeord til et godt, gam¬ 
melt dansk ord, der dækkede det 
samme. Min erfaring er, at målet 
med anvendelsen af »ekspert-jar¬ 
gon« oftest er at kunne overbe¬ 
vise fagfæller om, at man er »en 
af de indviede «. Dersom man da 
virkelig har et ønske om at kunne 
meddele sig til det størst mulige 
antal læsere — og ikke kun en 
»menighed« af fagfæller f.eks. — 
vil det også være naturligt, at man 
bestræber sig på at skrive et så 
alment tilgængeligt dansk som 
muligt. At man (alt efter sammen¬ 
hængen) skriver »vurdere« i stedet 
for »evaluere« — »bedst muligt/ 
mest muligt« i stedet for »opti¬ 
malt« — »vigtig/ikke-tilfældig/be- 
tydningsfuld« i stedet for »signifi¬ 
kant«, for blot at tage nogle få, til¬ 
fældige eksempler, gør ikke nød¬ 
vendigvis en artikel mindre præcis 
eller mindre seriøs — blot mere til¬ 
gængelig. Og det er vel i grunden 


ikke så galt? 


Iver O. Kjems. 


□ 


Offentlig selvransagelse 

Det er mig ubegribeligt, at UFO¬ 
NYT har villet give plads til ind¬ 
lægget vedrørende UFO-sagen som 
tidsfordriv, som mest af alt minder 
om disse latterlige offentlige selv¬ 
ransagelser, mån kender fra visse 


religiøse, politiske bevægelser. 

Var skyldfølelsen hos Per Ander¬ 
sen så stærk, at han absolut måt¬ 
te have det ud mellem ribbenene, 
kunne han have fremført det in¬ 
ternt, altså indenfor organisatio¬ 
nens rammer. At offentliggøre den 
slags i UFO-NYT, som er vort tale¬ 
rør udadtil, er at gøre os til grin 
overfor offentligheden. 

At påstå at denne provokation i 
UFO-NYT skulle tjene som et de¬ 
batoplæg, er kun røgslør for helt 
andre hensigter, nemlig at under¬ 
grave UFO-sagen og at nedvurdere 
SUFOI og dets medlemmer. □ 
Indlæg fra X.P. Madsen. 

— Så korrekt, så sand 

Nu må vi have en ny næstformand 
i SUFOI! At en så højt placeret til¬ 
lidsmand i foreningen som Per 
Andersen fremsætter en så kor¬ 
rekt, så sand og så afslørende 
analyse af UFO-organisationerne 
og UFOIogerne i Danmark, som 
han gjorde i artiklen »UFO-sagen 

— et tidsfordriv?«, må han simpelt 
hen ikke slippe ustraffet fra! 

Per Andersen siger som den lille 
uskyldige dreng i »Kejserens nye 
klæder«: — Jamen han har jo in¬ 
tet tøj på! I eventyret slap knæg¬ 
ten godt fra det, men i virkelig¬ 
heden indkasserer den slags nor¬ 
malt et lag tærsk. 

Per er nok klar over risikoen. 
Han kan trøste sig med, at han har 
ret alligevel. Men derfor kan man 
jo godt ende på et kætterbål. 

I hvert fald husker jeg nogle ret 
hede reaktioner, da jeg for nogle år 
siden var inde på lignende tanker. 
Ikke desto mindre har Jacques 
Vallee'stadig ret i sin beskrivelse 

af UFO-organisationernes onde cir¬ 
kel: For at skaffe penge til forsk¬ 
ning, må de kaste sig ud i blad¬ 
udgivelse og andre former for pub¬ 
licity, og det koster så mange pen¬ 
ge og kræfter, at der ikke bliver 
noget til overs til forskning... 

Mit kætteri bestod også i et for¬ 
slag til løsning af problemet: Tæt¬ 
tere samarbejde og med tiden sam¬ 
menslutning af de danske UFO- 
organisationer, så man undgik at 
spilde tid på at lave det samme ar¬ 
bejde i hver organisation og fik 
frigjort kræfter og talent til andre 
opgaver. Det kunne også give en 
bedre økonomisk baggrund for 
forskning. 

Problemet om seriøsiteten, som 
i hvert fald SUFOI betragtede som 
en total blokade mod den tanke, 
kunne i givet fald være løst ved, 
at man udgav to blade, et »UFO¬ 
NYT« med strengt sagligt indhold 
og et »UFO-aspekt« med alle de 
mere sensationelle sager og flyv¬ 
ske teorier. Nogle ville utvivlsomt 
rynke på næse ad et sådant »UFO- 
sagens Ekstra Blad« — men per¬ 
sonligt kan jeg tilgive »Ekstra Bla¬ 
det« mange fejltrin, fordi det hol¬ 
der liv i »Politiken«. 

Selvfølgelig mødte den tanke 
modstand hos både den ene og 
anden organisation. Man vil have 
sit eget, man vil ikke være sam¬ 
men med dem fra den anden side 
af jernbanesporet — selv om det vel 
er den samme opgave, man påstår 
at arbejde med. 

I betragtning af, hvor dårligt kø¬ 
rende begge organisationer er hver 
for sig, er denne reaktion selv¬ 
følgelig stiktosset. Jeg betragtede 
den som manglende modenhed 
hos de implicerede — men måske 
har PA ret i, at man i virkelighe¬ 
den ikke vil risikere at få gåden 
løst og dermed miste sin hobby. 

Underligt nok, for der er tusind 
andre ting at kaste sig over. □ 

Indlæg fra Per Borgaard. 


Uvidenskabeligt »tidsfordriv« 
kontra 

videnskabeligt tidsspild 

UFO-sagen i Danmark nærmer sig 
nu sit 25 års jubilæum, uden at vi 
endnu kan sige at have løst gåden 
omkring de stadigt forekommende 
ufo-fænomener. 


Denne kendsgerning synes ikke 
mindst at være til stor ærgrelse 
og irritation for flere såkaldte ufo¬ 
forskere, herunder Per Andersen, 
som i sit indlæg i UFO-NYT nr.1, 
1982, »UFO-sagen - et tidsfordriv«, 
kraftigt lader skinne igennem, at 
han i hvert fald ikke er en af und¬ 
tagelserne. 

Jeg har lagt mærke til, at der er 
en bestemt gruppe mennesker, 
der ret hurtigt bliver utålmodige 
og måske endda frustrerede over, 
at ufo-gåden ikke umiddelbart kan 
løses. Denne gruppe er tilsynela¬ 
dende af den opfattelse, at også 
ufo-problemerne må og skal kun¬ 
ne løses ad videnskabelig vej. Nu 
er der jo desværre bare det ved 
UFO-fænomenerne, at de er så 
vanskelige at placere rent viden¬ 
skabeligt. Man kan jo blot se og 
høre, hvor uenige og forvirrede vi- 
denskabsmændene er i alle lande. 
Man kan simpelt hen ikke tackle 
problemet. Mange har derfor klo- 
geligt valgt at lade problemet løse 
sig selv. Jeg tror nemlig heller ik¬ 
ke man blot skal mase på med 
alskens videnskabelige forsknings¬ 
metoder, men nok hellere væbne 
sig med lidt tålmodighed, og så 
se hvad der sker. 

Hvis man forestillede sig, at 
ufo-fænomenerne udelukkende var 
af jordisk art, naturfænomener m.m., 
så havde problemet højst sand¬ 
synligt allerede været løst, men er 
fænomenerne af ujordisk art, hvad 
dermed følger, så kan Per Ander¬ 
sen og alle andre forskere, med 
deres videnskabelige udstyr, godt 
pakke sammen, for så må vi er¬ 
kende, at vi står over for en over¬ 
magt, og at det således ikke er os 
her på Jorden der bestemmer, 
hvornår problemet skal løses; det 
bliver selv den mest stædige for¬ 
sker nødt til at erkende. 

Set på denne baggrund, er Per 
Andersens føromtalte indlæg et 
kedeligt angreb på hans egne ufo¬ 
fæller, der tålmodigt år efter år 
har ofret en masse fritimer i ar¬ 
bejdet med ufo-gåden. De fleste 
har sikkert intuitivt forstået, at 
denne sag løser man ikke fra den 
ene dag til den anden. - Man har 
i stedet indset, at arbejdet med 
indsamling af rapporter m.m. indi¬ 
rekte kunne være en hjælp til de 
mange mennesker, der ser noget 
mærkeligt og ønsker at fortælle 


om deres observation. Havde dis¬ 
se observatører f.eks. kun politiet 
at henvende sig til, ja, så blev der 
sikkert gjort endnu mindre ved sa¬ 
gen og dens evt. opklaring. 

Det er også kedeligt, når Per 
Andersen næsten beskylder ufo¬ 
logerne for at gøre deres arbejde 
mere eller mindre af selviske hen¬ 
syn. - Jeg har været med i SUFOI 
i mange år, og er indtil dato ikke 
stødt på nogen, der gik og pralede 
af, at de var ufolog, endsige stræ- 
bede efter at blive noget stort in¬ 
denfor ufo-sagen. Tværtimod har 
man holdt sig tilbage fra de mere 
fremtrædende poster. 

De tanker Per Andersen gør sig 
til talsmand for, burde være ble¬ 
vet hos ham selv, for de har ikke 
ret meget med virkeligheden at 
gøre, det er sandsynligvis kun et 
simpelt udslag af frustration. 

Skulle Per Andersens tanker få 
tilslutning fra andre, kan det efter 
min mening kun skyldes, at disse 
er lige så frustrerede over, at ufo¬ 
sagen ikke er nået længere efter 
så mange år. 

Nu skal mit indlæg naturligvis 
ikke forstås sådan, at jeg blankt 
afviser alle undersøgelser og forsk¬ 
ning i ufo-sagen, udover det rent 
rapportmæssige, men blot at vi 
bestræber os på at gøre arbejdet 
flexibelt og ikke med vold og 
magt forsøger at fremtvinge en 
opklaring. Lad så blot nogle sur¬ 
mulere kalde det for en hobby, 
tidsfordriv m.v. — Sålænge de ik¬ 
ke vil erkende, at de i dette spil er 
de små, kan de blive ved med at 
surmule. 

Som en afsluttende bemærkning 
ville det måske være på sin plads 
at nævne den stik modsatte part, 
der med besynderlige påstande 
og historier prøver at bilde folk 
ind, at ufo-gåden er løst. - Denne 
holdning er lige så forkert og usag¬ 
lig, da man jo udmærket ved, at 
det er umuligt at føre bevis for 
disse påstande. 

Konklusionen er, at man hver¬ 
ken ved hjælp af videnskabelige 
metoder eller løsagtige påstande 
kommer ufo-gådens løsning et 
skridt nærmere. Kun tålmodighed 
løser problemet, hvis ufo-fænome¬ 
nerne er af ujordisk art - hvad jeg 
stadig tror de er. □ 

Indlæg fra Frank Lerbæk. 

NOTITSER 

Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


UFO -82 

UFO—82, som også er kendt un¬ 
der betegnelsen »UFO-ugen«, er en 
tilbagevendende tradition, hvor UFO- 
interesserede fra hele landet mø¬ 
des en gang om året til en række 
foredrag, diskussioner og fælles 
samvær. UFO-82 eller 81, 80, 79, 

78 eller hvad det nu har heddet 
igennem tiderne, har ofte været et 
stort tilløbsstykke. Dette skyldes 
hovedsageligt nok, at folk har nydt 
at mødes med andre ligesindede, 
der også er interesseret i UFOer 
og beslægtede emner for at udveks¬ 
le tanker og ideer. Samt for at tale 
om de ting man går og funderer 
over, eller man er måske bare nys¬ 
gerrig efter at se nogle af de per¬ 
soner, man har hørt tale om, eller 
som man har læst artikler af i de 
forskellige UFO-blade. 

I år er der igen mulighed for at 
deltage i et sådan arrangement. 
UFO-82 vil blive afholdt på Frede¬ 
ricia bibliotek i perioden fra den 
17. juli til den 23. juli 1982. Der vil 
blive holdt foredrag af blandt an¬ 
det Torben Birkeholm (SUFOI), han 
taler om »Interessante UFO obser¬ 
vationer, Henrik 0. Larsen (FUFOS) 
taler om »Hvor blev rumskibene af? 
og Flemming Ahrenkiel (SUFOI) om 
»Fremdriftsteorier«. Det er dog kun 
et udpluk af de mange foredrags¬ 
holdere. 

Endvidere vil der tre af dagene 
blive mulighed for at deltage i 


gruppearbejde med følgende tre 
oplæg, »UFOIogers motiver til at 
arbejde med UFO-sagen«, »UFO¬ 
Iogers selvdisciplin« og »Diskussion 
om etiske regler for UFOIoger«. 

Og hele seminaret vil blive indledt 
med en paneldebat med repræsen¬ 
tanter for de 3 danske UFO-orga- 
nisationer, hvor der vil blive mu¬ 
lighed for at stille spørgsmål til 
dem om deres syn på forskellige 
kendte og mindre kendte ting og 
hændelser inden for UFO-sagen 
og dens mange aspekter. 

Der vil endvidere blive rig mulig¬ 
hed forat stille foredragsholdere 
spørgsmål og diskutere både med 
foredragsholderne og indbyrdes. 

Man vælger selvfølgelig selv, 
hvorvidt man ønsker at deltage 
hele ugen (hvad der kun kan anbe¬ 
fales) eller om man kun vil komme 
til et enkelt eller flere af foredra¬ 
gene. Ønsker man nærmere oplys¬ 
ning, kan man skrive til: 

Bent Eriksen, Avlsbrugervej 23, 
7000 Fredericia eller Kim Lykke- 
gaard, Langelinie 4, 5450 Otterup. 


Nyt fra NICAP 

Den amerikanske UFO-organisation 
NICAP (National Investigations 
Committee on Aerial Phenomena) 
har bekendtgjort resultatet af et 
nyligt afholdt bestyrelsesvalg samt 
beslutningen om at flytte organisa¬ 
tionens arkiv med bl.a. UFO-rap- 
porterne fra dets hidtidige lokaler i 
Washington D.C. 

Enhver, der kender lidt til UFO- 
forskningens historie, vil være vi¬ 
dende om NICAP’s position som 
en af de førende UFO-organisatio- 
ner lige fra dens grundlæggelse i 
1956 af major Donald Keyhoe og 
ligesindede. Lige fra starten kom 
NICAP i såvel myndighedernes 
som offentlighedens søgelys på 


grund af Keyhoe’s energiske le¬ 
delse. 

Kort efter grundlæggelsen slut¬ 
tede Richard Hall sig til NICAP- 
gruppen og blev snart hovedansvar¬ 
lig for virkeliggørelsen af organisa¬ 
tionens succesfulde foretagender. 
Han blev personlig ansvarlig for 
NICAP’s tidsskrift »UFO Investiga- 
tor« og fungerede som redaktør 
af den omfattende og meget læste 
rapport »The UFO Evidence. 

Richard Hall forlod NICAP i 1967 
og er nu redaktør af tidsskriftet 
»Mufon Journal«, der udgives må¬ 
nedligt af organisationen Mutual 
UFO NetWork, som virker i nært 
samarbejde med Allen Hynek’s 
center for UFO Studies. 

NICAP’s nye bestyrelse blev valgt 
den 25. januar 1982 ved et møde i 
Washington D.C. og består nu af 
Sherman Larsen, Fred Merritt og 
John P. Timmerman, der alle har 
været medlemmer af NICAP gen¬ 
nem mange år, ligesom de alle for 
tiden er bestyrelsesmedlemmer hos 
Center for UFO Studies. 

NICAP’s arkiv er blevet overflyttet 
fra Washington D.C. til Glenview i 
staten Illinois, hvor det vil være 
tilgængeligt for kompetente UFO¬ 
Ioger. Det nye domicil befinder sig 
kun nogle få kilometer fra Hynek’s 
UFO studie-center, hvilket vil mulig¬ 
gøre et nærmere undersøgelses¬ 
mæssigt samarbejde de to organi¬ 
sationer imellem. 

CUFOS Associate News I etter, 
Februar 1982. 

Oversat af Pavl Heldt 


Amerikansk fond 
for UFO-forskning 

Medlemmer af forskellige ameri¬ 
kanske UFO-organisationer har 
modtaget en anmodning fra Fondet 

for UFO-forskning om yderligere 
bidrag. 

Fondet, .der blev oprettet i 1979 
af en gruppe videnskabsmænd, tek¬ 
nikere og skribenter yder financiel 
understøttelse til UFO-forskningen. 
Det nuværende understøttelses¬ 
program betinger fortsat tilgang af 
midler, så betydningsfulde, igang¬ 
værende projekter kan gennem¬ 
føres. 

Siden oprettelsen har fondet 
været engageret i en hel del tiltag: 

— det bærer en del af sags¬ 
omkostninger i forbindelse med 
UFO-organisationerne GSW/CAUS’ 
retssag mod CIA og NSA om fri¬ 
givelsen af 300 UFO-dokumenter. 

— det yder støtte til en indledende 
undersøgelse af nyligt deklassifi- 
cerede dokumenter indeholdende 
mulige værdifulde oplysninger om 
UFO-forskningens tidlige historie 
og den amerikanske regerings un¬ 
dersøgelser. 

— det har oprettet Alvin H. Law- 
sen Stipendiet, der hvert år tilde¬ 
les med et beløb af 1.000 dollars 
til forfatteren af årets bedste UFO- 
artikel, hvilket befordrer forsknin¬ 
gens og publikationsvirksomhedens 
standard. 

— det har forbedret det økonomis¬ 
ke grundlag for en undersøgelse 
af en hændelse, der fandt sted den 
29. december 1980 i Huffman, Texas 
Texas, hvor 3 observatører fik fy¬ 
siske og psykiske men under et 

3. grads tilfælde. 

— det har ydet tilskud til Ted 
Bloecher, Budd Hopkins og Aphro- 
dite Clamer for disses dybtgående 
undersøgelse blandt en gruppe per¬ 
soner, der har rapporteret, at de 
har været bortført af ukendte, men¬ 
neskelignende væsener. 

— det har overrakt tidsskriftet UFO 
International Annual Review (UPIAR, 
Bologna. Italien) en præmie for 
dets første, videnskabeligt anlagte 
tidsskrift om UFO-fænomenet. 

— det har muliggjort produktionen 
af velgennemtænkte undervisnings¬ 
midler om UFO-fænomenet i form 
af lysbilleder med tilhørende lyd¬ 
bånd, der lånes ud til skoler, bib¬ 
lioteker og foreninger i USA. 

Der foreligger forskellige forslag 
om fremtidige aktiviteter, der for¬ 
tjener fondets støtte: 

— oprettelse af en UFO-data-bank. 

— et studie over spanske UFO- 
tilfælde med fysiske indicier. 

— en samling af og astronomisk 
undersøgelse af UFO-observationer 
gjort før 1947. 

— fremstillingen af et omfattende 
katalog over luftskibs-mysteriet i 
årene 1896-97 i USA. 

Fondet har meddelt, at det er 


muligt at få tildelt midler med kort 
varsel til brug for laboratorieunder¬ 
søgelser og kliniske tests, når det 
drejer sig om lovende nærobser¬ 
vationer af 2. eller 3. grad, og som 
indeholder mulige, betydningsfulde 
fysiske beviser. Fondet håber, at 
denne form for bistand kan råde 
bod på den nuværende mangel på 
analyseresultater af rimelig stan¬ 
dard. 

Uddrag af 

CUFOS Associate Newsletter, 
februar 1982. 

Oversat af 

Pavl Heldt 

Englehår, myte 
realitet? 

Dette er titlen på en artikel af au¬ 
stralieren Keith Basterfield, hvor 
han prøver at vurdere beretningerne 
om »englehår« — lange, tynde trå¬ 
de, der falder fra himlen, og som 
formodes at stamme fra UFOer. 

En af de første UFOIoger, der 
tog dette emne op, var franskman¬ 
den Aime Michel i midten af halv¬ 
tredserne. Og siden har der været 
rapporteret en række påståede til¬ 
fælde af »englehår«. Det har også 
ofte været fremhævet, at især spin¬ 
delvævs-fænomenet »flyvende 
sommer« har kunnet forklare disse 
tilfælde af formodet UFO-affald. 

Basterfield gennemgår en række 
eksempler på beretninger om ned¬ 
fald af »englehår«. I denne forbin¬ 
delse bliver nedfaldet af spindel¬ 


væv over Vestjylland i september 
1979 trukket frem som en sag, der 
har været mulig at undersøge grun¬ 
digt, og som det var muligt at fin¬ 
de en naturlig forklaring på. Af de 
rapporterede tilfælde stammer 33 
fra årene 1950-59, 17 stammer fra 
1960-69 og kun 6 stammer fra 1970- 
79. Den danske sag er altså en af 
de få nyere, der er blevet dokumen¬ 
teret. 

Efter at have undersøgt alle til¬ 
gængelige sager om »englehår«, 
må Basterfield konkludere, at ind¬ 
til der sker et nyt tilfælde af den¬ 
ne type, hvor materialet bliver op¬ 
samlet, gemt, professionelt analy¬ 
seret og dokumenteret, og hvor det 
er muligt at konkludere, at der ikke 
er tale om spindelvæv, er der uhyre 
lidt fysisk bevis for eksistensen 
af »ægte englehår«. 

UFO Research 
Australia Newsletter 
Vol. 2, No. 4, jul-aug. 1981. 

!pa 



»Englehår«. 



Forstørrelse af »englehår« fundet ved Stauning Flyveplads 30. sept. 1979. 

NYT OM SUFOI 


Til og fra medlemmerne 

Ved Peter A. Hansen 


»777 og fra medlemmerne « 
bringer med jævne mellem¬ 
rum omtale af begivenheder i 
SUFOI. Rubrikken kan også 
opfattes som læsernes tale¬ 
rør. Al henvendelse » Til og 
fra ...« bedes rettet til SUFOI, 
Postbox 6,2820 Gentofte. 


Vi takker for de mange udklip, som 
vi modtager. Det er langt fra alle 
dagblade og lokale ugeaviser, vi 
ser. Send endelig udklippene til 
os fortsat. Vedlæg besked dersom 
originalerne ønskes retur. I modsat 
fald beholder vi dem. Hvis De læ¬ 
ser om en UFO-observation, der 
har fundet sted for nylig, vil vi ger¬ 
ne vide det meget hurtigt. Ring 
til den nærmestboende efter vores 
adresseliste side 3; svares der ikke, 
bedes De forsøge Sekretariatet 
02 - 57 07 36. Dette gælder natur¬ 
ligvis kun, hvor det ikke fremgår 
af avisreferatet, at SUFOI allerede 
arbejder med sagen. I det sidste 
tilfælde beder vi blot om udklippet 
— tak. 

Fransk, spansk, m.m. 

SUFOIs afdeling for oversættelser 
holdt for nylig flyttedag. Den hav¬ 
de hidtil boet hos mig i Gentofte, 
men nu er den kommet til Jylland. 
Vores lokale repræsentant i Århus 
(Flemming Rasmussen, Rugmarken 
2, 8520 Lystrup, 06-22 59 20) tilbød 
at aflaste mig for denne opgave. 
Det er derfor til denne nye adres¬ 
se, at man skal rette henvendelse 
for at tilbyde sig som oversætter. 
Og hvad indebærer så det? 

For det første skal det siges, at 
vi ikke kan tilbyde nogen form for 


betaling. Alt arbejde i SUFOI er 
ulønnet. Men til oversættelserne: 
de fleste foreligger på engelsk. 
Derfor har vi behov for særlig man¬ 
ge medarbejdere med en god for¬ 
nemmelse for dette sprog. Men 
det er lige så vigtigt, at man kan 
skrive oversættelsen ned i et fuldt 
forståeligt og korrekt dansk. Vi 
sukker også efter folk, der kan 
hjælpe os med at oversætte den 
anden vej: nemlig til engelsk fra 
dansk. Dette sidste er til brug for 
vores engelsksprogede UFO-NYT, 
som leveres til UFO-organisationer 
over alt i verden. Fransk, spansk 
og portugisisk er sprog, som vi 
mangler gode oversættere til lige 
fortiden. Hjælp søges! 

Læserbrev: 

»Trold af Æske« 

Jeg hører, at det lille grønne 
væsen m/k på forsiden af UFO¬ 
NYT 2/82 forårsager, at nogle af 
de seriøst forskende UFOIoger er 
blevet skræmt fra vid og sans. En 
tolvårig dreng, som besøgte mig, 
tog det mere afslappet. Han er 
fortrolig med Åge Skelborgs teo¬ 
rier om UFOnauter, og da han er 
skrap til at tegne, forsynede han 
omgående figuren med en spiral¬ 
fjeder bagi og en sort kasse for¬ 
neden, hvorfra væsenet tilsyne¬ 
ladende kom op. Da han i lighed 
med Åge Skelborg hermed havde 
bevist, at UFOnauter har en natur¬ 
lig forklaring, og da forsiden allige¬ 
vel var ødelagt, fik han bladet med 
hjem til brug for en senere doktor¬ 
afhandling om emnet. (Dr. ifo.naut.) 
Det kunne (have) været undgået, 
f.eks. ved at tegneren havde givet 
væsenet menneskelignende an¬ 


sigtstræk samt en moderne lang¬ 
håret frisure. 

Nedenunder kunne der så pas¬ 
sende have stået: »Jomfru Tids¬ 
fordriv.« X.P.M. 


Interview med Bent Eriksen 



Hvad sker der egentlig 
i SUFOI? 

Dette og lignende spørgsmål får 
vi ofte. Vi mener selv, at vi oply¬ 
ser om vores forskningsresultater 
af alle kræfter. Ligeledes gengives 
alle indkomne UFO-beretninger, 
dersom vi ikke kan forklare dem. 
Ja, vi er endog begyndt at for¬ 
tælle om observationerne, før det 
egentlige detektivarbejde er sat 
ind. Ved nogle offentlige foredrag 
fik jeg for nylig lejlighed til at 
drøfte spørgsmålet med nogle af 
SUFOIs medlemmer, der var mødt 
frem. 

Det viste sig, at man i langt 
højere grad ville vide noget om 
vores interne arbejde, for — som 
ét af medlemmerne udtrykte det:... 
»Det kunne jo være, at vi fik lyst 
til at hjælpe jer noget mere, bare 
vi vidste lidt om det daglige arbej¬ 
de i afdelingerne.« 

Som en direkte følge af dette 
optog jeg et hurtigt interview med 
Bent Eriksen, der i en årrække har 
repræsenteret SUFOI i Fredericia, 
samt varetaget vores Foredrags¬ 
afdeling: 

P.A.H.: Ja, vi kommer vel ikke uden 
om det sædvanlige spørgsmål: 
Hvordan startede det hele for dit 
vedkommende? 

B.E.: Det begyndte med en UFO- 
observation for henved 20 år siden. 
Det bragte mig i forbindelse med 
personer, der interesserede sig for 
disse fænomener. Blandt andre 
P.M. Frederiksen og senere E. 
Frank Hansen. På et tidspunkt op¬ 
stod ideen om en lokal UFO-grup- 
pe her i Fredericia. Den kom på 
benene i december 1973 med mig 
som leder. Foruden rapportarbejde 
og observationsture, gennemlæste 
vi ældre årgange af Fredericia 
Dagblad for at finde artikler om 
sagen. 

P.A.H.: Hvordan kom du så ind i 
SUFOIs ledelse? 

Det skyldtes vel arbejdet i Frede¬ 
ricia UFO-Gruppe. Vi arrangerede 
sommermødet i 1976 (UFO-76) for 
UFO-interesserede hér i byen. Kort 
efter blev jeg kontaktet af SUFOIs 
daværende formand Flemming 
Ahrenkiel med henblik på en even¬ 
tuel indtræden i SUFOIs Repræ¬ 
sentantskab. Jeg sagde ja, og det 
første møde fandt sted i april 1977. 
Vi skulle ved den lejlighed disku¬ 
tere foreningens sammensætning 
og formålsparagraf. 

P.A.H.: Og nu dine SUFOI-jobs — 
hvad går de ud på? 

B.E.: Mit oprindelige job var »om¬ 
rådeleder« for Trekantområdet — 
samt en del af Midtjylland — som 
dog strækker sig over til det vest¬ 
jyske. Siden er der hægtet mere 
på. F.eks. foregår al udsendelse 
af UFO-NYT til vore kontakter i ud¬ 
landet herfra. Det er mere end 100 
forsendelser per gang. For nylig 
overtog jeg også UFO-NYTs »ku¬ 
vertservice«. Som sidste job i ræk¬ 
ken fik jeg foredragsafdelingen, 
der har til opgave at formidle de 
henvendelser om foredrag, som 
kommer til SUFOI. 

P.A.H.: Hvordan med tiden? Hvor¬ 
dan overkommer du det hele? 

Jeg véd snart ikke, hvad jeg skal 
fremhæve, som det mest tidskræ¬ 
vende, men foredragene tager en 


god portion tid. Ofte tager jeg 
hjemmefra med DSB ca. kl. 15, og 
klokken er tit over midnat, før jeg 
igen er hjemme. Det er tidskræ¬ 
vende, men også berigende for mig 
selv. De øvrige jobs kan udføres i 
ledige stunder. Når man nu én 
gang har sagt ja til arbejdet, så 
skal tingene også gøres. Den ene¬ 
ste løsning er vel at lave særlig 
meget, når lysten kommer over 
én, og mindre når den ikke er til 
stede. 

P.A.H.: Det kunne lyde, som om 
du har meget at se til. Kunne du 
tænke dig nogle hjælpende 
hænder? 

B.E.: Jo tak! Hjælp har man altid 
brug for; problemet er nok bare at 
finde den/de rette til det. Hvis der 
en dag dukker mennesker op, som 
er interesserede i rapportoptag¬ 
ning — og det arbejde som følger 
med — så imødeser jeg gerne en 
aflastning, ja helst en overtagelse 
af den del af mit arbejde. 

Den yngre generation er i dag 
— rent uddannelsesmæssig — be- 
bedre rustet til at måle og udreg¬ 
ne de ting, der er nødvendige i 
forbindelse med en observation. 
Selv om en god erfaring også 
betyder noget, så er det ikke altid 
nok. Så sidder der én eller flere 
læsere, der kunne tænke sig at 
gå ind i dette stykke arbejde, er 
det bare med at fatte pennen eller 
telefonen og kontakte mig for at 
høre nærmere, (addressen side 3). 

P.A.H.: Hvordan er interessen for 
vore foredrag rundt om i forenin¬ 
gerne? 

B.E.: Den er stor! Tilhørerne er 
langt mere positive, end de var tid¬ 
ligere. Mange af vore medlemmer 


møder også op ved foredragene. 
Spørgelysten er stort set den sam¬ 
me alle vegne. Det er kun et fåtal, 
der deltager i debatten bagefter 
foredraget. Men det har nu nok 
noget at gøre med frygten for at 
tale i en større forsamling. Typisk 
er det jo også, at flere først kom¬ 
mer hen og spørger, mens jeg er 
ved at pakke sammen. 

P.A.H.: Kan du — kort — fortælle, 
hvad en områdeleder bestiller? 

B.E.: SUFOIs områdeledere er jo 
den lokale repræsentant i områ¬ 
det. M/K er det den person, som 
gerne skulle have kontakt til både 
befolkningen, myndighederne og 
pressen. Populært sagt: SUFOIs 
ansigt udadtil på lokalt plan. 

P.A.H.: Du skal have mange tak 
for interviewet. Må jeg lige til sidst 
spørge, om du arbejder med UFOer 
ud over det, som SUFOI giver an¬ 
ledning til? 

B.E.: Jeg har da haft den glæde at 
være med til at stable flere af de 
årlige sommer-arrangementer på 
benene. Disse tværorganisatoriske 
møder startede engang i 60-erne 
og foregik på campingpladser. I 
dag er det arrangementer, som fo¬ 
regår i dertil egnede lokaler med 
AV-midler, som de fleste foredrags¬ 
holdere benytter sig af. Sammen¬ 
komsterne bygger primært på fore¬ 
drag og debatter, men også på det 
sociale samvær med UFO-interes¬ 
serede. Jeg har været involveret i 
UFO-76, UFO-79 og UFO-80. I år 
er jeg med i UFO-82, der afholdes 
i Fredericia 17/7 - 23/7. Jeg mang¬ 
ler ikke noget at beskæftige mig 
med; og jeg kommer vel heller ikke 
til det så længe UFO-sagen står 
mit hjerte nær. 

OBSERVATIONSTURE 


Praktisk ufologi 

Af Tommy Christensen 


I forbindelse med afviklingen af 
UFO-observationsture (se UFO-NYT 
2-82) vil det her være relevant, at 
se nærmere på de muligheder vi 
under en observation af et UFO 
har for at foretage undersøgelser, 
der givetvis kunne bringe nye 
aspekter ind i problematikken om 
UFOernes natur. 

Undersøgelserne skal være både 
ukomplicerede og hurtige at gen¬ 
nemføre, idet vi i den korte tid vi 
sandsynligvis har til rådighed, ger¬ 
ne vil opnå så mange, og frem for 
alt, sikre informationer, som over¬ 


hovedet muligt. Det bedste område 
for denne form for praktisk UFO- 
logi må siges at være på det op¬ 
tiske felt. Her foreligger allerede 
flere interessante beretninger om 
optiske effekter, hvoraf jeg her 
kort vil nævne et par ældre sager. 

Den 5. oktober 1968 kørte en re¬ 
præsentant sydpå fra Lakewood i 
staten Ohio. Himlen havde været 
overskyet siden han startede hjem¬ 
mefra, men hen under middag be¬ 
gyndte skyerne at spredes. Det 
stærke sollys, som strålede ned 
fra lysningerne på himlen, fik ham 


til at tage sine solbriller på. Plud¬ 
selig, som ud af intet, dukkede 
tre stationære objekter op direkte 
foran ham. De var grupperet i en 
trekantet formation, og havde alle 
den samme grå farve som de om¬ 
givende skyer. Da observatøren tog 
solbrillerne af, så han kun tre små 
uregelmæssige grå skytotter gan¬ 
ske som almindelige skyer. Han 
havde det indtryk, at objekterne i 
virkeligheden befandt sig inde i 
den store tætte sky, som hang 
over highway’en. Solbrillerne var 
et billigt par med røgfarvede glas 
— så lidt kan altså gøre det! (1). 

Et andet tilfælde kommer fra 
Conisbrough i England, hvor en 
familie den 28. marts 1966 iagttog 
et klart, pulserende rødligt lys på 
den mørke aftenhimmel. Det lykke¬ 
des den 15-årige Stephen Pratt at 
fotografere lyset før det forsvandt. 
Det fremkaldte negativ var noget af 
en overraskelse, idet billedet viser 
tre kuppelformede UFOer i forma¬ 
tionsflyvning. British UFO Re¬ 
search Ass. undersøgte fotoet, li¬ 
gesom de interviewede Pratt-fami- 
liens fem vidner, og de anser bil¬ 
ledet for helt autentisk. Men, hvor¬ 
ledes kan vi nu forklare den store 
forskel mellem den visuelle og fo¬ 
tografiske observation? BUFORA 
skriver: »Kan man antage objekter¬ 
ne var camoufleret ved en tilpas¬ 
ning af lyset sammenfaldende med 
himmel-baggrundens, ved at be¬ 
nytte lys fra det synlige spektrum, 
som filmen i kameraet ikke var 
følsom nok overfor? Hvis dette er 
forklaringen, betyder det, at hvis 

Foto taget af den 15-årige Stephen Pratt, i 
september 1966 i byen Conisbrough, South 
Yorkshire, England. 

en observatør ser gennem et filter, 
som tillader alt lys at passere und¬ 
tagen dette område af spektret, 
ville han have kunnet se disse 
mærkelige tingester.« (2) 

Denne forklaring kan umiddel¬ 
bart forekomme lige så mystisk 
som UFO-fænomenet selv, men i 
hvert fald har UFOIogerne længe 
haft kendskab til disse effekter; 
dog har endnu kun ganske få ta¬ 
get den praktiske konsekvens her¬ 
af. 

Observations-udstyret 

Lad os nu gennemgå nogle få ek¬ 
sempler på det udstyr, som vi un¬ 
der observationsturene med for¬ 
del kan benytte. 

Den mest oplagte mulighed for 
at studere lyset fra UFOerne, er at 
bruge et polarisationsfilter (PF). 
Elektromagnetiske bølger, især 
synligt lys, foretager bølgebevæ¬ 
gelser i alle retninger vinkelret på 
udbredelsen. Et PF påvirker en lys¬ 
bølge på samme måde som en me¬ 
kanisk gitterkonstruktion indvirker 
på de bølgebevægelser, der kom¬ 
mer i et tov, der føres op og ned. 
Hvis gittermellemrummene ligger 
i samme plan som bølgerne i to¬ 
vet, går disse uhindret igennem 
gitteret. Ligger mellemrummene 
derimod vinkelret på bølgeplanet, 
standses bevægelserne. Lyset ens- 
rettes altså således, at det kun 
svinger i et plan, hvilket naturlig¬ 
vis bl.a. betyder en reduktion af 
lysintensiteten uden ændringer af 
spektret, hvorved alle farver dæm¬ 
pes ensartet. 

Hel eller delvis polarisation frem¬ 
bringes ved at lyset reflekteres 
fra ikke-metalliske overflader som 
spejle, vandoverflader, våd asfalt 
m.v. eller brydes gennem glas. 
Lyset fra Solen og Månen er iøv- 
rigt også til en vis grad polarise¬ 
ret, idet lyset reflekteres af støv¬ 
partikler højt oppe i atmosfæren. 
(3, 4, 5) 

Der findes to typer for PF. Den 
mest simple udførelse består i et 
enkelt PF, der tillader gennemløb 
i et bestemt svingningsplan, uden 
vi kan afgøre hvilket. Den anden 
type, som det kan anbefales at 
benytte, består i et system af to 
PF, hvor det ene (bageste) kan 
forskydes, og dette filter kaldes 
derfor analysatoren. Med det vari¬ 
able PF kan vi nøjere bestemme 
svingningerne, og tillige reducere 


lysintensiteten efter behag. Prisen 
ligger omkring 100 kr., men for de 
astronomi — eller fotointeressere¬ 
de UFOIoger er disse penge under 
alle omstændigheder givet godt 
ud, da vi ofte anvender et PF i dis¬ 
se områder. 

Det synlige lys repræsenterer 
kun en lille fraktion af hele spek¬ 
tret. Det såkaldte optiske vindue 
findes mellem 400 og 700 nm (na¬ 
nometer — antal billioner svingnin¬ 
ger pr. sek.), mens det totale ener¬ 
giområde for den solstråling der 
når Jorden ligger mellem 200 og 
2000 nm. Den amerikanske expert 
for optisk forskning Raymond F. 
Barbera udtaler i denne forbindel¬ 
se: »Dette totale spektrum er 
enormt, og enhver bør aftappe så 
meget af det som muligt. Resul¬ 
taterne er informative og tanke¬ 
vækkende. Nye horisonter er inden 
for rækkevidde.« (5) 

Det må således være naturligt 
for os UFOIoger i det mindste at 
undersøge UFOernes lysudstråling 
i infrarød og ultraviolet. Det kræ¬ 
ver blot et spejlreflex-kamera, to 
filtre og en speciel sensitiv film. 
Jeg kan anbefale Kodak’s High 
Speed Infrared Film, som dækker 
både 300-500 nm og med særlig 


følsomhed 550-950 nm — altså i 
ultraviolet såvel som infrarød. Når 
vi køber de to filtre må vi være op¬ 
mærksom på kvaliteten, idet ikke 
alle filtre af denne type opfylder 
betingelserne for absorbtion i det 
optiske vindue. Et korrekt IR-filter 
transmitterer kun de bølgelængder, 
som er længere end 700 nm og kor¬ 
tere end radiobølger, mens et kor¬ 
rekt UV-filter kun transmitterer bøl¬ 
gelængder kortere end 400 nm og 
længere end røntgenstråling. Et 
IR- og UV-filter ser altså nærmest 
helt sorte ud. Hvis vi iagttager 
Solen igennem disse filtre er sol¬ 
skiven kun svagt synlig i en mørk 
rød, henholdsvis violet farve, men 
pas nu på! Såfremt de pågældende 
filtre ikke bærer disse kendetegn 
drejer det sig om pseudo-produk- 
ter, der kun fremstilles for at ab¬ 
sorbere varme, og de vil på ingen 
måde kunne frembringe den ønske¬ 
de effekt. 

Infrarød har flere fordele overfor 
synligt og til dels ultraviolet lys, 
idet forstyrrende lys og tåge på 
himlen hovedsageligt er af korte 
bølgelængder. Med IR har vi såle¬ 
des mulighed for at opnå skarpe 
og detaljerige billeder i selv dår¬ 
ligt vejr med ringe sigtforhold, 

men hovedsageligt giver IR et me¬ 
get værdifuldt indtryk af varme- 
udstrålingen. 

UV-området giver os lidt større 
problemer, fordi atmosfæren ab¬ 
sorberer og spreder de korte bølge¬ 
længder, hvorfor himlen jo er blå. 
Vejret skal således helst være no¬ 
genlunde klart, hvis vi skal opnå 
gode resultater. 

Foruden de omtalte typer for 
spektralundersøgelser forefindes 
der en i astronomien meget benyt¬ 
tet form for lysstudier, som UFO- 
loger også kunne anvende under en 
UFO-observation. Der er tale om 
de almindelige farvefiltre, der kun 
transmitterer små fraktioner af 
spektret i det optiske vindue. De er 
relativ dyre i anskaffelse, så hvis 
man ikke lige har nogle liggen¬ 
de, er det ikke hensigtsmæssigt 
at ofre en mindre formue på dette 
udstyr. I hvor høj grad farvefiltrene 
kan give os nyttige informationer 
om UFOernes natur, må siges at 
være noget tvivlsomt. Der er ved 
brugen af disse filtre meget at ta¬ 
ge i betragtning, så som forskel¬ 
lige filterfaktorer, øjets eller fil¬ 
mens følsomhed overfor de enkel¬ 
te spektralområder m.v. Imidlertid 
kan den rigtige anvendelse af far- 
veglas føre til mere detaljerede 
iagttagelser af et lysfænomen, ved 
at forøge kontrastforholdene og 
nedsætte irradiation ved ulige lys¬ 
intensitet. 

William F. Boomer, som er pro¬ 
fessionel fotograf og APRO-medar- 
bejder, giver også et råd med på 
vejen til de UFO-observatører, som 
iagttager et stillestående objekt. 
Hvis der er tid til det, bør vi for¬ 


søge at fotografere genstanden i 
stereo, hvilket giver os helt præci¬ 
se oplysninger om afstand, stør¬ 
relse og evt. form. Dette kan ud¬ 
føres således: 

Fotografen tager først et billede, 
idet han markerer positionen; der¬ 
næst bevæger han sig til en anden 
position langs en linie, der er 90 
grader på retningen til objektet, 
og her optager han billede nr. 2. 
Afstanden mellem de to positioner 
skal helst være så stor som mu¬ 
ligt, og den skal senere opmåles 
nøjagtigt. Hele teknikken forud¬ 
sætter blot, at UFOet er nogen¬ 
lunde tæt på observatøren, samt 
at der i baggrunden findes faste 
referencepunkter. (6) 

Læseren har nu forhåbentligvis 
fået et indtryk af, hvor mange mu¬ 
ligheder vi har, for at udføre in¬ 
formative undersøgelser af UFO- 
fænomenet alene i det optiske om¬ 
råde. Læseren vil måske udbryde, 
at det alt sammen jo er meget 
godt, men vi får nok aldrig lejlig¬ 
hed til at udforske UFOerne på den 
beskrevne måde, da fænomenet 
optræder så »uberegneligt« og ofte 
kortvarigt. Så længe alle UFO- 
interesserede sidder med hænder¬ 
ne i skødet og beklager sig over 
disse forhold, er denne påstand 
korrekt. Det er imidlertid på dette 
punkt, observationsturene skal 
træde hjælpende til, idet vi alene 
her i Danmark har en eller flere 
UFO-iagttagelser næsten hver dag, 
så det er altså blot et spørgsmål 
om den fornødne tålmodighed. 


Hvis UFO’er står stille, bør man forsøge at 
fotografere dette i stereo. 


Går vi tilbage til 60’erne og be¬ 
gyndelsen af 70’erne blev der fak¬ 
tisk gjort nogle fine iagttagelser 
under observationsturene, mens 
den meget ringe deltagelse i de 
senere øvelser bevirkede et nega¬ 
tivt resultat. Der findes kun gan¬ 
ske få organisationer verden over, 
som har midler til at gennemføre 
automatisk kontrol af himmelrum¬ 
met med højt avanceret udstyr, 
og det er derfor meget vigtigt, at 
flere UFO-interesserede end hidtil 
indser nødvendigheden af praktisk 
UFOIogi. 

Kilder: 

(1) UFO-NYT nr. 7 1969 

(2) UFO-NYT nr. 1 1977 

(3) Lademans Leksikon, 

København 1972 

(4) Edmund Scientific 1979 

(5) Optica: Astro Filters for obs. & 
Astrophotography. Californien 1973 

(6) UFO-NYT nr. 4 1971 


Støtte¬ 

fonden 

(giro 9 11 77 25) 

Vi havde - med skam at 
melde - vores tvivl om 
den modtagelse, vore 
medlemmer ville give 
STØTTEFONDEN. 

Den er nu 1 år gammel, 
og vi kan med glæde 
konstatere, at den til 
dato har indsamlet lidt 
over 4.000 kr. 

Fortsatte bidrag kan 
sendes til: 

SUFOIs 
STØTTEFOND 
postgiro 9 11 77 25 
Postbox 6 
2820 Gentofte. 

Støttefonden kommer 
i arbejde nu. Den skal 
financiere nogle an¬ 
noncer for UFO-NYT; 
desuden skal den læg¬ 
ge pengene ud til nogle 
bogindkøb, som den så 
får tilbage igen, efter¬ 
hånden som bøgerne 
sælges af SUFOI til 
medlemmerne. 

KIG PA HIMLEN 

Juni/juli 

Af Tommy Christensen 


Det er nu de lyse nætters tid, og 
netop den helt rigtige periode for 
alle som gerne vil lære stjerne¬ 
himlens konstellationer at kende. 
De svage stjerner, der ofte giver 
et forvirende indtryk, er på dette 
tidspunkt nemlig ikke særlig mar¬ 
kante. 


JUNI: 


Den 21. har vi sommer-solhverv, 
og dermed årets længste dag. 

Aftenhimmel: 

Mars, Jupiter og Saturn kan iagt¬ 
tages lige fra aftendæmringen højt 
mod syd til ind i de tidlige mor¬ 
gentimer. Jupiter, der er den kla¬ 
rest lysende af de ydre planeter, 
går midt i måneden ned kl. 02.30 
DST, mens Mars har nedgang om¬ 
kring kl. 01.00 og Saturn kl. 02.00. 

Morgenhimmel: 

Venus stråler som morgenstjerne 
lavt i SØ-lig retning, hvor den står 
op kl. 03.00 DST, næsten 2 timer 
før Solen. 

Stjerneskud: 

Juni-Lyriderne blev opdaget så 
sent som i 1966, og det vides end¬ 
nu ikke hvilken komet, der forår¬ 
sager denne sværm. Max. indtræf¬ 
fer d 16., hvor vi kan se det lille 
særprægede stjernebillede Lyren 
mod øst ved aftendæmring, og vi 
har således mulighed for at iagt¬ 
tage udstrålingscentret hele nat¬ 
ten. Selvom sværmen ikke er sær¬ 
lig kraftig, er den alligevel bemær¬ 
kelsesværdig, idet vi hovedsage¬ 
ligt ser blålige meteorer. 


JULI: 


Aftenhimmel: 

De tre klare planeter går ned om¬ 
kring kl. 01.00 DST i begyndelsen 
af måneden, mens nedgangen ved 
slutningen allerede foregår om¬ 
kring kl. 23.30 DST. 

Morgenhimmel: 

Vi har mulighed for at observere 
Venus fra kl. 03.00 DST i retningen 
mod SØ. 

Stjerneskud: 

I dagene den 25., 26. og 28. vil 
ikke mindre end 5 meteorsværme 
befinde sig under maximum, hvil¬ 
ket er temmelig enestående, så 
benyt lejligheden hvis vejret ellers 
tillader det! 

Den 25. drejer det sig om Capri- 
corniderne med en aktivitet på 
omkring 10 i timen, og udstrålings¬ 
centrum i Stenbukkens billede lavt 
mod SØ fra midnat. Capricornider- 
ne er med 24 km/sek. meget lang¬ 
somme meteorer, samt tillige klare 
og med lange baner. 

Alfa-Cygniderne, der har udstrå¬ 
lingscentrum i det kendte stjerne¬ 
billede Svanen i Sommertrekanten, 
er også på spil den 25. Svanen 
kan vi iagttage højt på den østlige 
himmel allerede fra aftendæmrin¬ 
gen, og vi har således god mulig¬ 
hed for at følge radianten hele 
natten igennem. Sværmen er ikke 
så aktiv, idet vi højst kan vente 
6-7 stjerneskud i timen. 

Den 26. er det Pegasiderne, der 
viser sig på himlen. Udstrålings¬ 
centret ligger i det store Pegasus- 
kvardrat, som vi kan iagttage mod 
øst fra midnat. Aktiviteten her be¬ 


finder sig omkring 10 pr. time, hvor¬ 
af de fleste er hurtige meteorer 
med hale. 

Endelig den 28. driver to kraftige 
sværme deres spil på himlen. Det 
er Beta-Cassiopeiderne med 15 
meteorer i timen lavt mod NØ fra 
aftendæmringen, samt Delta-Aqua- 
riderne med omkring 30 i timen 
lavt i øst fra kl. 01.00 DST. 

Til sidst kan jeg lige bemærke, 
at den største aktivitet i stjerne¬ 
skud generelt altid forekommer 
efter midnat (normaltid) og især 
lige før morgendæmringen, idet 
Jordens natteside på dette tids¬ 
punkt vender frem mod bevægel¬ 
sesretningen. 

Røde Stjerner: 

Antares i Skorpionen står ved mid¬ 
nat meget lavt i SSV, mens Arktu- 
rus i Bjørnevogteren lige til venstre 
for Karlsvognen endnu kan iagtta¬ 
ges højt på den vestlige himmel. 

Hvide stjerner: 

Sommertrekanten med de klare 
stjerner Vega, Deneb og Altair be¬ 
finder sig ved midnat meget højt 
mod syd. Nær den nordlige hori¬ 
sont blinker den cirkumpolære 
stjerne Capella i Kusken. 


Solformørkelse: 

Den 20. juli indtræder en partiel 
solformørkelse, der kan iagttages 
fra Danmark lige før og under sol¬ 
nedgang. Den begynder kl. 20.50 
DST og ved nedgang er ca. 15% af 
solskiven formørket. Husk nu på, 
at vi under ingen omstændigheder 
må se direkte på Solen! 

Vi kan nu igen levere 

SUFOIs detektor MFI-6 


Skandinavisk UFO Information kan nu levere den længe 
ventede detektor MFI-6. MFi-6 er en detektor, der kan 
opdage små ændringer i magnet-feltet — ændringer, der 
ofte er formodet at optræde ved ufo-forekomster. Således 
kaldes detektoren også for en ufo-detektor. 

Detektoren haren lang række enestående karakter-træk ... 

• Er fuldt elektronisk med en spole som sensorenhed. 

• Har en følsomhed på 500 n.1/s. 

• Afgiver ved alarm en summende lyd. 

• Er transportabel — med en størrelse på 13x6x3 cm. 

• Har afbryder — og stik til ekstra-udstyr. 

• Har et fantastisk lavt strømforbrug — fungerer ca. 1 år 
på et normalt 9V batteri, der let kan udskiftes. 

• Er udviklet og produceret af kvalificeret personel 
i SUFOI. 


m 


Ved køb leverer SUFOI... 

• En færdigmonteret og aftestet detektor. 

• Batteri monteret i detektoren. 

• Et stik til brug ved tilslutning af ekstra-udstyr. 

• Udførlig vejledning for detektoren og placeringen 
af denne. 

• Tekniske specifikationer. 

• Alarm-skemaer. 



SUFOIs detektor MFI-6. 

Detektoren MFI-6 koster 

kun kr. 215,* 

— den laveste pris på en 
elektronisk detektor på det danske 
marked. 

Den eksterne summer, som SUFOI 
leverersom ekstra-udstyr, 
koster kun kr. 46,-. 





Bemærk venligst de mindre prisstig¬ 
ninger. Detektoren og/eller ekstern 
summer bestilles lettest ved at inbe- 
tale beløbet + kr. 10,00 (ekspedition/ 
porto) til giro 9 11 77 25. SUFOI, 
Postbox 6, 2820 Gentofte. 

Husk at skrive på modtagerdelen, 
hvad der bestilles. 

Ekstern summer, der også leveres af SUFOI. 


MFI-6 i åben tilstand. 


Endvidere kan SUFOI som ekstra-udstyr levere ... 

• En ekstra kraftig summer, der lige kan tilsluttes 
detektoren. 






























